vnews - Gaakoshi sarahaddhugai hadhaafaivaa flat gai BMLge service center eh hulhuvaifi\nގާކޮށި ސަރަހައްދުގައި ހަދާފައިވާ ފްލެޓްގައި ބީއެމްއެލްގެ ސާވިސް ސެންޓަރެއް ހުޅުވައިފި\nއަމީނީމަގު ގާކޮށީގައި ހަދާފައިވާ ފްލެޓްގައި އަލަށް ހުޅުވި ބީއެމްއެލްގެ ކަސްޓަމަ ސާވިސް ސެންޓަރު -- ފޮޓޯ: ބީއެމްއެލް\nހަތަރު ސެލްފް ސާވިސް އޭޓީއެމް މެޝިނާ އެކު އަމީނީމަގު ގާކޮށި ސަރަހައްދުގައި ހަދާފައިވާ ފްލެޓްގައި ބޭންކް އޮފް މޯލްޑިވްސް (ބީއެމްއެލް)ގެ ސާވިސް ސެންޓަރެއް ހުޅުވައިފި އެވެ.\nގާކޮށި ސަރަހައްދުގައި ރޭ ބޭއްވި ހާއްސަ ރަސްމިއްޔާތުގައި ސާވިސް ސެންޓަރު ހުޅުވައިދެއްވީ ބީއެމްއެލްގެ ސީއީއޯ އަދި މެނޭޖިން ޑިރެކްޓަރު އެންޑްރޫ ހީލީ އެވެ.\nމި ރަސްމިއްޔާތުގައި ވާހަކަ ދައްކަވަމުން އެންޑްރޫ ހީލީ ވިދާޅުވީ މި ސާވިސް ސެންޓަރަކީ ވަރަށް އީޖާދީ ތަނެއް ކަމަށާއި ކަސްޓަމަރުން ހީނުކުރާފަދަ ރަނގަޅު އަދި އަވަސް ހިދުމަތްތަކެއް މި ސެންޓަރުން ދޭނެ ކަމަށެވެ.\nމި ސެންޓަރުން ބީއެމްއެލްއިން ދޭ ގިނަ ހިދުމަތްތަކެއް ދެވޭނެ ކަމަށްވެސް އެންޑްރޫ ވިދާޅުވި އެވެ. އެގޮތުން ލިބޭ ހިދުމަތްތަކުގެ ތެރޭގައި ޗެކް ފޮތް ދޫކުރުމާއި، ސްޓޭޓްމަންޓް ދިނުމާއި، ކްރެޑިޓް އަދި ޑެބިޓް ކާޑު ނެގުން ހިމެނެ އެވެ. މީގެ އިތުރުން މޮބައިލް ބޭންކިން އަދި އިންޓަނެޓް ބޭންކިން ހިދުމަތަށް އެދުމުގެ ފުރުސަތު ވެސް ލިބެ އެވެ.\nއެންޑްރޫ ވިދާޅުވީ އާ ސެންޓަރު އެންމެ ޒަމާނީ ސެޓަޕާއި އެކު ހުޅުވާފައި ހުންނަ ވަގުތު ވެސް އިތުރުވުމުގެ ސަބަބުން ކަސްޓަަމަރުންނަށް މާލެއިން ފޯރުކޮށްދެމުންދާ ހިދުމަތްތަކަށް ރަނގަޅު ބަދަލެއް އަންނާނެ ކަމަށެވެ. އަދި ވިދާޅުވީ ކަސްޓަމަރުންނަށް ރަނގަޅު ފެންވަރެއްގެ ހިދުމަތްތަކެއް ފޯރުކޮށްދިނުމުގެ ގޮތުން ވަރަށް ބޮޑު ހޭދައެއް ކުރެވިފައިވާ ކަމަށެވެ. އެގޮތުން މިއަހަރު އެކަނިވެސް 300 މިލިއަން ރުފިޔާ އިންވެސްޓް ކުރެވިފައިވާ ކަމަށްވެސް ވިދާޅުވި އެވެ.\nއެ ސެންޓަރުން ތަފާތު އާ ހިދުމަތްތަކެއްވެސް ވަނީ ތައާރަފް ކޮށްފަ އެވެ. އޭގެ ތެރޭގައި ކަސްޓަމަރުން އިށީނުމަށް ސޯފާ ގޮނޑިތަކެއް ހާއްސަކޮށްފައިވެ އެވެ. އަދި އެތަނުގެ ތެރޭގައި ކޮފީ މެޝިނެއް ބަހައްޓައި ކޮފީ ލިބޭނެ އިންތިޒާމުވެސް ވަނީ ހަމަޖައްސާފަ އެވެ. ބަންދު ނޫން ކޮންމެ ދުވަހެއްގެ ހެނދުނު 8:30 އިން ހަވީރު 5:00 އަށް މިސެންޓަރުން ހިދުމަތް ދިނުމަށް ވެސް ވަނީ ހަމަޖެހިފަ އެވެ.\nމުޅި ރާއްޖެ ހިމެނޭ ބޭންކިން ވިއުގައާއި އެކު 20 އަތޮޅުގައި 34 ބްރާންޗް، 88 އޭޓީއެމް، 4000 ޕީއޯއެސް މާޗަންޓުން، 205 ކޭޝް އޭޖެންޓުން، 29 ސެލްފް ސާވިސް ބޭންކިން ސެންޓަރު އަދި ފަސް ދޯނި ބޭންކިން ޔުނިޓް ބީއެމްއެލް އިން ވަނީ ގާއިމުކޮށްފަ އެވެ.


Thinadhoo Bodu baeh hikkaalaifi, mihaaru ei bodu rasheh | Mihaaru\nތިނަދޫ ބިން ހިއްކުމުގެ މަސައްކަތް ކުރަނީ. މި މަޝްރޫއުގެ ބޮޑު ބައެއް މިހާރު ވަނީ ނިމިފައި. - ފޮޓޯ: ހައުސިން މިނިސްޓްރީ\nތިނަދޫ ބޮޑު ބައެއް ހިއްކައިފި، މިހާރު އެއީ ބޮޑު ރަށެއް\n17 ޖޫން 2016 - 21:48 19 comments\nކައުންސިލްގެ ނައިބު ރައީސް އިބްރާހިމް އަސްއަދު ވިދާޅުވި ގޮތުގައި 55 ހެކްޓަރުގެ ބިމުގެ ތެރެއިން ރަށުގެ އުތުރު ފަރާތުން 52 ހެކްޓަރުގެ ބިން ހިއްކައި ރަށާ ވަނީ ގުޅާލައިފަ އެވެ. އަދި ދެކުނު ފަރާތުގެ ތިން ހެކްޓަރުގެ ބިން ހިއްކުމުގެ މަސައްކަތް ފެށިގެން ކުރިއަށްދާ ކަމަށާއި އެ މަސައްކަތް ތިން ދުވަހުގެ ތެރޭގައި ނިމޭނެ ކަމަށް އޭނާ ވިދާޅުވި އެވެ.\nތިނަދޫ ބިން ހިއްކުމުގެ މަސައްކަތް ކުރަނީ. މި މަޝްރޫއުގެ ދަށުން 55 ހެކްޓަރުގެ ބިން ހިއްކުމަށް ވަނީ ހަމަޖެހިފައި. - ފޮޓޯ: ހައުސިން މިނިސްޓްރީ\nތިނަދޫ ބިން ހިއްކުމުގެ މަސައްކަތް ގާތްގަނޑަކަށް ނިމުނުއިރު އެ ރަށުގެ ބޮޑުމިން ގާތްގަނޑަކަށް 175 ހެކްޓަރަށް އަރާނެ އެވެ. އެއާއެކު ތިނަދޫ ވާނީ ރާއްޖޭގެ އެންމެ ބޮޑު އެއް ރަށަށެވެ.\nއަސްއަދު ވިދާޅުވީ ދެކުނު ފަރާތުގެ ބައެއް ހިއްކަން ނިންމުމަކީ އެސަރަހައްދުގައި ދިރިއުޅޭ މީހުންނަށް ލިބުނު ހިތްހަމަޖެހުމެއް ކަމަށެވެ. އުދަ އެރުމުގެ ސަބަބުން އެ ސަރަހައްދުގެ ބައެއް ގެތަކަށް މީގެ ކުރިން ގެއްލުންވި އެވެ.\n"އިންޖީނުގެއާ ދިމާލުން ވަރަށް ބޮޑަށް ގިރައިގެން ދާނެ، މިހާރު ވެސް ފެން ޕްލާންޓްގެ ފާރުގެ ދެބައިކުޅަ އެއްބައި އޮތީ ވެއްޓިފައި، އެ ތަން ހިމާޔަތްކުރަން ޖެހޭ، އެތަނުގައި ހިލަ ޖެހުމަށް މަޝްވަރާ ކުރަމުން މިދަނީ،" އަސްއަދު ވިދާޅުވި އެވެ.\nތިނަދޫ ބިން ހިއްކުމުގެ މަސައްކަތް ސަރުކާރުން ހަވާލުކުރީ ހޮލެންޑްގެ ވެންއޫޑް ކުންފުންޏާ އެވެ. އެ ކުންފުނިން މިހާރު ދަނީ ހިއްކި ސަރަހައްދުގެ ބިންގަނޑު ލެވަލްކުރުމުގެ މަސައްކަތް ކުރަމުންނެވެ.\nތިނަދޫ ބިން ހިއްކުމުގެ މަސައްކަތް ކުރަނީ. މި ސަރަހައްދުގެ ބޮޑު ބައެއް އަމާޒުކުރާނީ ގެދޮރުވެރިކުރުވުމުގެ ޕްރޮގްރާމް ހިންގުމަށް. - ފޮޓޯ: ހައުސިން މިނިސްޓްރީ\nބިންގަނޑު އެއްވަރުކުރާ ތަން ބަލަން ގިނަ ބަޔަކު އެސަރަހައްދަށް ޖަމާވެ އެވެ. އެކަމަކު އެތަނަށް އާންމުން ދިއުމަކީ ރައްކާތެރި ކަމަކަށް ނުވާތީ އެގޮތަށް އެކަން ނުކުރަން ތިނަދޫ ކައުންސިލުން ވަނީ އެދިފަ އެވެ.\nކުރިއަށް އޮތް ދިހަ ދުވަހެއްގެ ތެރޭގައި ބިންގަނޑު ލެވަލް ކުރުމުގެ މަސައްކަތް ނިމޭނެ. --އަސްއަދު\nތިނަދޫ ކައުންސިލުން ބުނީ ބިން ހިއްކުމަށް ފަހު އެ ސަރަހައްދުގެ 80 ޕަސަންޓުގައި ރިވެޓްމަންޓް ޖެހުމުގެ މަސައްކަތް ފަށާނެ ކަމަށެވެ. އެ ކައުންސިލުން ބުނި ގޮތުގައި ހިއްކި ސަރަހައްދު ބޭނުންކުރާނީ ގެދޮރުވެރި ކުރުމަށާއި އިގްތިސާދީ މަސައްކަތްތައް ކުރިއަށް ގެންދިއުމަށެވެ.\nފިނޭންސް މިނިސްޓަރު އަބްދުﷲ ޖިހާދު މީގެ ކުރިން "މިހާރު"އާ ވާހަކަ ދައްކަވަމުން ވިދާޅުވީ ތިނަދޫ ބިން ހިއްކުމުން އަތޮޅުގެ އެހެން ރަށްރަށުގެ ބައެއް މީހުންނަށް ތިނަދޫގައި ވަޒަންވެރިވެވޭނެ ކަމަށެވެ. އަދި އެ ތަނުގައި އިގްތިސާދީ ގޮތުން ގިނަ މަސައްކަތްތަކެއް ހިންގަން ރާވާނެ ކަމަށް ވެސް ތިނަދު އަށް އުފަން މިނިސްޓަރު ވިދާޅުވި އެވެ.\nRaees Yameen GDh Thinadhoo ge tharaggee ah hingavaa mashroou thakuge therein: bin hikkun #rangalhu #ummeedh pic.twitter.com/qiZtIntSwd\n— Dr.Mohamed Muizzu (@MMuizzu) June 6, 2016\nއިތުރު ލިޔުންތައް ގދ. ތިނަދޫ ބިން ހިއްކުން ހައުސިން މިނިސްޓްރީ ގދ. ތިނަދޫ ކައުންސިލް ފިނޭންސް މިނިސްޓަރު ޖިހާދު


އީމާންކަން ވަރުގަދަވުމުން އިބިލީހުގެ ބާރުކެނޑި އިބިލީހުގެ ސަބަބުން އިންސާނުންނަށް ލިބުނު ބޮޑު ފައިދާގެ ވާހަކަ\nމިއީ އެއްވެސް ނުބައިކަމެއްކުރުމަށްފަހު މިއީ ޝައިޠޯނާ ތިމާލައްވައި ކުރުވި ކަމެއް ކަމަށް ބުނެގެން ފަރުޖައްސައިލެވެން ނެތްކަމުގެ ހެކި ވަރަށް ސާފުކޮށް ފެނިގެންދާ ހާދިސާއެކެވެ. އަބޫހުރައިރަތުގެފާނުގެ ކުރިފުޅުމަތީގައި އިބިލީސް ނިކަމެތިވެ އާދޭސްކުރަން ޖެހުނު ހާދިސާގެވާހަކައެވެ.\nމިހާދިސާއިން އެނގިގެންދަނީ އިބިލީސް ބަލިކަށިވެ ނިކަމެތިވެގެންދިއަ މިންވަރެވެ. އެއްވެސް މީހަކު އެންމެ ދަށުދަރަޖައިން ނިކަމެތިނުވާނަމަ، އެކަން ނުކޮށް ސަލާމަތްވެވޭނެ އެއްވެސް އިތުރުގޮތެއް އެމީހަކަށް އޮތްނަމަ އެމީހާގެ ބާރު ކެނޑިގެންދާނެ ކަމެއްގެ ވާހަކަ އެމީހަކު އަމިއްލައަށް ބުނެ ނުދޭނެކަން އެއީ ޔަޤީން ކަށަވަރު ކަމެކެވެ. މިކަމާއި އެއްވެސް މީހަކު ދެބަހެއް ނުވާނެއެވެ!\nއިބިލީސް އެންމެ ބޮޑަށް ބޭނުންވާނީ އިންސާނުންގެ މައްޗަށް ބާރުފޯރުވުމަށެވެ. ނަމަވެސް އިބިލީހަށް ގޮތް ހުސްވެ ހަތަރު އުދަރެސް ފެނުޖެހުމުން ކިޔައިދިނީ އެކަމެއް ކުރުމުން އިބިލީހުގެ އެއްވެސް ބާރެއް އިންސާނުންގެ މައްޗަށް ނުހިންގޭނެ ކަންތަކެވެ. މިކަމުން އެނގެނީ އީމާންކަން އެފެންވަރަށް މަތިކުރެވުމުން އިބިލީހަށް ވައިވެސް ނޭޅެވޭނެކަމެވެ.\nމިކަމަށް ދަލީލު ލިބޭ އިތުރުކަމެއްވެސްވެއެވެ. އެއީ ޢުމަރުގެފާނު ހިންގަވާފައިވަޑައިގަންނަވާތަން ފެނުމުން އަވަސްއަވަހަށް ފިލާކަމެވެ.\nތަފާތު ސިފަތަކުގައި އިބިލީސް އަބަދުވެސް މީހުންނަށް ފެނެއެވެ. ނަމަވެސް އިބިލީސް އަތުލައިގަތުމަކީ ކުރެވޭ ކަމެއް ނޫން ނަމަވެސް އަބޫހުރައިރަތުގެފާނު ވިދިވިދިގެން3ރޭ އިބިލީސް އަތުލައިގެންނެވިއެވެ. އެއީ ﷲ ތަޢާލާ އަބޫހުރައިރަތުގެފާނަށް ދެއްވެވި ޚާއްޞަ ބާރެކެވެ.\nޙަދީޘްގައި އޮންނަނީ އަބޫހުރައިރަތުގެފާނު ހުންނެވީ ޒަކާތަށް އެއްކުރެވިފައިވާ މުދާ ބެލެހެއްޓެވުމާއި ހަވާލުވެވަޑައިގެން ކަމަށެވެ. އަދި އެގޮތަށް ހުންނަވަނިކޮށް ރޭގަނޑު ފަޤީރެއްގެ ހެދުމުގައި ވަރަށް ބޮޑު ފަޤީރަކަށް ހެދިގެން އައިސް ޒަކާތުގެ މުދަލުން ވައްކަން ކުރަން އުޅެނިކޮށް އަބޫހުރައިރަތުގެފާނު އަތުލައިގެންނެވީ ކަމަށެވެ. އެކަމުން އަބޫހުރައިރަތުގެފާނަށް ވަރަށް ބޮޑު ސިހުމެއްވެސް ލިބިވަޑައިގެންނެވިއެވެ. އެއީ ޒަކާތު މުދަލުން ވައްކަން ކުރާނީ ކޮންފަދަ ނުބައި މީހެއް، ކާކު ކަމާއިމެދުގައި ސުވާލު އުފެދުނެވެ.\nއަތުލައި ގެންނެވުމަށްފަހު ރަސޫލް (ޞޢވ) ގެ އަރިއަހަށް ގެންދަވަން އުޅުއްވުމުން އޭނާއަކީ ވަރަށް ނިކަމެތި ހާލުގައި ޢާއިލާގެ ގިނަ ބައަކު ގޮވައިގެން ދިރިއުޅެންޖެހފައިވާ މީހެއްކަމަށާއި ވައްކަން ކުރެވުނީ މަޖުބޫރުވެގެން ކަމަށް ބުނެ އަބޫހުރައިރަތުގެފާނުގެ އަރިއަހުގައި ދެން ވައްކަން ކުރަން ނުއަންނާނެ ކަމަށް ދަންނަވައި ސަލާމަތްވެގެން ފިލީއެވެ.\nއަބޫހުރައިރަތުގެފާނު ހެނދުނު ވަޑައިގެން ރަސޫލް (ޞޢވ) އަށް އެކަމުގެ ވާހަކަތައް ދެންނެވިއިރުވެސް އިތުރު އެކަލޭގެފާނަށް ވަނީ އެނގިވަޑައިގެންފައެވެ. އެހެނީ އެކަމުގެ ވާހަކައިން ފުރަތަމަ ސުވާލު ކުރެއްވެވީ އިތުރު އެކަލޭގެފާނެވެ.\nކަންހިނގައިދިއަ ގޮތުގެ ވާހަކަތައް ދެންނެވުމުން ރަސޫލް (ޞޢވ) ހަދީޘް ފުޅު ކުރެއްވެވީ އޭނާ އެ ހެދީ ދޮގެއް ކަމަށާއި އޭނާ އެނބުރި އަންނާނެ ކަމަށެވެ.\nރަސޫލް (ޞޢވ) ގެ ބަސްފުޅުތައް ތެދުވާނެކަން އެނގިވަޑައިގަންނަވާތީ އަބޫހުރައިރަތުގެފާނު ދެވަނަ ރޭ ހުންނެވީ އިތުރަށް ސަމާލުކަން ދެއްވަވައިގެންނެވެ. އެރޭ ވެސް ކަންތައްވީ ހަމަ ކުރީ ރޭ ފަދައިންނެވެ. އެރޭވެސް ހަމަ އެސިފައިގައި ހުރެ އައިސް ވައްކަން ކުރީއެވެ. އަތުލައިގަތުމުން ހަމަ ކުރީރޭ ދެއްކި ބަހަނާތައް ދެއްކުމަށްފަހު ސަލާމަތްވެގެން ފިލީއެވެ.\nދެވަނަ ދުވަހު ފަތިހު ވެސް އަބޫހުރައިރަތުގެފާނު ރަސޫލް (ޞޢވ)ގެ އަރިއަހަށް ވަޑައިގެންނެވުމުން ފުރަތަމަވެސް ސުވާލު ކުރެއްވެވީ ހަމަ ކުރީ ދުވަހު ފަދައިންނެވެ. އަދި އަބޫ ހުރައިރަތުގެފާނު ޖަވާބު ދެއްވެވީވެސް ހަމަ ކުރީ ދުވަސް ފަދައިންނެވެ. އެދުވަހުވެސް ރަސޫލް (ޞޢވ) ޙަދީޘްފުޅު ކުރެއްވެވީ އޭނާއަކީ ދޮގުވެރިއެއް ކަމަށާއި އެނބުރި އަންނާނެ ކަމަށެވެ.\nތިންވަނަ ރޭ އަބޫ ހުރައިރަތުގެފާނު ހުންނެވީ އޭނާ އަތުލައި ގަނެ ރަސޫލް (ޞޢވ)ގެ އަރިއަހަށް ގެންދެވުމަށް ޚާއްޞަ ސަމާލުކަމެއް ދެއްވަވައިގެންނެވެ. އެރޭވެސް ކަންތައް މެދުވެރިވީ ހަމަ ކުރީ2ރޭ ފަދައިންނެވެ.\nއެ ރޭ އިބިލީސް ސަލާމަތްވާން ބޭނުންކުރީ އިތުރު އުކުޅެކެވެ. އަބޫ ހުރައިރަތުގެފާނަކީ ކަންކަން ދަސްފުޅުކުރައްވަން ވަރަށް ބޮޑަށް ޝައުޤްވެރިވެވަޑައިގަންނަވާ ބޭފުޅެއްކަން އެނގޭތީ ޚާއްޞަކަމެއް ދަސްކޮށްދިނުމަށްފަހު ފިލީއެވެ.\nހެނދުނު އަބޫހުރައިރަތުގެފާނު ވަޑައިގެން ރަސޫލް (ޞޢވ) އަށް އެރޭ ކަންތައް ހިނގައިދިއަގޮތުގެ ވާހަކަ ދެންނެވިއެވެ. އަދި ޢެނާ ބުނެދިން ކަންތައްވެސް ބަޔާންކޮށް ދެއްވެވިއެވެ. އެއީ ރޭގަނޑު ނިދުމުގެ ކުރިން އާޔަތުލްކުރުސި ކިޔަވައިފިނަމަ އެމީހަކު ނިދިން ހޭލަންދެން އެމީހަކު ހިމާޔަތްކޮށް ދެއްވެވުމަށް ﷲ ތަޢާލާ ބެލެނިވެރިއަކު ބަހައްޓަވާނެ ކަމެވެ. އަދި އެ ވަގުތުގައި (ނިދިން ހޭލަންދެން) ޝައިޠާނާއަށް އެމީހަކާއި ކައިރި ނުވެވޭނެ ކަމެވެ.\nރަސޫލް (ޞޢވ) ޙަދީޘްފުޅު ކުރެއްވެވިއެވެ. "އޭނާ އަކީ ދޮގުވެރިއެކެވެ. ނަމަވެސް މިފަހަރު ތިއަ ބުނީ ތެދެކެވެ." އެއަށްފަހު ފާއިތުވި3ރޭ ތިއަ ބައްދަލުވީ ކާކާއިކަން ނުވަތަ ތިއަ އަތުލައިގަނެވުނީ ކާކުކަން އެނގިވަޑައިގަންނަވާތޯ ސުވާލުކުރެއްވުމުން އެނގިވަޑައި ނުގަންނަވާ ކަމަށް އަބޫހުރައިރަތުގެފާނު ދެންނެވިއެވެ. ރަސޫލް (ޞޢވ) ޙަދީޘްފުޅު ކުރެއްވެވީ އެއީ ޝައިތާނާ، އިބިލީސް ކަމަށެވެ. އެހެންކަމުން އަބޫހުރައިރަތުގެފާނު ވެވަޑައިގެންފައިވަނީ3ފަހަރުމަތިން އިބިލީސް އަތުލުއްވައި ގެންނެވުނު ބޭކަލަކަށެވެ.\nއިބިލީސް އެގޮތަށް އެބުނީ އެނާގެ ތަޖުރިބާއިން ކަމަށް ބެލެވެއެވެ. އެހެނީ ކުރުސި ކިޔައިގެން ނިދާ މީހުންނާއި އިބިލީހަށް ކައިރި ނުވެވޭކަން އިބިލީހަށް ރަނގަޅަށް އެނގޭނެއެވެ. އެކަން މީސްތަކުންނަށް ރަސޫލް (ޞޢވ) އަދި އެއިރު ބަޔާންކޮށް ނުދެއްވަވާތީ މީސްތަކުންނަށް ނުއެނގި އޮތީއެވެ.


Tax nudhakkaigen7faraatheh ge massala court ah fonuvaifi | Mihaaru\nމީރާ: ޓެކްސް ނުދައްކައިގެން ގިނަ ފަރާތްތަކެއްގެ މައްސަލަ މިހާރު ވެސް ކޯޓުގައި ދަނީ ހިނގަމުން-- މިހާރު ފައިލް ފޮޓޯ\nޓެކްސްގެ ނުދައްކާ ހަތް ފަރާތެއްގެ މައްސަލަ މީރާއިން ކޯޓަށް ހުށަހަޅައިފި\n06 ޑިސެމްބަރ 2017 - 11:036comments\nދައުލަތަށް ޓެކްސް ނުދައްކާ ހަތް ފަރާތެއްގެ މައްސަލަ މޯލްޑިވްސް އިންލެންޑް ރެވެެނިއު އޮތޯރިޓީ (މީރާ) އިން ސިވިލް ކޯޓަށް ހުށަހަޅައިފި އެވެ.\nވަކިވަކިން ހަތް ފަރާތެއްގެ މައްސަލަ ހުށަހެޅި ދައުވާތަކުގައި، ދައުލަތަށް ހޯދަން އެދޭ ފައިސާގެ އަދަދު 2.7 މިލިއަނަށް ވުރެ މައްޗަށް އަރަ އެވެ. އެއީ މުދަލާއި ޚިދުމަތުގެ އަގުން ނަގާ ޓެކްސް، ޖީއެސްޓީ އާއި ވިޔަފާރީގެ ފައިދާއިން ނަގާ ޓެކްސް، ބީޕީޓީގެ ގޮތުގައި ލިބެންޖެހޭ ފައިސާ އެވެ.\nއެ މައްސަލަ ސިވިލް ކޯޓުން މިހާރު ވަނީ ބަލައިގަނެ، ރަޖިސްޓަރީ ކޮށްފަ އެވެ.\nޓެކްސް ނުދައްކާ 12 ފަރާތެއްގެ މައްޗަށް މީރާ އިން މިދިޔަ މަހު ވެސް ވަނީ ދައުވާކޮށްފަ އެވެ. އެ މައްސަލަތައް ވެސް މިހާރު ދަނީ ކުރިއަށެވެ. އޭގެ ކުރިން ވެސް ގިނަ ފަރާތްތަކެއްގެ މައްޗަށް ވެސް މީރާއިން ވަނީ ދައުވާކޮށްފަ އެވެ.\nޓެކްސް އާއި ޖޫރިމަނާ އާއި އެހެނިހެން ފީގެ ގޮތުގައި ހޯދަން މީރާއިން ކޯޓުގައި ދައުވާކުރާ އަދަދު މިހާރު ވަނީ ދެ ބިލިއަނަށް ވުރެ ގިނަ ރުފިޔާ އަށް އަރައިފަ އެވެ. ޓެކްސް ނުދައްކާ ފަރާތްތަކުގެ މައްސަލަތައް ޝަރީއަތަށް ހުށަހެޅުމުގެ އިތުރުން އެ ފަރާތަކަށް ދައުލަތުގެ އިދާރާތަކުން ދޭ ޚިދުމަތްތައް ހުއްޓާލުމާއި އެކައުންޓް ފްރީޒް ކޮށްގެން ފައިސާ އަތުލުން ފަދަ ފިޔަވަޅުތައް މީރާއިން އަޅަ އެވެ.\nއިތުރު ލިޔުންތައް ސިވިލް ކޯޓް މީރާ ޓެކްސް ޖީއެސްޓީ ވިޔަފާރި ފައިދާ ޓެކްސް\nޓެކްސްގެ ގޮތުގައި 22 މިލިއަން ހޯދަން މީރާއިން ކޯޓަށް\nމިދިޔަ މަހު ދައުލަތަށް 2.1 ބިލިއަން ރުފިިޔާ ލިބުނު


Covid-19: 1 dhuvas therey record adhadhakah bali jehijje, mikan avahah nimeykah nei: WHO | Mihaaru\nކޮވިޑް-19 ޖެހިގެން މިހާތަނަށް ވަނީ 329,997 މީހުން މަރުވެފައި. --ފޮޓޯ:އޭއެފްޕީ\nއެއް ދުވަސް ތެރޭ ރެކޯޑް އަދަދަކަށް ބަލިޖެހިއްޖެ، އަވަހަށް ނިމޭކަށް ނެތް\n21 މެއި 2020 - 14:34 14 comments\nޖެނީވާ (މެއި 21) - މިދިޔަ ޑިސެމްބަރު މަހު ފަހުކޮޅު ކޮރޯނާވައިރަސް ފެތުރެން ފެށި ފަހުން އެއް ދުވަސް ތެރޭ ރެކޯޑް އަދަދަކަށް މީހުންނަށް ބަލި ޖެހި މި ރޯގާ އިން އަވަހަށް ސަލާމަތް ވެވެން ނެތްކަމުގެ އިންޒާރު ދުނިޔޭގެ ސިއްހަތު ޖަމިއްޔާ، ޑަބްލިއުއެޗްއޯ އިން ދީފި އެވެ.\nޑަބްލިއުއެޗްއޯ އިން ބުނީ ވޭތުވެދިޔަ 24 ގަޑިއިރު ތެރޭ 106،000 މީހުން ޕޮޒިޓިވްވެފައިވާ ކަމަށެވެ. އަދި މިހާތަނަށް އެއް ދުވަސް ތެރޭ މިހާ ގިނަ އަދަދެއްގެ މީހުން ޕޮޒިޓިވްވެފައެއް ނުވެ އެވެ. މީގެ ތެރޭން ތިން ކުޅަ ދެބައި މީހުން ޕޮޒިޓިވްފެފައި ވަނީ ހަތަރު ގައުމަކުންނެވެ. ޑަބްލިއުއެޗްއޯގެ ޑިރެކްޓަރު ޖެނެރަލް ޓެޑްރޯސް އަދަނޮމް ގެބްރެޔުސެސް ވަނީ މެދު ފަންތީގެ އަދި ފަގީރު ގައުމުތަކުގައި ޕޮޒިޓިވްވާ މީހުންގެ އަދަދު އިތުރުވާތީ ކަންބޮޑުވުން ފާޅު ކުރައްވައިފަ އެވެ.\nޑަބްލިއުއެޗްއޯގެ މި އިންޒާރު އައި އިރު ކޮވިޑް-19 ޖެހުނު މީހުންގެ އަދަދު ވަނީ ފަސް މިލިއަނަށް ވުރެ މައްޗަށް އަރައިފަ އެވެ. ހަތަރު މިލިއަނުން ފަސް މިލިއަނަށް އަރާފައި ވަނީ ދެ ހަފުތާ އަށް ވުރެ މަދު ދުވަސްކޮޅެއްގެ ތެރޭގަ އެވެ. ތަޖްރިބާކާރުން ބުނަނީ ގިނަ ގައުމުތަކުގައި ރަނގަޅަށް ޓެސްޓް ކުރާ ނަމަ އަދަދު މިއަށް ވުރެ ވެސް މަތިވާނެ ކަމަށެވެ.\nޓެޑްރޯސް ވިދާޅުވީ ކޮރޯނާވައިރަހުން ސަލާމަތްވާން އަދިވެސް ދިގު މުއްދަތެއް އެބައޮތް ކަމަށެވެ. ޑަބްލިއުއެޗްއޯގެ މި އިންޒާރު ދިން އިރު އެމެރިކާ ފަދަ ގައުމުތަކުން ވަނީ ލޮކްޑައުން އަށް ލުއިތައް ދޭން ފަށައި އިގްތިސާދު ހުޅުވާލަން ފަށައިފަ އެވެ. އެމެރިކާ އިން ވަނީ 1,593,039 މީހުން ޕޮޒިޓިވްވެ 95،000 މީހުން މަރުވެފަ އެވެ.\nމުޅި ދުނިޔޭން މިހާތަނަށް 5,104,952 މީހުން ޕޮޒިޓިވްވި އިރު 329,997 މީހުން މަރުވެފައިވެ އެވެ. ރަނގަޅުވެފައި ވަނީ 2,034,790 މީހުންނެވެ.


Hiley trade signal libey group eh! Geygai thibe laari hoadhumah ranuge furusatheh - Vaguthu\nހިލޭ ޓްރޭޑް ސިގްނަލް ލިބޭ ގްރޫޕެއް! ގޭގައި ތިބެ ލާރި ހޯދުމަށް ރަނުގެ ފުުރުސަތެއް\nފުރަބަންދަށް ލުއި ދިން ނަމަވެސް، ރާއްޖޭގައިވެސް ކޮރޯނާ ވައިރަސް އަދި ވެސް ދަނީ ފެތުރެމުންނެވެ. މިއާއެކު، ކޮންމެހެން ދާން ޖެހިއްޖެ ހާލަތެއް ނޫން ގޮތަކަށް ގެއިން ބޭރަށް ދިއުމަކީ ރަނގަޅު ކަމެއް ނޫނެވެ. ގޭގައި މިގޮތަށް ތިބޭައިރު، ފޫހިވެ އުޅޭނަމަ މިއޮތީ ރަނގަޅު ފުރުސަތެކެވެ. މިއޮތީ ހިލޭ ޓްރޭޑް ސިގްނަލް ދޭ ގްރޫޕްއެކެވެ.\nގްރޫޕްއާ ޖޮއިން ކުރުއްވުމަށް މިތަނަށް ފިއްތަވާ ލައްވާ!\nމީގެ އިތުރުން ޓްރޭޑް މޯލްޑިވްސްގެ މި ގްރޫޕް އިން ޕްރިމިއަމް ގްރޫޕެއްވެސް ވަނީ ހަދާފައެވެ. މި ގްރޫޕްއިން ކޮންމެ ދުވަހަކު 10-15 އާ ދެމެދާއެއްވަރަށް ސިގްނަލް ދެވޭނެއެވެ. މީގެ އިތުރުން ކޮންމެ ސިގްނަލް އަކީވެސް 90% އާ ހަމައަށް އެކިރޭޓް ސިގްނަލް ތަކެކެވެ. އަދި ހަމައެހެންމެ، ޓްރޭޑް ރިސްކް މެނޭޖްމެންޓްގެ އިތުރުން، ކޮންމެ ވަގުތެއްގައި ޕްރިމިއަމް މެންބަރުންނަށް ޓްރޭޑް ކުރުމުގައި އުފެދޭ ސުވާލުތަކަށް ޖަވާބުދާރީވާނެއެވެ. ޕްރިމިއަމް ގްރޫޕްއަށް ޖޮއިން ކުރެއްވުމަށް، ފިއްތަވާ ލައްވާ!\nކޮންމެ ދުވަހަކު ހިލޭ އެތައް ސިގފޮރިން އެކްސްޗޭންޖް މާކެޓަކީ ބޭރު ފައިސާ ގަނެ ވިއްކުމުގައި ދުނިޔޭކެ އެންމެ ބޮޑު ޕްލެޓްފޯމެވެ. ދިވެހިންގެ މެދުގައިވެސް މިގޮތަށް ބޭރުފައިސާ ގަނެ ވިއްކައިގެން މުއްސަނދިވާ ފަރާތްތައް އަންނަނީ ދުވަހެއް ދުވަހަކަށް އިތުރުވަމުންނެވެ. IQ Option އަކީ މި ޕްލެޓްފޯމުގައި ޓްރޭޑް ކުރުމަށް މަގުފަހި ކޮއްދޭ އެންމެ ކާމިޔާބު އެއް ބްރޯކަރެވެ.\nޓްރޭޓް އެކައުންޓެއް ހުޅުުވާނީ ކިހިނެތް؟\nއައިކިއު ޓްރޭޑް އެކައުންޓެއް ހުޅުވުމަށް ތިރީގައިވާ ފޯމް ފުރާލާށެވެ.\nނުވަތަ މިލިންކަށް ފިތާލުމުން ދެން ހުޅުވޭ ވިންޑޯގައި ރަޖިސްޓްރީ ކުރުމަށް ފޯމު ފެންނާނެއެވެ. މި ފޯމު ފުރުމަށްފަހު ސަބްމިޓް ކޮށްލުމުން ބްރޯކާގައި ރަޖިސްޓްރީ ކުރެވުނީއެވެ. ރަޖިސްޓްރީ ކުރުމަށްފަހު ޓްރޭޑް ކުރުމަށް ބޭނުންވަނީ ކޮމްޕިއުޓަރުން ނަމަ ރެޖިސްޓަރ ކުރުމަށް ބޭނުން ކުރި އީމެއިލް އަށް ލޮގިން ވުމަށްފަހު އީމެއިލް އަށް އައިސްފައިވާ ލިންކަށް ފިތާލުމަށްފަހު ލޮގިންކޮށް ޓްރޭޑް ކުރަން ފެށޭނެއެވެ.އަދި ޓްރޭޑް ކުރަން ބޭނުންވަނީ މޮބައިލް ފޯނުންނަމަ ތިރީގައިވާ ލިންކުތަކުން އެޕްލިކޭޝަން ޑައުންލޯޑް ކުރެވޭނެއެވެ. އަދި އެޕްލިކޭޝަން ޑައުންލޯޑް ކުރުމަށްފަހު އެޕްލިކޭޝަންގައި ރެޖިސްޓަރކޮށް ނުވަތަ ކުރިން ރެޖިސްޓަރކޮށްފައިވާނަމަ އެ ރެޖިސްޓަރ ކޮށްފައިވާ ކުރެޑެންޝިއަލް (ޔޫސަރ ނޭމް ނުވަތަ ޕާސްވޯޑް) ބޭނުންކޮށް ޓްރޭޑް ކުރަން ފެށޭނެއެވެ\n.އެންޑްރޮއިޑް އެޕްލިކޭޝަންގެ ލިންކް\nދެން އަންނަ އޮޕްޝަންތަކުން، "އެޑް ޓު ހޯމް ސްކްރީން" އަށް ފިއްތާލާށެވެ.\nޖޫން 18, 2020 23:48\nމިއަދުވެސް ދިން 11 ސިގްނަލްގެ ތެރެއިން 10 ސިގްނަލް ރަނގަޅު، ވަރަށް ސަޅި ގްރޫޕެއް.\nޖޫން 19, 2020 02:37\nމި މުއާމަލާތުގަ ރިބާ ހިމެނޭތޯ ބައްލަވާދެއްވާ. އަޅުގަނޑު ވަގުތީ ފައިސާ އަށްވުރެ ދާއިމީ އާލަމް ފައިދާބޮޑު\nޖޫން 19, 2020 09:06\nތިހާ ވަރުން އުޅެންޏާ ނުވާނެ އެއްވެސް ކަމެއް\nޖޫން 19, 2020 14:29\nއިސްލާމް ދީނުގާއި ހުއްދަވިޔާފާރީއެއް ނޫން ތީކީ\nޖޫން 19, 2020 15:15\nރިބާއެއް ނުހިމެނޭ އެކަމަކު ބައެއް ފަހަރު ޖެވާކުޅުމުގެ ތެރެއަށް އެބަވަދެވޭ. މީގެއިން މުއާމަލާތް ކުރެވެނީ ވަގުތުން ވަގުތަށް. ޑޮލަރުން ހިއްސާ މިގަނެވެނީ. އެހެންވީމާ ރިބާއެކޭ ނުބުނެވޭނެ. އެކަމަކު ބުނެވިދާނެ ދުނިޔޭގެ ވިޔަފާރީގެ ގިނަ މުއާމަލާތްތައް މިހިނގަނީ ރިބާގެ ގޮތުގައޭ. ތަކެތި އިންފްލޭޓް މިވަނީ ރިބާއާހެދި.\nޖޫން 19, 2020 05:30\nމީ ހުއްދަ ކަމެއްތޯ؟\nޖޫން 19, 2020 05:54\nމީީ ހަލާލު ވިޠަފާރިއެއްނޫން. މީގަ ރިބާހިމެނޭ. ވަނީ މުސްލިމުން މަގުފުރެއްދުމަށްޓަކާ އޮޅުވާލާފަ. މީ ޖުވާގެ ބާވަތެއް. މިއިންދުރުހެލިވެތިބުމަށް ހުރިހާބޭފުޅުންނަށް ނަސޭހަތްތެރިވަން.\nޖޫން 19, 2020 05:55\nޖޫން 19, 2020 06:00\nއައި ކިއު އޮޕްޝަންގެ ގިނަ ދިވެހިން ބޭނުން ކުރާ ބައިނަރީ ޓްރޭޑީންގ އަކީ ހަމަ ޖުވާ ކުޅުން. އަސްލް ސްޓޮކް ގަނެ ވިއްކަނީ ކީ ނޫން. ޔޫރަޕްގަ ބައިނަރީ ޓްރޭޑިންގ މަނާ ކުރީމަ އައި ކިއު އޮޕްޝަންގަ މިހާރު އަސްލު ޓްރޭޑް ކުރެވޭ. އެކަމު އައި ކިއު އޮޕްޝަނަކީ މިކަމަށް ބޭނުން ކުރަން ކަމުދާ ބައެއް ނޫން. އަދި މިއީ ކޮންމެ ކޮންމެ މީހަކު ކުރަން އުޅެގެން ރަނގަޅަށް ކުރެވޭނެ ކަމެއް ނޫން. ރާއްޖޭގެ މާލީ އިދާރާ ތަކުން މިކަންކަމަށް މީހުން ހޭލުން ތެރި ކުރުވަން އެބަޖެހޭ\nޖޫން 19, 2020 06:40\nއަހަރެންނަށް އެނގިފައިވާގޮތުން މީގައި ރިބާގެމުއާމަލާތް ހިމެނޭ އަދި މީ ދީނީގޮތުން ބޭނުންކުރަން ހުއްދައެއްޗެއްނޫންކަމަށް ވަނީ... މިކަމާބެހޭގޮތުންވެސް ހަބަރުގަ ލިޔެލާފައިންނަމަ ވަރަށްފުރިހަމަވެފަ ގިނަބައެއްގެ ޝައްކުވެސް ފިލީސް...\nޖޫން 19, 2020 08:39\nޒާހިރު ނައިކް ވިދާޅުވަނީ ލެވަރޭޖް އިންނާތީ ފޮރެކްސް ހަރާމް ކަމަށް، ކޮމެންޓް ސާއިރު ކުތާނެކަމެއް ނޭނގެ\nޖޫން 19, 2020 10:59\nސީއެފްޑީ ޓުރޭޑިންއަކީ ހަރާމް ކަމެއް\nޖޫން 19, 2020 11:16\nޖޫން 19, 2020 12:17\nޖުވާކުޅެން ހިވަރު ދެނީ\nޖޫން 19, 2020 14:32\nޖޫން 19, 2020 14:41\nފައިސާ ލިބެންޔާ މި ދިވެހިން ނުބަލާނެ ހަރާމެއް ހަލާލެއް.. ޔަހޫދީންގެ ޕްރޮޕެގެންޑާ.. ޢިލްމުވެރިޔަކު މިއަށް އެއްޗެއް ވިދާޅުވުން އެދެން.\nޖޫން 19, 2020 15:36\nދީނީ ބޭފުޅެއްގެ ބަހެއް ހިމަނާލިނަމަ\nޖޫން 19, 2020 17:04\nމި ކަމަކީ ޒަމާނީ ޖުޢާ. ޑޮލަރު ގަނެ ވިއްކުމުގެ ވިޔަފާރި އޭ ބުނާ އިރު ޑޮލަރު ރޭޓު ދަށައް ދިޔައިމަ ކާކު ބޭނުން ވާނީ ވިއްކާލަން. ނަމަވެސް މި ޕުލެޓް ފޯމުގައި ގޭންބަލް ކުރަންޖެހެނީ.\nފުރަތަމަ ހަތަރު ސުވާލު\nޖޫން 19, 2020 21:04\nދީނީ ޢިލްމުވެރިން މިއީ ޙަލާލު ގޮތެއްތޯ ފައިސާ ހޯދަން ރައްޔިތުންނަށް މިކަމުގައި ސާފުކޮއްދޭންޖެހޭއެބަ؟


ސާފް ޗެމްޕިއަންޝިޕްގެ ތަށި 8ވަނަ ފަހަރަށް އިންޑިއާއަށް ސާފް ޗެމްޕިއަންޝިޕްގެ ތަށި 8ވަނަ ފަހަރަށް އިންޑިއާއަށް\nސާފް ޗެމްޕިއަންޝިޕްގެ ތަށި 8ވަނަ ފަހަރަށް އިންޑިއާއަށް\nއުރީދޫ ސާފް ޗެންޕިއަންޝިޕްގެ ޗެންޕިއަން ޓީމް އިންޑިޔާ ތަށި އުފުލާލަނީ\nނޭޕާލް ބަލިކޮށް އިންޑިޔާއިން ސާފް ޗެންޕިއަންޝިޕްގެ ތަށި 8ވަނަ ފަހަރަށް އުފުލާލައިފިއެވެ. މި މުބާރާތުގެ އެންމެ ކާމިޔާބު ޓީމު އިންޑިޔާއިން އުރީދޫ ސާފް ޗެންޕިއަންޝިޕްގެ ތަށި ކާމިޔާބުކޮށްފައިވަނީ ފައިނަލް މެޗްގައި ނޭޕާލް3ލަނޑު0ލަންޑުން ބަލިކޮށްގެންނެވެ. މިއީ ނޭޕާލުން މި މުބާރާތުގެ ފައިނަލްގައި ކުޅުނު ފުރަތަމަ ފަހަރުއެވެ.\nފައިނަލް މެޗަށް ނިކުތްއިރު، ދެ ޓީމުގެ ހެޑް ކޯޗުންވަނީ ބެންޗުގައި ނުތިބެވޭގޮތަށް ސަސްޕެންޑްކޮށްފައެވެ. އެންމެ ފަހުން އިންޑިޔާއިން ރާއްޖެއާއި ދެކޮޅަށް ކުޅުނު މެޗުގައި އިންޑިޔާގެ ކޯޗު އީގޯ ސްޓިމަކަށް ވަނީ ރަތް ކާޑް ދައްކާފައެވެ. ނޭޕާލްގެ ކޯޗު މުތައިރީއަށް ބެންޗުގައި ނީނދެވުނީ ދެ ރިނޑޫ ކާޑު ދެއްކުމާއި ގުޅިގެންނެވެ. އެހެންކަމުން އިންޑިޔާ އަދި ނޭޕާލުންވެސް ފައިނަލް މެޗަށް ނުކުމެފައިވަނީ ދެ ޓީމުގެ އެސިސްޓެންޓް ކޯޗުން ބެންޗުގައި ބައިތިއްބައިގެންނެވެ.\nފައިނަލް މެޗްގައި ދެ ޓީމުންވެސް މެޗުގެ ވަރަށް ކުރީކޮޅު ލަނޑެއް ޖެހުމަށް މަސައްކަތް ކުރިއެވެ. އެގޮތުން މެޗުގެ ވަރަށް ކުރީކޮޅު އިންޑިޔާއިން އުފެއްދި ހަމަލާ ނޭޕާލްގެ ކީޕަރު ކިރަން ކުމާރު ވަނީ ދިފާއުކޮށްފައެވެ. މެޗްގެ ފުރަތަމަ ހާފް ކުޅުނީ ބޯ ވިއްސާރައިގައެވެ. މެޗްގެ ފުރަތަމަ ހާފްގައި އިންޑިޔާއިން އުފެއްދި ގިނަ ހަމަލާތައް ނޭޕާލްގެ ކީޕަރު ދިފާއުކުރިއިރު، ނޭޕާލްފެ ޑިފެންޑަރުންވެސް ދިޔައީ އިންޑިޔާއިން އުފައްދަން މަސައްކަތް ކުރި ގިނަ ހަމަލާތައް ހުއްޓުވަމުންނެވެ. މެޗުގެ 26ވަނަ މިނެޓުގައި އިންޑިޔާގެ ކެޕްޓަން ސުނިލް ޗެތުރީ ގޯލާއި ދިމާލަށް ފޮނުވާލި ނުރައްކާތެރި ހަމަލާވެސް ދިފާޢުކޮށްފައިވަނީ ނޭޕާލްގެ ކީޕަރެވެ. އަދި މެޗްގެ ފުރަތަމަ ހާފް ނިމެން ދެ މިނެޓަށް ވެފައިވަނިކޮށް ސުނިލް ޗެތުރީއަށް ގޯލެއް ޖަހަން ވަރަށް ހުސް ފުރުސަތެއް ލިބި، ވަނީ ބޭކާރުވެފައެވެ.\nސާފް ޗެމްޕިއަންޝިޕް: އިންޑިއާ ނޭޕާލް ބައްދަލުކުރާ ފައިނަލް މެޗުގެ ތެރެއިން - ފޮޓޯ: ޕީއެސްއެމް ނިއުސް\nމެޗްގެ ދެވަނަ ހާފްގައި އިންޑިޔާއިން ފެށީ ވަރަށް ވަރުގަދަކޮށެވެ. ވަރަށް ބޮޑަށް ކުރިއަށް ޖެހިގެން ކުޅުމުގެ ނަތީޖާއެއްގެ ގޮތުން އެޓީމުން ވަނީ ވަރަށް ގާތްގާތުގައި ދެ ގޯލް ޖަހައި މެޗްގައި ލީޑް ނަގާފައެވެ. މެޗްގެ ފުރަތަމަ ލަނޑު 49ވަނަ މިނެޓްގައި ޗެތުރީ ކާމިޔާބުކުރިއިރު، ދެވަނަ ލަނޑު އިންޑިޔާއަށް ކާމިޔާބުކޮށްދިނީ ސުރޭޝް ސިންގްއެވެ.\nއިންޑިޔާއިން ގާތްގާތުގައި ދެ ލަނޑު ޖެހުމާއި ގުޅިގެން ނޭޕާލުން ވެސް ލަނޑެއް ޖެހުމަށް މަސައްކަތް ކުރިއެވެ. ނަމަވެސް ނޭޕާލަށް އިންޑިޔާގެ ގޯލް ފޫއަޅުވާލެވޭ ގޮތެއް ނުވިއެވެ. ނަމަވެސް މެޗުގެ 77ވަނަ މިނެޓްގައި ނޭޕާލްގެ ރޯހިތު ޗާންދް ބޮލުން ފޮނުވާލި ބޯޅަ އަމާޒުވީ ގޯލްގެ ހުރަސްދަނޑިއަށެވެ. ނޭޕާލުން ލަނޑެއް ޖެހުމަށް މަސައްކަތް ކުރަމުންދަނިކޮށް އިންޑިޔާއަށް ލިބިފައިވާ ލީޑް އިތުރަށް ފުޅާކޮށްދިނީ ބަދަލް ކުޅުންތެރިއެއްގެ ގޮތުގައި ކުޅެން ނިކުތް ޝަހާލް އަބްދުއްސަމަދެވެ.\nއިންޑިއާއިން މި ފަހަރުގެ މުބާރާތް ކާމިޔާބު ކުރީ މެޗަކުން ބަލިނުވެއެވެ. ފުރަތަމަ ދެ މެޗުން ބަންގްލަދޭޝް އާއި ލަންކާއާ އެއްވަރުވި ނަމަވެސް އިންޑިޔާއިން ވަނީ ލީގް ބުރުގެ ފަހު ދެ މެޗް ކާމިޔާބުކޮށްފައެވެ. އެއީ ނޭޕާލް 1 ލަނޑު0ލަނޑު އަދި ރާއްޖެ3ލަނޑު 1 ލަނޑުންނެވެ.\nއިންޑިޔާއިން ސާފް ޗެމްޕިއަންޝިޕް ކާމިޔާބުކުރީ 1993، 1997، 1999، 2005، 2009، 2011، 2015 އަދި 2021ގައެވެ. ރާއްޖެއިން ދެ ފަހަރު ސާފް ޗެންޕިއަންޝިޕްގެ ތަށި ކާމިޔާބުކޮށްފައިވާއިރު، 2008ވަނަ އަހަރާއި 2018ވަނަ އަހަރުވެސް ރާއްޖެއިން މިތަށި ކާމިޔާބުކޮށްފައިވަނީ އިންޑިޔާ ބަލިކޮށްގެންނެވެ.


Addu Dhoanyakun Faresmaathoda Rayyithunnah 1800 Kilo Ge Mas Hadhiya Koffi - Vaguthu\n1 ހަފްތާ ކުރިން ( ޖޫން 6, 2021 )\nއައްޑޫސިޓި ހިތަދޫ "ވިދުވަރު-1" ދޯނިން ގދ. ފަރެސްމާތޮޑާގެ ރައްޔިތުންނަށް އެހީވުމުގެ ގޮތުން 1800 ކިލޯގެ ކަނޑުމަސް ހަދިޔާ ކޮށްފިއެވެ.\nފަރެސްމާތޮޑާ ކައުންސިލްގެ ނައިބު ރައީސް ނަސްރުﷲ މުހައްމަދު "ވަގުތު" އަށް ވިދާޅުވީ، ވިދުވަރު-1 ދޯނިން އެރަށަށް މަސް ހަދިޔާ ކޮށްފައިވަނީ ކޮވިޑް-19 އާއި ގުޅިގެން ރަށުގެ ހާލަތު ވަރަށް ގޯސްވެފައިވާ ދަނޑިވަޅެއްގައި ކަމަށެވެ.\nއެގޮތުން މިވަގުތު ވެސް 70 ވަރަކަށް ގެ މޮނިޓަރިންގް އަށް ލާފައިވާ ކަމަށާއި މަސްވެރި ރަށެއް ނަމަވެސް ގެތައް ކަރަންޓީނު ކޮށްފައި އޮތުމާއި ގުޅިގެން ގިނަ ގެތަކުން މިވަގުތު މަސް ހުސްވެފައިވާ ކަން ނަސްރުﷲ ވަނީ ފާހަގަ ކޮށްފައެވެ.\nނަސްރުﷲ ވިދާޅުވީ، ވިދުވަރު-1 ދޯނިން ރަށަށް 1800 ކިލޯގެ މަސް ހަދިޔާ ކޮށްފައިވަނީ ރައްޔިތުންގެ ހާލަތު އެނގި އެހީތެރިކަމުގެ އަތެއް ފޯރުކޮށްދިނުމުގެ ގޮތުން ކަމަށާއި އެކަން ރަށުގެ ރައްޔިތުން އުފަލާއި އެކީ ބަލައިގަތް ކަމަށެވެ.\n"މި ހާލަތުގައި އެފަދަ ބޮޑު އެހީތެރިކަމެއް ފޯރުކޮށްދެއްވީތީ ރަށުގެ ރައްޔިތުންގެ ފަރާތުންނާއި ކައުންސިލްގެ ފަރާތުން ވިދުވަރު-1 ދޯނީގެ ކެޔޮޅު ނަސްރު އަށާއި ދޯނީގެ ހުރިހާ ފަޅުވެރިންނަށް އިހްލާސްތެރި ޝުކުރު ދަންނަވަން" ނަސްރުﷲ ވިދާޅުވިއެވެ.\nއައްޑޫސިޓީ ހިތަދޫއަށް ނިސްބަތްވާ ވިދުވަރު-1 ދޯނިން މިއަދު ފަރެސްމާތޮޑާގެ ރައްޔިތުންނަށް އެހީތެރިކަން ފޯރުކޮށްދެއްވާފައިވާއިރު، މިދިޔަ ރޯދަމަހާއި ދިމާކޮށް އެ ދޯނިން ވަނީ ހިތަދޫގެ ރައްޔިތުންނަށް ވެސް ކަނޑުމަސް ބަހާފައެވެ.


76 memberun vaahaka dhekkevumah fahu Budget bahus nihmmalaifi\nރައްޔިތުންގެ މަޖިލީހުގެ ޖަލްސާއެއް ކުރިއަށްދާއިރު މެންބަރަކު ބަހުސް ކުރައްވަނީ -- ފޮޓޯ / މަޖިލިސް\nސަރުކާރުން ރައްޔިތުންގެ މަޖިލީހަށް ހުށަހެޅި 37.5 ބިލިއަން ރުފިޔާގެ ބަޖެޓަށް ބަހުސްކުރުން ނިންމާލައިފިއެވެ.\nރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު ވިދާޅުވި ގޮތުގައި ބަޖެޓް ބަހުސް ނިމުނުއިރު 76 މެމްބަރަކު އެ އަށް ވާހަކަ ދެއްކެވިއެވެ. ބަޖެޓާ ގުޅޭގޮތުން ވާހަކަ ނުދައްކަވަނީ ހަތް މެމްބަރުން ކަމަށްވާއިރު އޭގެތެރެއިން ދެ މެމްބަރުން ތިއްބެވީ ރަސްމީ ދަތުރެއް ގައި ރާއްޖޭން ބޭރުގައި ކަމަށް ނަޝީދު ވިދާޅުވިއެވެ.\nމަޖިލީހުގެ މި ދައުރު ނިމުމުގެ ކުރިން ބަޖެޓް ފާސްކުރަން ޖެހޭ ކަމަށް ގަވައިދު ބުނާއިރު އަންނަ މަހުގެ އަށްވަނަ ދުވަހުގެ ނިޔަލަށް ބަޖެޓުގެ މަސައްކަތް ނިންމާލެވޭނެ ކަމަށް އުއްމީދުކުރައްވާ ކަމަށް ރިޔާސަތުން ވިދާޅުވިއެވެ.\nއަންނަ އަހަރުގެ ބަޖެޓް މައިގަނޑު ގޮތެއްގައި އަމާޒުކޮށްފަައި ވަނީ، ފިނޭންސް މިނިސްޓްރީން ބުނި ގޮތުގައި ސަރުކާރުން ކަނޑައަޅާފައިވާ އެކްޝަން ޕްލޭންގައިވާ މައިގަނޑު ފަސް ކަމެއް ހާސިލް ކުރުމަށެވެ. މި ބަޖެޓްގެ މައިގަނޑު ޚަރަދުތައް ބެހިފައި ވަނީ އަށް ކަމަކަށެވެ.\nމި އަހަރުގެ ބަޖެޓަކީ 5.6 ބިލިއަން ރުފިޔާގެ ޑެފިސިޓް ބަޖެޓެކެވެ. އާމްދަނީގެ 29.9 ބިލިއަން ރުފިޔާ ލިބޭނެ ކަމަށް އަންދާޒާ ކޮށްފައިވާއިރު އަންނަ އަހަރުގެ ބަޖެޓުގައި 35.6 ބިލިއަން ރުފިޔާއަކީ ޖުމްލަ ހަރަދެވެ.\nއަންނަ އަހަރު ދައުލަތަށް ލިބޭ އާމްދަނީ ބަހާލައިފައި ވަނީ މައިގަނޑު ފަސް ދާއިރާއަކަށެވެ. އޭގެ ތެރެއިން އެންމެ ބޮޑު އަދަދެއް ލިބެނީ ޓެކްސްގެ ގޮތުގަ އެވެ. އެއީ 17.8 ބިލިއަން ރުފިޔާ އެވެ. މީގެ އިތުރުން އާމްދަނީގެ ތެރޭގައި ހިމެނެނީ ޓެކްސް ނޫން އެހެން ގޮތްގޮތުން ލިބޭ 6.8 ބިލިއަން ރުފިޔާ އާއި ހިލޭ އެހީ އާއި އެހެނިހެން ގޮތްގޮތުން ލިބޭ 5.2 ބިލިއަން ރުފިޔާ އެވެ.\nއަންނަ އަހަރުގެ ބަޖެޓުގައި ރިކަރަންޓު ހަރަދުގެ ގޮތުގައި 22.2 ބިލިއަން ރުފިޔާ ހިނގާނެ ކަމަށް ލަފާ ކޮށްފައިވެއެވެ. އެއީ ޖުމްލަ ހަރަދުގެ 59 ޕަސެންޓެވެ. އަންނަ އަހަރުގެ ބަޖެޓުގައި ޕީއެސްއައިޕީއަށް 10 ބިލިއަން ރުފިޔާ ކަނޑައަޅާފައިވާއިރު ކެޕިޓަލް ހަރަދުތަކަށް5ބިލިއަން ރުފިޔާ ވަނީ ކަނޑައަޅާފައެވެ.\nބަޖެޓު 2020 މަޖިލިސް 2019


އާމިރާ ފިޔަވައި ސީއެސްސީގެ އެހެން މެމްބަރުން ވަކިކުރުމަށް ނިންމައިފި އާމިރާ ފިޔަވައި ސީއެސްސީގެ އެހެން މެމްބަރުން ވަކިކުރުމަށް ނިންމައިފި\nއާމިރާ ފިޔަވައި ސީއެސްސީގެ އެހެން މެމްބަރުން ވަކިކުރުމަށް ނިންމައިފި\nސިވިލް ސަރވިސް ކޮމިޝަނުގެ މެމްބަރުކަމުން ފާޠިމަތު އާމިރާ ފިޔަވައި ދެންތިއްބެވި4މެމްބަރުން ކޮމިޓީން ވަކި ކުރުމަށް ރައްޔިތުންގެ މަޖިލީހުގެ މިނިވަން މުވައްސަސާތަކާއި ބެހޭ ކޮމިޓީން ފާސްކޮށްފިއެވެ.\nމިނިވަން މުވައްސާތަކާއި ބެހޭ ކޮމިޓީގައި މިއަދު ބޭއްވި ބައްދަލުވުމުގައި ކޮމިޓީން ވަނީ ސިވިލްސާވިސް ކޮމިޝަންގެ5މެމްބަރުންނާއި ގުޅޭގޮތުންވެސް ކޮމިޓީން ބަލަންޖެހޭ ބެލުންތައް ބަލައި ފިޔަވަޅު އަޅަންޖެހޭ ފަރާތްތަކާއިމެދު ފިޔަވަޅު އެޅުމަށް ނިންމާފައެވެ. މިއަދުގެ ކޮމިޓީގެ ރިޔާސަތު ބަލަހައްޓަވާފައި ވަނީ ގަލޮޅު ދެކުނު ދާއިރާގެ މެމްބަރު މީކާއީލް އަހުމަދު ނަސީމެވެ.\nއާމިރާ ފިޔަވައި ދެންތިއްބެވި4މެމްބަރުން ކޮމިޓީން ވަކި ކުރުމަށް މީގެކުރިންވެސް ވަނީ ކޮމިޓީން ނިންމާފައެވެ. އާމިރާގެ މައްސަލާގައި ކޮމިޓީން ވަނީ ލިޔުމުން ޖަވާބުދާރީވުމަސް5ދުވަހުގެ މުއްދަތެއް ދެއްވާފައެވެ. އާމިރާ ފިޔަވައި ކޮމިޝަނުގައި ހިމެނި ވަޑައިގަންނަވާ އެހެން މެމްބަރުން ވަކިކުރުމަށް ނިންމައި އެކަން ކުރިއަށް ގެންދިއުމަށް އެމެމްބަރުން ލިޔުމުން ޖަވާބުދާރީވުމަށް އަންގަވާފަނީ މިއަހަރުގެ ފެބްރުއަރީ މަހުގެ 18 ވަނަ ދުވަހުގައެވެ.\nކޮމިޓީންވަނީ އާމިރައަށް ތުހުމަތުކުރެވުނު ކަންތައްތަކާއި ގުޅިގެން މައްސަލަތައް ސާފުކޮށް އާމިރާ ވަކިކުރަންޖެހޭ ސަބައެއް ނެތްކަމަށް ނިންމާފައެވެ. އާމިރާ ވަކިކުރަން ޖެހޭ ސަބަބެއް ނެތް ކަމަށް ފާސްކުރުމަށް ހުށަހެޅުއްވީ ހެންވޭރު ދެކުނު ދާއިރާގެ މެމްބަރު ހުސައިން ޝަހީމްއެވެ. އެ ހުށަހެޅުމަށް ތާއީދު ކުރެއްވީ ގަމު ދާއިރާގެ މެމްބަރު މުހައްމަދު ވިސާމެވެ. މިމައްސަލާގައި ނެގުނު ވޯޓުގައި އަމިރާ ކޮމިޝަނުން ވަކިކުރުމަށް ނުފެންނަކަމަށް ކޮމިޓީގެ5މެމްބަރުންވަނީ ވޯޓު ދެއްވާފައެވެ.


Phone app akun fageerunnah kaanaa foaru koddhey zuvaanaa | Mihaaru\nފޯނު އެޕަކުން ފަގީރުންނަށް ކާނާ ފޯރުކޮށްދޭ ޒުވާނާ\n09 މެއި 2017 - 08:04\nއޮސްކާ އެކްޕޮނީމޯ އުމުރުން 11 އަހަރުގައި އަބަދުވެސް ހުންނަނީ ހައިކަންމަތީގަ އެވެ. ނައިޖީރިޔާގެ ކަލަބާގައި ހުންނަ އޭނާގެ ގޭގެ ބަދިގޭގެ ކަބަޑުތައް ހާވައިގެން ވެސް އޭނާ އަށް ކާ އެއްޗެއް ނުފެނެ އެވެ.\nއޮސްކާގެ ބައްޕައަށް ސްޓްރޯކެއް ޖެހި އެއްފަޅި ވާގިނެތުމުގެ ސަބަބުން މަސައްކަތެއް ނުކުރެވެ އެވެ. މަންމަ އަކީ ނަރުހެކެވެ. ނަމަވެސް ލިބޭ ކުޑަ ފައިސާކޮޅުން އޮސްކާ އާއި އޭނާގެ ކޮއްކޮމެންނަށް ކާ އެއްޗެއް ލިބެނީ ދެ ދުވަހުން އެއް ދުވަހު، ކޮންމެވެސް އެއް ގަޑިއެއްގަ އެވެ.\n"މަންމަ އަބަދުވެސް ހަނދާން ކޮށްދޭނެ މި ބަނޑުހައިކަމެއް އަބަދަކަށް ނޯންނާނޭ. އެ ވާހަކަތަކުން އަހަރެންގެ އުންމީދު އަބަދުވެސް އާވޭ،" ޓައިމްސް އަށް ދީފައިވާ އިންޓަވިއުއެއްގައި އޮސްކާ ބުންޏެވެ.\nމިހާރު އުމުރުން 30 އަހަރުގެ އޮސްކާ އަކީ ސޮފްޓްވެއާ އިންޖިނިއަރެކެވެ. އޭނާ ދިރިއުޅެނީ އަބޫޖާ، އެކްޕޮނީމޯގަ އެވެ. އޭނާ ކުޑައިރު ހައިކަންމަތީ އުޅެން ޖެހުނު ހާލު އެހެން ކުދިންނަށް ތަޖުރިބާކުރަން ޖެހުނު ނުދިނުމަށް އޮސްކާ އަންނަނީ މަސައްކަތްކުރަމުންނެވެ. އެ މަސައްކަތުގައި އޭނާ ވަނީ "ޗައުބެރީ" ކިޔާ އެޕެއް ހަދައިފަ އެވެ. މި އެޕުން އަބޫޖާގެ ތަރުކާރީ ފިހާރަތަކާއި ސުޕަމާކެޓްތައް އަދި އެންޖީއޯ ތަކާއި ޗެރިޓީތައް ވަނީ ގުޅާލާފަ އެވެ. ސުޕަމާކެޓްތަކާއި ތަރުކާރީ ވިއްކާ ފިހާރަތަކުން ބާކީވާ ސާމާނާއި މުއްދަތު ހަމަވާން ކައިރިވެފައިވާ ސާމާނު ހުރި ނަމަ މި އެޕުން އެންޖީއޯތަކާއި ޗެރިޓީތަކަށް އެނގޭނެ އެވެ. އެހެންވެ، މި ތަކެތި ކުޑަ އަގެއްގައި ގަތުމުގެ ފުރުސަތު އެންޖީއޯތަކަށް ލިބެ އެވެ.\nއެހެންވެ ކާނާ ހަލާކު ނުވަނީސް ޔަތީމުޚާނާތަކަށާއި ބޭނުންޖެހިފައިވާ އާއިލާތަކަށް ފޯރުކޮށްދިނުމަށް މި އެޕްގެ ބޭނުން ހިފެ އެވެ.\nމިދިޔަ އަހަރު އޮސްކާ އާއި އޭނާއާ އެކު މި މަސައްކަތުގައި ބައިވެރިވާ ހަތަރު މީހުންގެ ޓީމުން ވަނީ ތިން މަސް ދުވަހުގެ ޕައިލެޓް ޕްރޮޖެކްޓެއް ހިންގައިފަ އެވެ. އެގޮތުން ރީޓެއިލް ވިޔަފާރިކުރާ 20 ފަރާތެއް މެދުވެރިކޮށް 150 އަށް ވުރެ ގިނަ ކުދިންނަށް ކާނާ ފޯރުކޮށްދީފައިވެ އެވެ.\nކުދި ވިޔަފާރިތައް ކުރާ ބައެއް މީހުން އޮސްކާގެ އެޕްގެ ބޭނުން ހިފައި ފަގީރު ކުދިންނަށް އެހީތެރިވެދިން ނަމަވެސް ބޮޑެތި ކުންފުނިތައް މި ޓެކްނޮލޮޖީއަށް ފަރިތަވާން މާ ގިނަ ދުވަސް ނަގަ އެވެ. އެއީ ގަވާއިދުތައް ބޮޑުކަމުންނެވެ. މިއީ އޮސްކާއަށް ކުރިމަތިވެފައިވާ އެންމެ ބޮޑު ގޮންޖެހުމެވެ.\nމައްސަލަތައް ކުރިމަތިވަމުން ދިޔަ ނަމަވެސް މިނޫން ދިރިއުޅުމެއް އުޅޭކަށް އޮސްކާ އަށް ޚިޔާލަކަށް ވެސް ނާދެ އެވެ. އޭނާ ބުނި ގޮތުގައި ބޮޑެތި ޓެކްނޮލޮޖީ ކުންފުނިތަކުން ރަނގަޅު މުސާރަ ލިބޭ ވަރަށް ގިނަ ވަޒީފާގެ ފުރުސަތުތައް އޭނާއަށް ލިބެ އެވެ. ނަމަވެސް އޭނާ ހިތްހަމަޖެހެނީ އެޕުން ފޯރުކޮށްދެވޭ ޚިދުމަތުންނެވެ.\nއިތުރު ލިޔުންތައް ފަގީރުކަން ނައިޖީރިއާ މޮބައިލް އެޕްލިކޭޝަންސް\nMedplus Maldives Pvt Ltd Sales & Marketing Executive 16 Feb 2020


މާތްﷲ އިންސާނުންނަށް ދެ މަގަށް މަގު ދެއްްކެވީ މަތިވެރި ހިކްމަތަކަށްޓަކައި | Jazeera\tމާތްﷲ އިންސާނުންނަށް ދެ މަގަށް މަގު ދެއްްކެވީ މަތިވެރި ހިކްމަތަކަށްޓަކައި - Jazeera\nމާތްﷲ އިންސާނުންނަށް ދެ މަގަށް މަގު ދެއްްކެވީ މަތިވެރި ހިކްމަތަކަށްޓަކައި\nއާމިނަތު އަޙުމާ April 30, 2019 152 views0\nޣައިރު މުސްލިމުން އިސްލާމްދީނާއި ބެހޭ ގޮތުން އުފައްދާ ޝައްކުތަކާއި ސުވާލުތަކުގެ ތެރެއިން އެންމެ ޢާންމުކޮށް އިވޭނެ އެއް ސުވާލަކީ، މާތްﷲ ނަރަކަ އުފައްދަވައި އިންސާނުންނަށް އަޛާބު ދެއްވުމަށްޓަކައި މަލާއިކަތުން ލެއްވުމުގެ ބޭނުމަކީ ކޮބައިހެއްޔެވެ؟ ﷲ ސުބްހާނަހޫ ވަޠަޢާލާއަކީ އޯގާވަންތަ ރަސްކަލެއް ނަމަ އެކަލާނގެ އިންސާނުންގެ ޢަމަލުތަކުގެ ހިސާބު ބައްލަވައި، ޖަޒާ ދެއްވަން ކަނޑައަޅައި، ލިޔުއްވާފައިވަނީ ކީއްވެހެއްޔެވެ؟ ހިތާމައަކީ މުސްލިމުންގެ ތެރެއިންވެސް ގިނަ ބަޔަކަށް މި ސުވާލުތަކަށް އެންމެ އެކަށީގެންވާ ވަރަށް ރައްދުދީ، އިސްލާމްދީނުގެ ދިފާއުގައި ވާހަކަ ދައްކައި އަޑު އުފުލުމުގެ ޤާބިލްކަން ނެތުމެވެ. އަދި އެއަށްވުރެވެސް ދެރަ ކަމަކީ ޚުދު މުސްލިމުންގެ ތެރެއިންވެސް ބައެއް މީހުން މިފަދަ ސުވާލުތައް އުފައްދާތީއެވެ.\nހަގީގަތުގައި މި ސުވާލުތަކަށް ޖަވާބު ދިނުމުގައި ދެ ރައުޔަކުން ވިސްނައި ޖަވާބުދޭ މީހުން އުޅޭނެއެވެ. އެއީ ޣައިރު މުސްލިމެއްގެ ނަޒަރާއި މާތްﷲ އަށް އީމާންވެ، އެކަލާނގެ ބާވައިލައްވާފައިވާ ދުސްތޫރުގެ އަލީގައި ޖަވާބުދޭ މީހުންނެވެ. ބައެއް އިންސާނުންނަކީ އެމީހުންގެ ވިސްނުން ނުވަތަ ގަބޫލުކުރުންތަަކަކީ ﷲ ސުބްހާނަހޫ ވަޠަޢާލާގެ ނިންމުން އެކަލާނގެ ރޭވުމަށްވުރެ މާ ގަދަފަދަ އެއްޗެއް ކަން ގަބޫލުކޮށްގެން ތިބޭ އިންސާނުންނެވެ. މިފަދަ އިންސާނުންނަކީ ޣާފިލްވެފައިވާ ބައެކެވެ. އެމީހުންގެ ނިކަމެތިކަން، ޚުދު އެމީހުންނަށް އޮޅިފައިވާ ބޭކާރު ބައެކެވެ.\nކީރިތި ޤުރުޢާނުގެ އެންމެ ފުރަތަމަ ތިން އާޔަތުގައި މާތްﷲ ވަހީ ކުރައްވާފައިވެއެވެ.\n﴿١﴾ بِسْمِ اللَّهِ الرَّحْمَٰنِ الرَّحِيمِ މާނަ: رحمن ވަންތަ رحيم ވަންތަ اللَّه ގެ اسم ފުޅުން ފަށައިގަންނަމެވެ.\n﴿٢﴾ الْحَمْدُ لِلَّهِ رَبِّ الْعَالَمِينَ މާނަ:حمد ހުރީ، عالم ތަކުގެ ވެރި اللَّه އަށެވެ.\n﴿٣﴾ الرَّحْمَٰنِ الرَّحِيمِ މާނަ:(އެކަލާނގެއީ) رحمن ވަންތަ رحيم ވަންތަ ރަސްކަލާނގެއެވެ.\nالْحَمْدُ لِلَّهِ ގެ މާނައަކީ އެންމެހައި ހަމްދެއް ހުރީ ﷲ އަށެވެ. މިޤަބޫލުކުރުމުގެ ދަށުން ﷲ ހައްދަވާފައިވާ ކޮންމެ މަޚްލޫޤެއްވެސް، އެކަލާނގެ ލައްވާފައިވާ ކޮންމެ ކަމެއްވެސް އަދި އެ ހުރިހާ ކަމެއްގެ އިބްރަތެއްގައިވެސް، މާތްﷲ އަކީ ހަމްދު ހައްޤުވެގެންވާ ފަރާތެވެ. އަދި އެކަނލާގެ ރާއްވަވައިފައިވާ ރޭވުންތަކުގައި އެއްވެސް އުނިކަމެއްވެސް އިތުރުކަމެއްވެސް ލައްވާފައިނުވާނެއެވެ.\nމި ބަސްފުޅާއި އެކު ވިދިގެން އަންނަ ބަސްފުޅުގައި، އެ އާޔަތުގައި މާތްﷲ ވަހީކުރައްވާފައިވަނީ رب العالمین. މި ބަސްފުޅުގެ މާނައަކީ ހުރިހާ އާލަމްތަކުގެ ވެރި ރަސްކަލާނގެއެވެ. މި ބަސްފުޅުގައި އަންގަވާފައިވަނީ 'ވަރިރަސްކަލާނގެ'އެވެ. 'ހެއްދެވި ރަސްކަލާނގެ'، މިފަދައަކުން ނޫނެވެ. މި ދެ ގޮތުގައި ވަރަށް ބޮޑު ތަފާތެއްވެއެވެ. އަދި އެ ތަފާތަކީ، އެއްބައި މީހުން އީމަންވެ އަދި އަނެއްބައި މީހުން އީމާން ނުވާ ސަބަބުވެސްމެއެވެ. 'ވެރި ރަސްކަލާނގެ' މި ބަހުގެ މުރާދަކީ އެކަލާނގެ އީ އެންމެހައި ތަކެތި އުފަދައްވައި، އެތަކެތީގެ މައްޗަށް ފުރިހަމަ ބާރު އޮންނަ ރަސްކަލާނގެއެވެ. އިންސާނުންނަކީ މާތްﷲ ގެ އަޅުންނެވެ. އިންސާނުންގެ މަސްޢޫލިއްޔަތަކީ މާތްﷲ އަށް ކިޔަމަންގަތުމެވެ. އިންސާނުންނަށް މާތްﷲގެ ނިންމުން ތަކާއި މެދު ސުވާލު އުފައްދައި އެކަލާނގެ ރޭވުންތަކާއި މެދު ބަސް ބުނުމުގެ ހައްގެއް ނޯންނާނެއެވެ. އިންސާނުންނަކީ މާތްﷲ ގެ އަޅުން ކަމަށާއި އެކަލާނގެ އަމުރުތަކަށް އިންސާނުން ބޯލެނބުމަކީ ވާޖިބެއް ކަން ހިތުން ތެދުކޮށް ޤަބޫލުކުރުމުން އިންސާނުންނަށް ދޭހަވެގެން ދާނެ ކަމަކީ:\nމާނަ:(އެކަލާނގެއީ) رحمن ވަންތަ رحيم ވަންތަ ރަސްކަލާނގެއެވެ.\nމާތްﷲ ކީރިތި ޤުރުޢާނުގައި އެކަލާނގެއަކީ އެންމެހައި ތަކެތީގެ ވެރި ރަސްކަލާނގެކަން ބަޔާންކޮށްދެއްވުމުގެ ކުރިއަށް އަންގަވައިފައިވަނީ، އެކަލާނގެއީ އެންމެހައި ހަމްދެއް ހައްގުވެގެންވާ އަޅުކަންކުރުން ހައްގު ރަސްކަލާނގެކަމެވެ. އެންމެ އޯގާވަންތަ ރަސްކަލާނގެއަކީ އެއީއެވެ.\nދެންއުފައްދާ ސުވާލަކީ މާތްﷲ އިންސާނުންނަށް ލޯބިކުރައްވާނަމަ އެކަލާނގެ އިންސާނުންނަށް އަޛާބުދޭން ނިންމައިފައިވަނީ ކޮން ސަބަބުތަކާއި ހުރެ ހެއްޔެވެ؟ އެއިގެ ޖަވާބު ވަރަށް ސާފެވެ. އިންސާނުން ރަނގަޅު މަގަށް ވާސިލް ކުރުއްވުމަށްޓަކައެވެ. އާންމު ދިރިއުޅުމުގައިވެސް އޭގެ މިސާލު ފެނިގެންދާނެއެވެ. މައިންްބަފައިން އެމީހުންގެ ދަރިން ނުރަނގަޅު ނުވަތަ ގޯސް މަގުން ކުރިއަށް ދާނަމަ އަދަބުދީގެން ނަމަވެސް އެކަންތައް ހުއްޓުވަން މަސައްކަތްކުރާނެއެވެ.\nމާތްﷲ އިންސާނުން އުފައްދަވައި ދެ މަގަށް އިންސާނުންނަށް މަގުދެއްކެވިއެވެ. ދެ މަގުވެސް އިޚްތިޔާރުކުރުމުން ލިބޭނެ ޖަޒާ ވަނީ ސާފުކޮށް ކަނޑައަޅުއްވައިފައެވެ. އަދި އެ ޖަޒާތައް އިންސާނުންނަށް އަންގަވައިފައެވެ.\nއަހަރެމެން އިންސާނުންނަކީ ހަމައެކަނި މާތްﷲގެ އަޅުންނެވެ. އިންސާނުން ދުނިޔޭގައި ލައްވާފައިވަނީ މާތްﷲ އަށް ކިޔަމަންގަތުމަށްޓަކައެވެ. ދުނިޔެއަށް ފޮނުއްވާފައިވަނީ އެއްވެސް މަގުސަދެއް ނުވަތަ ހިކުމަތެއް އޭގެ ފަހަތުގައި ވާނެކަން ކަށަވަރެވެ. ދުނިޔެއަކީ އިމްތިހާނެކެވެ. އިންސާނުންގެ މަސްއޫލިއްޔަތަކީ އީމާންވުމާއެކު، އިޚްލާސްތެރިކަމާއެކު ސޯލިހު ހެޔޮ ޢަމަލުކުރުމެވެ. ހަމައެހެންމެ މާތްﷲގެ ދުސްތޫރަކީ އެންމެ ފުރިހަމަ ދުސްތޫރުތައް ކަމަށް އީމާންވުމެވެ.


PFA molhu kulhuntheriyaage award van Dijk ah\nޕީއެފްއޭ މޮޅު ކުޅުންތެރިޔާގެ އެވޯޑް ވެންޑައިކްއަށް\nޕްރޮފިޝަނަލް ފުޓްބޯލް އެސޯސިއޭޝަން 'ޕީއެފްއޭ' އިން ހޮވާ އިނގިރޭސި ވިލާތުގައި ކުޅޭ މޮޅު ކުޅުންތެރިޔާގެ އެވޯޑް ލިވަޕޫލްގެ ހޮލެންޑްގެ ޑިފެންޑަރު ވާރްޖިލް ވެންޑައިކް ހޯދައިފި އެވެ.\nއޭނާ އެ ވޯޑް ކާމިޔާބު ކުރީ، ވާދަވެރި މެންޗެސްޓާ ސިޓީގެ ރަހީމް ސްޓާލިން ފަހަތަށް ޖައްސާލުމަށް ފަހު އެވެ. ޕީއެފްއޭ މޮޅު ކުޅުންތެރިޔާގެ އެވޯޑް ދިނުމުގެ ރަސްމިއްޔާތު ބާއްވާނީ މިއަންނަ އާދިއްތަ ދުވަހު އެވެ.\nވެންޑައިކް މައި ރޯލް އަދާ ކުރާ ލިވަޕޫލްގެ ޑިފެންސް ފޫއަޅުވާލުމުގައި އިނގިރޭސި ޓީމުތަކަށް މި ސީޒަންގައި ވަނީ ވަރަށް ބޮޑަށް އުނދަގޫ ކުރިމަތި ވެފަ އެވެ. ވެންޑައިކް ބެލެހެއްޓި ދިފާއީ ފާރުގެ އެހީގައި ލިވަޕޫލުން ވަނީ ބައިކޮޅަށް ލަނޑެއް ނުވަދެ، ޕްރިމިއާ ލީގްގައި 18 މެޗު ފުރިހަމަ ކޮށްފަ އެވެ.\nވެންޑައިކް އެވޯޑް ހޯދީ ޝޯޓްލިސްޓް ކުރި ހަ ކުޅުންތެރިންގެ ތެރެއިން އެންމެ ގިނަ މާކްސް ލިބުމުންނެވެ. އޭނާއަށް އެވޯޑް ލިބުމުގައި ލިވަޕޫލްގެ ޑިފެންސްގައި އޭނާ ދެއްކި ކުޅުން ފާހަގަ ކުރެވުނެވެ. އެ ވޯޑަށް ނޮމިނޭޓްވި އަނެއް ފަސް ކުޅުންތެރިންނަކީ، ވެންޑައިކް އާއެކު ލިވަޕޫލަށް ކުޅެމުން އަންނަ ސެނެގާލްގެ ސެޑިއޯ މާނޭ، ސިޓީގެ ރަހީމް ސްޓާލިން ސާޖިއޯ އަގުއޭރޯ އަދި ބޭނާޑޯ ސިލްވާގެ އިތުރުން ޗެލްސީގެ އެޑެން ހަޒާޑް އެވެ.\nޕީއެފްއޭ މޮޅު ކުޅުންތެރިޔާގެ އެވޯޑް ލިވަޕޫލުން ހާސިލު ކުރީ ޖެހިޖެހިގެން ދެ ވަނަ ފަހަރަށެވެ. މިދިޔަ އަހަރު ޕީއެފްއޭ މޮޅު ކުޅުންތެރިޔާގެ އެވޯޑް ހޯދީ ލިވަޕޫލްގެ މިސްރުގެ ފޯވަޑް މުހައްމަދު ސަލާހް އެވެ. އޭގެ ކުރިން ޕީއެފްއޭ މޮޅު ކުޅުންތެރިޔާގެ އެވޯޑް ހޯދި ލިވަޕޫލްގެ ކުޅުންތެރިންނަކީ 2014 ވަނަ އަހަރު އެވޯޑް ހޯދި ލުއިސް ސުއަރޭޒް، 2006 ވަނަ އަހަރު އެވޯޑް ހޯދި ސްޓީވަން ޖެރާޑް 1988 ވަނަ އަހަރު އެވޯޑް ހޯދި ޖޯން ބާނެސް 1984 ވަނަ އަހަރު އެވޯޑް ހޯދި އިއާން ރަޝް، 1983 ވަނަ އަހަރު އެވޯޑް ހޯދި ކެނީ ޑަލްގްލިޝް 1980 ވަނަ އަހަރު ޓެރީ މެކްޑޯމޮޓް އެވެ.\nޕީއެފްއޭގެ ލިސްޓް އާންމު ކުރިއިރު، އެންމެ ހައިރާން ކުރުވަނިވި ކަމަކީ، އަހަރުގެ އެންމެ މޮޅު 11 ކުޅުންތެރިންގެ ލިސްޓް އާންމު ކުރިިއރު، ހަޒާޑް އެ ލިސްޓްގައި ނުހިމެނިފައި މެންޗެސްޓާ ޔުނައިޓަޑްގެ ޕައުލް ޕގްބާ ހިމެނުމުންނެވެ.\nޕްރިމިއާ ލީގްގެ އެންމެ މޮޅު ޑިފެންޑަރަކީ ވެންޑައިކް\nކްލޮޕް ރޭވި ތިން ފޯވަޑުންގެ ކާމިޔާބު ޕްލޭން\nބެސިކްޓަސްއިން މުސާރަ ނުދޭތީ ކަރިއަސް ލިވަޕޫލަށް


"Lakshmi bomb" aai "Coolie no.1" vaadhaige reyhakah\nއިންޑިޔާގައި ފާހަގަކުރާ ސަގާފީ ފެސްޓިވަލެއް ކަމަށްވާ ދިވާލީގައި މިފަހަރު ވަރަށް ވަރުގަދަ ދެ ފިލްމެއްގެ ވާދަވެރިކަން ފެނިގެން ދާނެ އެވެ. އެއީ އަކްޝޭ ކުމާރާއި ކިއާރާ އަދުވާނީގެ "ލަކްޝްމީ ބޮމް" އާއި ވަރުން ދަވަން އާއި ސާރާ އަލީ ޚާންގެ "ކޫލީ ނަންބަރު 1"ގެ ކުރިމަތިލުމެކެވެ.\nމި ދެ ފިލްމުގެ އޮތީ ބޮކްސް އޮފީހުގެ ވާދަވެރިކަމެއް ނޫނެވެ. ސަބަބަކީ އިންޑިޔާގެ ސިނަމާތައް އަދިވެސް ހުޅުވަން ތައްޔާރު ނުވާތީ ދެ ފިލްމު ވެސް ރިލީޒްކުރަނީ ޑިޖިޓަލް ޕްލެޓްފޯމްގައި ކަމަށް ވުމެވެ. އެހެންވީމާ ކޮން ފިލްމަކަށްތޯ ގިނަ ފައިދާ ލިބެނީ ބަލާނެ ޖާގައެއް ނެތެވެ. ނަމަވެސް އެއްވަރުގެ ބޮޑު ދެ ފިލްމު އެއްފަހަރާ ރިލީޒްކުރާއިރު އެންމެ ގިނަ ބަޔަކު ފުރަތަމަ ބަލަނީ މިތަނުން ކޮން ފިލްމެއް ތޯ ބަލަން އެންމެން ވެސް ބޭނުންވާނެ އެވެ. ދެ ފިލްމުގެ ވާދަވެރިކަން މިހާރު އޮތީ ގިނަ ބަޔަކުގެ ސަމާލުކަމަށް އެ ބައެއްގެ ފިލްމަށް ހޯދުމަށެވެ.\nކުރިން އަކްޝޭގެ "ލަކްޝްމީ ބޮމް" ރިލީޒްކުރަން އޮތީ ބޮޑު އީދު ދުވަހު އެވެ. އަދި ވަރުންގެ "ކޫލީ ނަންބަރު 1" ރިލީޒްކުރަން އޮތީ މިދިޔަ މޭ މަހުގެ 1 ވަނަ ދުވަހު އެވެ. ނަމަވެސް ކޮވިޑްގެ ސަބަބުން ދެ ފިލްމު ވެސް ރިލީޒްކުރެވޭ ގޮތް މިހާތަނަށް އޮތީ ނުވެފަ އެވެ.\nއެންމެ މަޖާ ކަމަކީ ދެ ފިލްމަކީ ވެސް ކޮމެޑީ ދެ ފިލްމަށް ވުމެވެ. ވީމާ މި ދެ ފިލްމު ބަލަން ޝައުގުވެރިވާނީ ކޮމެޑީ ފިލްމުތައް ބަލަން ބޭނުންވާ މީހުންނެވެ.\nވަރުންގެ "ކޫލީ ނަންބަރު 1" ދައްކަން ހަމަޖެހިފައިވަނީ އެމެޒޯން ޕްރައިމް އިންނެވެ. "ލަކްޝްމީ ބޮމް" ރިލީޒްކުރާނީ ހޮޓްސްޓާ އިންނެވެ. މިއީ ވަރުން އާއި ސާރާގެ ފިލްމުތަކުގެ ތެރެއިން ސީދާ ޑިޖިޓަލް ރިލީޒްއަކަށްދާ ފުރަތަމަ ފިލްމެވެ. އަދި އަކްޝޭގެ ފިލްމުތަކުގެ ތެރެއިން ވެސް އެންމެ ފުރަތަމަ ޑިޖިޓަލްކޮށް ރިލީޒްކުރާ ފުރަތަމަ ފިލްމެވެ.\n"ލަކްޝްމީ ބޮމް" ރިލީޒްކުރާނެ ދުވަސް ކަނޑައެޅި ނަމަވެސް އަދި ފިލްމުގެ ޝޫޓިންގްގެ ބައެއް އޮތީ ނުނިމި އެވެ. އެ ބައި ފުރިހަމަކުރަން ހަމަޖެހިފައިވަނީ އަކްޝޭ މިހާރު ޝޫޓްކުރަމުންދާ "ބެލް ބޮޓަމް"ގެ މަސައްކަތް ނިންމާފަ އެވެ.


Covid19: Alhukan kurumashaai ebbaivanthakan dhemehettumah libunu...\nކޮވިޑް19: އަޅުކަން ކުރުމަށާއި، އެއްބައިވަންތަކަން ދެމެހެއްޓުމަށް ލިބުނު ފުރުސަތެއް!\nމާތްވެގެންވާ ރަމަޟާން މަސް އަހަރެމެންނާ ބައްދަލު މިކުރީ ނުހަނު ހިތާމަވެރި ދަނޑިވަޅެއްގައި\nކޮވިޑް-19 އާއި އެކު މުޅި އިސްލާމީ އުއްމަތަށް ކުރިމަތިވެފައި މިވަނީ ހިތައް ވެސް ނުގެނޭ ފަދަ ދަތި އުނދަގޫ ދުވަސްވަރެއް\nކ. މާލެ | 24 އޭޕްރިލް 2020 | ހުކުރު 23:06 | 4,268\nމަސްޖިދު ޖަލާލުއްދީން - ކޮވިޑް19 ގެ ބިރުވެރިކަމާއެކު ހުރިހާ މިސްކިތްތަކެއް ބަންދުކޮށް ޖަމާއަތުގައި ނަމާދުކުރުން އެއްކޮށް ވަނީ ހުއްޓާލާފައި - ރާއްޖެއެމްވީ\nއަހަރުމެންގެ މާތްވެގެންވާ އިސްލާމްދީން ބިނާވެފައިވަނީ ފަސް ރުކުނެއްގެ މައްޗަށެވެ. އެގޮތުން ރަމަޟާން މަހުގެ ރޯދަ އަކީ މި ފަސް ރުކުނުގެ ތެރިންވާ ފަސް ވަނަ ރުކުނެވެ. ބަރަކާތްތެރިކަމުން ފުރިގެންވާ މި މައްސަރަކީ، މުސްލިމުންގެ ހިތްތަކަށް އަބަދުވެސް އުފާވެރިކަން ގެނެސްދޭ، މުޅި މުސްލިމް އުއްމަތް އެންމެ ގަޔާވާ އެންމެ ލޯބިވާ މައްސަރެވެ.\nނަމަވެސް މި އަހަރު މާތްވެގެންވާ ރަމަޟާން މަސް އަހަރެމެންނާ ބައްދަލު މިކުރީ ނުހަނު ހިތާމަވެރި ދަނޑިވަޅެއްގައެވެ. "ކޮވިޑް-19" އޭ ކިޔުނު ނުރައްކާތެރި ވައިރަހެއް މުޅި ދުނިޔެ ފަތަހަ ކޮށްފައިވާ ހިތްދަތި ދަނޑިވަޅެއްގައެވެ. މުޅި ދުނިޔެ އަދި އަހަރެމެންގެ ކުޑަކުޑަ މި ދިވެހިރާއްޖެ ވެސް ލޮކްޑައުން ވެފައިވާ ދަނޑިވަޅެއްގަ އެވެ. ވީއިރު، ދެން އުފެދޭ ސުވާލަކީ، މިފަދަ ދަނޑިވަޅެއްގައި މުސްލިމުން ރޯދަމަހާއި ކުރިމަތި ލާނީ ކިހިނަކުން ތޯއެވެ؟\nޝައްކެއްނެތެވެ. ރަމަޟާން މަހަކީ މުޅި އިސްލާމީ އުއްމަތް އެމަހަކަށް އެންމެ އިންތިޒާރު ކުރާ މަހެވެ. ސަބަބުތައް ބައިވަރެވެ. ތަފާތު ޓީވީ ޕްރޮގްރާމް ތަކާއި، މަޖާ ކުޅިވަރު ތަކާއި، މީރު ކާނާ އިން އަހަރެމެން އެންމެންގެ ހިތްތައް ފުރާލެވޭ މަހެއް ކަމުގައި ވީތީއެވެ. ނަމަވެސް ރަމަޟާން މަހަކީ ހަމަ އެކަނި އެމީހަކު ހިތް އެދޭ މޮޅު ކާނާ ކެއުމާއި، ކުޅިވަރާއި މަޖަލުގެ ތެރޭގައި ހޭދަކޮށްލޭ މަހެއް ކަމުގައި ހަދާލުމަކީ ބުއްދިވެރި ކަމެއް ނޫނެވެ. ލޮލަށް ނުފެންނަ ކުޑަ ކުޑަ ވައިރަހެއްގެ ސަބަބުން ގިނަ މިސްކިތް ތަކުގައި ނަމާދުކުރުމާއި، ދީނީ ދަރުސްތަށް ދިނުން ހުއްޓާލެވިފައިވާ މި ވޭންދެނިވި ދަނޑިވަޅުގައި ގިނަ ގިނައިން މަތް ﷲގެ މަގުގައި އަޅުކަންކުރުމުގައި ދެމި ތިބުމަކީ މި މައްސަރުގެ ބޭނުން އެންމެ ފުރިހަމަ ގޮތުގައި ހިފޭނެ ގޮތެވެ. ފަރުޟު ފަސް ނަމާދު އަދާކޮށް، ޤުރުއާން ކިޔެވުމާއި، ޛިކުރުކޮށް، ކެތްތެރިކަން އިސް ކުރުމަކީ މި މާތް މައްސަރުގެ ޘަވާބާއި ހެޔޮ ދަރުމަ ހޯދޭނެ އެންމެ މޮޅު ގޮތެވެ.\nއުއްމަތުގެ މާތް ނަބިއްޔާ ވެސް އަހަރެމެންނަށް އަންގަވާފައިވަނީ ރަމަޟާން މަހުގައި ހެޔޮ ޢަމަލުތައް އިތުރުކުރުމަށާއި، ބަރާކަތްތެރި ވެގެންވާ ލައިލަތުލް ޤަދުރި ވިލޭރޭ ހޯދުމަށް މަސައްކަތް ކުރުމަށެވެ. އަލް ޤަދުރު ސޫރަތުގެ3ވަނަ އާޔަތުގައި މާތް ﷲ ވަޙިކުރައްވާފައިވެއެވެ. "ލައިލަތުލް ޤަދުރި ވިލޭރޭ އެއްހާސް މައްސަރަށް ވުރެއް ހެޔޮކަން ބޮޑެވެ". ރަމަޟާން މަހުގެ ފަހު ދިހައިގެ ރޭތަކުގެ ތެރެއިންވާ މިރޭ ހޯދުމަށްޓަކައި، ޤިޔާމް ކުރުމާއި، ތަހައްޖުދު ނަމާދު ކުރުމާއި، ޤުރުއާން ކިޔެވުމާއި، ޛިކުރުކުރުމާއި، ދުޢާ ކުރުމާއި، އިސްތިޣްފާރުކޮށް، ހެއްދެވި ފަރާތަށް ރުޖޫޢަ ވުމުގައި ރަމަޟާން މަހުގެ ރޭތައް ޣަނީމާ ކުރުމަކީ މުހިއްމު ކަމެކެވެ.\nއިސްރާފު ކުރުން މަދުކޮށް، ތިމާ ގޭގައި ފުދޭ ވަރަށް ކާބޯތަކެތި ހެދުމާއި، ޞަދަޤާތް ކުރުމާއި އެކަކު އަނެކަކަށް އެހީތެރިވެދީ އުޅުމަކީ ކާމިޔާބާއި ފަލާޙުން ފުރިގެންވާ މި މައްސަރުގައިވެސް އަދި ދުނިޔެއަށް ކުރިމަތި ވެފައިވާ މި ނުރައްކާތެރި ދަނޑިވަޅުގައި ވެސް ކުރެވޭނެ އެންމެ ހެޔޮ ޢަމަލުތަކެވެ. އެހެނީ، އަހަރެމެންގެ ރަސޫލާގެ ދީލަތިކަން ރަމަޟާން މަހުގައި އިންތިހާއަށް އިތުރުވެއެވެ. އެގޮތުން ކީރިތި ރަސޫލާ ހަދީޘް ކުރައްވާފައިވާ ބަސްފުޅެއްގެ މާނައިގައި ވެއެވެ. "ރޯދަ ވެރިއަކަށް ރޯދަ ވީއްލުމެއް ދީފި މީހަކަށް އެ ރޯދަ ވެރިޔާއަށް ލިބޭ އަޖުޒު އޭނާއަށްވެސް ލިބޭ ހުއްޓެވެ. އެއީ އެ ރޯދަ ވެރިޔާއަށް ލިބޭ އަޖުރުން އެއްވެސް މިންވަރެއް އުނިވުމެއް ނެތިއެވެ." އެހެންކަމުން އަޅުގަނޑުމެންގެ މައްޗައް ވަނީ ރަސޫލާގެ މި ސުންނަތް ދިރުވާ، މި މައްސަރުގައި ދީލަތި ކަން އިސް ކުރުމެވެ. މީއީ މަތިވެރިވެގެންވާ ކަމެކެވެ.\nމަސްޖިދް ޔޫސުފް ބަރުބަރީ މިސްކިތް - ކޮންމެ އަހަރެއްގެ ވެސް ރޯދަ މަހު ގިނަ ބަޔަކު މިސްކިތައް އަރާ މިސްކިތްތައް ވަނީ ފުރިފައި - ފޮޓޯ: ރާއްޖެއެމްވީ\nކޮވިޑް-19 އާއި އެކު މުޅި އިސްލާމީ އުއްމަތަށް ކުރިމަތި ވެފައި މިވަނީ ހިތައް ވެސް ނުގެނޭ ފަދަ ދަތި އުނދަގޫ ދުވަސްވަރެކެވެ. މި ދަނޑިވަޅުގައި ރޯދަ މަސް އަހަރެމެންނާ ބައްދަލުކުރުމަކީ މުސްލިމުންނަށް ކުރިމަތިވި ބޮޑު އިމްތިހާނެކެވެ. ނަމަވެސް، މިދަފަ ކޮންމެ އިމްތިހާނެއް ވެސް މާﷲ ކުރިމަތި ކުރުވާނީ އޭގެ ފަހަތުގައި ބޮޑެތި ޙިކުމަތްތަކެއް ލައްވާފައިވާތީކަން ކަށަވަރެވެ. އެހެންކަމުން، ޙިކުމަތުން ފުރިގެންވާ މި މައްސަރުގެ ހެޔޮކަން ލިބިގަތުމަށްޓައިކައި އެކަކު އަނެކަކާއި އޮންނަ ގުޅުން ދިރުވާ އާލާކުރުން މުހިއްމެވެ. ތިމާ ލޯބިވާ ގާތް ތިމާގެ މީހުން ހާލު އަހުވާލު ބެލުމާއި، ރަހިމުގެ ގުޅުން ބާއްވައި ދެމެހެއްޓުމަކީ ގޭގައި ތިބެގެން މިފަދަ ދަނޑިވަޅެއްގައި ކޮންމެހެންވެސް ކުރަންޖެހޭނެ ކަމެކެވެ.\nކީރިތި ޤުރުއާނުން އެނގޭ ގޮތުގައި، ރަޙިމުގެ ގުޅުން ކަނޑުވާލައިފި މީހަކު ﷲ އާއި ވެސް ގުޅުން ކަނޑުވާލީއެވެ. މާތްﷲ އާއި ގުޅުން ކަނޑުވާލާ ހިފާ ރޯދަ އަކުން އެއްވެސް ފައިދާ އެއް ނުކުރާނެ ކަމީ ޝައްކެއް އޮތް ކަމެއް ނޫނެވެ. މި އަހަރުގެ ރޯދަމަސް އަހަރެމެންނާ ބައްދަލު މިކުރީ، އެކަކު އަނެކަކަށް ބައްދަލު ނުވެވޭނެ ދަނޑިވަޅެއްގައި ކަން ޤަބޫލުކޮށް، ނަމަވެސް، އާއިލާގެ މެމްބަރުންނަށާއި، ގާތް ރަޙުމަތްތެރިންނަށް ގުޅައި ހާލުބެލުން މުހިއްމެވެ. އެކަކު އަނެކަކަށް ބައްދަލު ނުވި ނަމަވެސް، އެކަކު އަނެކަކު ފެނުމަކީ މިފަދަ ޓެކްނޮލޮޖީގެ ގޮތުން ކުރިއަރާފައިވާ ޒަމާނެއްގައި އުނދަގޫކަމެއް ނޫނެވެ. ވީއިރު، އެކަކު އަނެކަކަށް ގުޅައި ހާލުބަލައި، ވެވެން އޮތް ވަރަކުން ތިމާގެ ލޮބުވެތި އަޚުންނާއި އުޚްތުންނަށް އެހީތެރި ވުމަކީ މާތްﷲ އަހަރެމެންނަށް ބަރަކާތް ލައްވާނެކަމެވެ.\nއެހެންކަމުން، މިއަހަރުގެ ރަމަޟާން މަސް އަހަރެމެންނާއި ބައްދަލު ކުރިގޮތް ޤަބޫލުކުރަން ކިތަންމެ ދަތިވި ނަމަވެސް، މި ރަމަޟާން މަހުގެ ބޭނުން އެންމެ ފުރިހަމަ ގޮތުގައި ހިފުމަށް މަސައްކަތް ކުރަމާ ހިނގާށެވެ. އަހަރެމެންގެ އެހީތެރިކަން މި ފަދަ ނާޒުކު ދަނޑިވަޅެއްގައި ބޭނުންވާނެ އެތައް ބަޔަކު ތިބޭނެ ކަން ދަންނާށެވެ. އަހަރެމެން ކައިބޮއެ ހަދާކަހަލަ މީރު ކާނާ ކޮންމެ މީހަކަށް ލިބުމަކީ ނުވެދާނެ ކަމެއް ކަން ދަނެ، އެހެން މީހުނަށްވެސް އެހީތެރިކަމުގެ އަތެއް ދިއްކޮށްލާށެވެ. ރޯދަ ވީއްލުމަށް ބަންގި ގޮވާ އަޑު އިވުމުން އަވަށް ތިމާގެ ބަނޑު ފުރާ މުއްތި ކުރުމުގެ ކުރިން ތިމާގެ އަޚާގެ ބަނޑު ފުރިއްޖެތޯ ބަލާ ލާށެވެ. ކުރެވިފައި ހުރި ކުއްތަކުން ބަރީއަވުމަށް މާތްﷲ އަށް އަޅުކަން ކުރުމުގައި ވަގުތުތައް ހޭދަކުރާށެވެ. މުސްލިމް އުއްމަތް އަދި މުޅި ދުނިޔެއަށް ވެސް ކުރިމަތިވެފައިވާ މި ތޫފާނުން ސަލާމަތް ވުމަށްޓަކައި މާތްﷲ އަށް ދުޢާ ކުރާށެވެ.


ސިއްރުން މިހިތާ ކުޅެލީ…9– Mikal News\nނުވަ ވަނަ ބައި\nޝީލާގެ ހަނދާންތައް އައިސް ޙަމްދާން ވަށައިލި ހިނދު ޚިޔާލުގެ ސްކްރީނުން ފެނުނީ އެދެމީހުންގެ އެންމެ އުފާވެރި ދުވަސްކޮޅެވެ. އެހެންނަމަވެސް އެ ސްކްރީނުގެ ވާފަށް ދެމެމުން ގޮސް އެންމެ ފަހުން މަޑުކޮށްލީ ޝީލާ އެންމެފަހުން އެގޭގައި ހޭދަ ކުރި ދުވަހަށެވެ. ޝީލާއާ އެއްކޮޓަރިއެއްގައި ނިދި ރެއަށެވެ. އެންމެފަހުން ދެމީހުން ދޭތެރޭ ދެކެވުނު ވާހަކައަށެވެ. އަދި ދެން އެންމެ ފަހުން ޙަމްދާން ޝީލާއަށް ފޮނުވި މެސެޖް ތަކެވެ.\nއެއީ އެ ދުވަހުގެ އިރު އޮއްސުނު ގަޑިއެވެ. ޝީލާގެ ފޯނުން ފެނުނު ސޫރަޖުއާ ޝީލާއާ ދެމީހުން ދައްކާފަ ހުރި ވާހަކަތަކުގެ ތަފުޞީލް ފެނުމުން ޙަމްދާންގެ ހިތް ހުއްޓުނު ފަދައެވެ. މީހާ ގަނޑުވެ ބުއްދި ފިލާ ދިޔައެވެ. ވަރަށް ކުރީއްސުރެ އެކުގައި އުޅުނު ރަޙުމަތްތެރިޔާ ރާފިއުއާ ވަކިވާން ޖެހުނު ސަބަބު ވެސް އެނގުނީ އެ ވަގުތުއެވެ. ސޫރަޖު ގާތު ޝިލާ ވާހަކަ ދައްކާފައި ހުރި ގޮތުން ރާފިއުއާ ބެހޭގޮތުން ޙަމްދާން ގާތު ޝީލާ ދެއްކި ވާހަކަ ތަކުގައި އެއްވެސް ޙަގީގަތެއް ނެތްކަން ފުރަތަމަ ފަހަރަށް އެނގުނެވެ. އޭރު ޝީލާ ބޭނުންވި ކަންކަން ޙާސިލު ކުރެވެންއޮތީ ރާފިޢުއާ ޙަމްދާން ދުރުކޮށްގެންނެވެ.\n“އަހަންނަށް އެނގޭ ޙަމްދާން އަހަރެން ބޭނުން ގޮތަކަށް އަނބުރާލެވޭނެކަން. އަހަރެން ކޮންމެ ވާހަކައެއް ދެއްކިއަސް ޙަމްދާން ގަބޫލު ކުރާނެކަން. އޭގެ ބޭނުން އަހަރެން ހިފީ! ޙަގީގަތުގައި ސޫރަޖު ފިޔަވައި އަހަރެން އެންމެ ލޯބިވި ފަރާތަކީ ރާފިއު. ރާފިއު އެކަމަށް ނޫނެކޭ ބުނީ! އަހަރެން ބޭނުންވީ ރާފިއުއަށް އޭގެ ބަދަލު ދޭން. އެހެންނަމަވެސް އެ ބުނި ” ނޫނެކޭ ” އެއްވެސް އެއްޗަކަށް ނަހަދާ އަހަރެން ހިނިތުން ވެގެން އުޅުނީ ރާފިއުގެ ފަރާތުން ރަނގަޅަށް ބަދަލު ހިފަން ފަސޭހަ ވާނެތީ! އެކަން އަހަރެން ކުރީ ޙަމްދާން އަހަރެންގެ ޖާދޫގައި ޖައްސައިގެން. ……….. ރާފިއުއާ ޙަމްދާންގެ އޮތް އެކުވެރިކަން ނިމުމަކަށް ގެންނަން ޖެހުނު ސަބަބަކީ އަހަރެންކަން އެނގުނު ދުވަހު ރާފިއު ހުރީ ވަރަށް ދެރަވެފަ. ރާފިއު ދެރަވި ވަރުން އެ ދުވަހު އަހަރެން ވެސް އަސްލު ވަރަށް ދެރަވި! ”\nޝީލާ ލިޔެފައިވާ އެ ދިގު މެސެޖު ކިޔައި ނިމުނު އިރު ޙަމްދާން ހުރީ ވީދެރައިންނާ މޮޅިން އަދި އެއަށްވުރެ ބޮޑަށް ރުޅިން ކެކިކެކިއެވެ. އަންހެނުންގެ މަކަރުވެރިކަމާ ކެހިވެރިކަން އަމިއްލަ ލޮލުން ފެނި އަތުން ހިފުމުން އަންހެނަކަށް ދެން ދުވަހަކު ވެސް އިތުބާރު ނުކުރަން ޙަމްދާން ނިންމިއެވެ. ޝީލާ ވީ އަތުކުރީ ހަރުފަޔަކަށެވެ. އެހިސާބުން ޙަމްދާންގެ ލޮލަށް ދެން ނުފެނި ގެއިން ނިކުމެގެން ދާށޭ ޝީލާ ގާތު ބުނެ ލިޔުނު މެސެޖު، އާރޓިފިޝަލް ބީޗްގެ ގޮނޑިއެއްގައި އިނދެ ފޮނުވުނީތީ މިއަދާ ހަމައަށް ވެސް ޙަމްދާން ދެރައެއް ނުވެއެވެ.\nޝީލާގެ ފޯނުން ޝީލާއަށް އަހަރެން މުހިންމު ވަރު، އަހަންނަށް ވަރަށް ރަނގަޅަށް އެނގިއްޖެ! ޝީލާ ތިއީ ކިހާވަރެއްގެ އަމިއްލަ އެދުން ބޮޑު މީހެއްކަން ވެސް ހާމަވެއްޖެ! ޝީލާ ބޭނުންވަނީ ކޮން ކަމެއްކަމާ ޝީލާގެ މަޤުސަދަކީ ކޮބައިކަން ވެސް ވަރަށް ރަނގަޅަށް ކަށަވަރު ވެއްޖެ! އަހަރެންގެ ރަޙުމަތްތެރިޔާއާ އަހަރެން ދުރުވާން ޖެހުނު ސަބަބަކީ ޝީލާގެ ކެހިވެރި ރޭވުންކަން އެނގުނު ހިނދު އަހަރެންގެ ހިތް ޝީލާއަށްޓަކައި ފޫއްސާ ނަފުރަތުން ފޯވެއްޖެ! ޝީލާގެ ސިއްރު ކުރެވިފައިވާ މި ހުރިހާ ޙަގީގަތެއް އެނގުމުން ……. މި ހުރިހާ ކަމެއް ފަޅާއެރުމުން …. ދެން ޝީލާ އަހަރެންގެ ގޭގައި އެންމެ ސިކުންތަކު ވެސް މަޑު ކުރާކަށް އަހަރެން ނޭދެން. އަހަރެންގެ މައިން ބަފައިން ވެސް ނޭދޭނެ!\nމިރޭ ދިހައެއް ޖެހުމުގެ ކުރިން ޝީލާ އަހަރެންގެ ގެއިން ނިކުމެގެން ޝީލާ ދާން ބޭނުންތާކަށް ދިއުން އެދެން. ޝީލާގެ އެކައުންޓްގައި ލާރި ނެތަސް އަހަރެންގެ އެކައުންޓުން ރޭ ޝީލާއަށް ޖަމާކޮށްދިން ލާރިން ދުނިޔޭގެ ކޮންމެ ތަނަކަށްވެސް ޝީލާއަށް ދެވިދާނެ! ……………. ޝީލާއަށް އަހަރެންގެ ގެއިން ނުކުންނަން މިދެނީ ހަތަރު ގަޑި އިރުގެ މުހުލަތު! …… އެކަމަކު އަހަރެން އެއްކަމަކަށް ޝީލާގެ ކިބައިން އެދެން. ….. އެއީ މިހާރު ރައްޓެހިވެގެން ތިއުޅޭ މީހާއަށް އަހަންނަށް މި ޖެއްސި ހާލު ނުޖެއްސުން!”\nޝީލާ ދިޔަތަނަކާ އުޅޭ ގޮތަކާ ބެހޭ ގޮތުން މިހާތަނަށް ވެސް ޙަމްދާން އެއްވެސް މައުލޫމާތެއް ނުހޯދައެވެ. ޝީލާ އެގެއިން ދިޔަފަހުން ހަތަރުވަނައަށް ވީމަހު ޝީލާގެ މެސެޖެއް ޙަމްދާންއަށް ލިބުނެވެ. އެދިފައި އޮތީ ޝީލާ ވަރިކޮށްދިނުމަށެވެ. ޝީލާ އެދުނު ފަދައިން ޙަމްދާން އެކަން ޝީލާއަށް ކޮށްދިނެވެ. އޭރު އެކަން ނިންމަން ޙަމްދާން ހުރީ މާބޮޑަށް ވެސް ބޭނުންވެފައެވެ.\nޙަމްދާން ގާތުން ޝީލާ ވަރިވިތާ މާގިނަ ދުވަހެއް ނުވެ ސޫރަޖުއާ ޝީލާ ގެ ކައިވެނި ކުރެވުނު ވާހަކަ އެއް ދުވަހަކު އަހުމަދު ގުޅާފައި ބުންޏެވެ. އަދި އެދެމީހުން އޭރު މަސައްކަތް ކުރަމުން ދިޔައީ ސޫރަޖުގެ އަމިއްލަ ރަށުގެ ސްކޫލެއްގައި ކަމަށް ވެސް އަހުމަދު ބުންޏެވެ. ޙަމްދާން ގާތުން ވަރިވެގެން އެ ކުޑަ ކުޑަ ދަރިފުޅު ޙަމްދާން ބޮލަށް ޖަހާފައި ޝީލާ ދިއަޔަސް ޙަމްދާންގެ ހިތުގައި ޝީލާއާ މެދު ރޯކުރަން ޙަމްދާން ބޭނުންވި ނަފުރަތުގެ ހުޅު ރޮލެއް ނުކުރެވުނެވެ. އެކަން އެނގެނީ ޝީލާގެ ހަނދާންތައް މިއަދާ ހަމައަށް ވެސް ހަމްދާންގެ ހިތުގައި މަދު މަދުން ނަމަވެސް ވިކަމުންދާތީއެވެ.\nޙަމްދާންއަށް ނިދުނު އިރުބޮލުން ބޮޑު ބުރައެއް ނެއްޓި ހިތާމައިގެ ކަނޑަކަށް މީހާވަނީ ޣަރަޤުވެފައެވެ. ފަތިހު ޙަމްދާންއަށް ހޭލެވުނީ އަނެއްކާ ވެސް ބައްޕަ ގުޅާންފެށީމައެވެ. ފޯނުގެ ރިންގްގެ އަޑުން ޙަމްދާން ހޭލައްވައިލިއިރު މީހާއަށް ފާޑެއްގެ ބިރުވެރިކަމެއް އިޙުސާސްވަމުން ދިޔައެވެ.\n“ދަރިފުޅާ! ޝީލާ ނިޔާވެއްޖެ! ދަރިފުޅަށް އެނގޭތަ!”\nޙަމްދާން ހަމަ ފޯނު ނެގުމާއެކު ބައްޕަގެ ކަންބޮޑުވެފައިވާ އަޑު ޙަމްދާންއަށް އިވުނެވެ.\n“އެނގޭ! ބައްޕައަށް އެނގުނީ ކޮންއިރަކު! ކޮބާ މަންމަ!”\nމަންމަ ވެސް ހުންނާނީ ވަރަށް ދެރަވެފައިކަން ޙަމްދާންއަށް އެނގެއެވެ.\n“މަންމަ ހަމަ ރޮނީ! ހޫދު ގައިގަ އޮޅުލަ އޮޅުލާފަ އިނދެގެން ރޮނީ!”\nޙަމްދާންގެ ބައްޕަގެ އަޑު ކުރެހިގެން ކުރިއަކަށް ނުގެންދެވުނެވެ. ދެބަފައިން ކުރެ އެކަކު ވެސް އަނގައިން ނުބުނެވި އިރުކޮޅަކު ތިއްބެވެ. ދެން ޙަމްދާންގެ ބައްޕަ ބުނީ ފޯނު ބާއްވަނީ ކަމަށާ ފަހުން ގުޅާނެ ކަމަށެވެ.\nޙަމްދާން ފުރައިގެން މާލެ ދިޔައީ އޭގެ ދެ ދުވަސް ފަހުންނެވެ. އޭރު ޙަމްދާން މަންމަ ވެސް ހުރީ ހަމައަކަށް އެޅިފައެވެ. އަދި ހަމްދާން ވެސް މެއެވެ. ވަގުތަކީ އެންމެ އެކަށޭނަ ފަރުވާއެވެ. އެހެންނަމަވެސް ހިތަށް ކުރި އަސަރުގެ ޒަޚަމްތައް ތާޒާކޮށްހުރުމުން ޙޫދު ހަމަ ފެންނައިރަށް ޙަމްދާންގެ ލޮލުން ކަރުނަ ނީރައިލިއެވެ. ދަރިފުޅު ގަޔާލާ ބޮނޑިކޮށްލަމުން ފަސްއަހަރުގެ އެ ދަރިފުޅު ނަގާ އުނގުގައި ބޭންދިއެވެ. އަދި އިޚުތިޔާރުން ބޭރުން ދަރިފުޅުގެ މޫނުގަޔާ ގައިގެ އެކި ތަންތާ ބޮސްދެވުނެވެ. ދުރުގައި މަންޒަރު ބަލަން ހުރި ޙަމްދާންގެ މަންމަގެ ދެލޯވެސް ތެމިގެން އައެވެ. ލޮލުން ފޭބި ކަރުނަ ތައް ސިއްރު ސިއްރުން ފޮހެލަމުން ދަރިފުޅު އާ ހަޔާތެއް ފެށުން އެދި އެތައް ހާސް ދުޢާއެއް ކުރެވުނެވެ.\n“ދަރިފުޅާ ! ހޫދު ގޮވައިގެން އަންނަންވީނު ސައިބޯން! މަންމަ ހުންނާނެ ދަރިފުޅު އަންނަން ވާއިރަށް ވަރަށް މީރުކޮށް ހަވާދުލީ ބިސް ހަދާފަ!”\nމަންމަގެ ވާހަކަ އަޑު އިވުމުން ޙަމްދާންއަށް ވެސް ހަމަބިމަށް އާދެވުނެވެ. ދަރިފުޅުގެ ހާލުގެ ވާހަކަ އެ ތުއްތު ތުއްތުއަޑުން ކިޔުއްވިއެވެ.\nދެބަފައިން ވާހަކަ ހުއްޓާލާފައި ސައިބޯން ހިނގައިގަތީ އަނެއްކާ ވެސް ޙަމްދާންގެ މަންމަ ގޮވައިލުމުންނެވެ. ސައިތަށިތައް ޙަމްދާންގެ މަންމަ މޭޒުމަތީ ބަހައްޓަމުން ދިޔައިރު ޙަމްދާންގެ ދަތުރާ ބެހޭ ގޮތުން ސުވާލުކުރަމުން ދިޔައެވެ. ޙަމްދާން ވެސް މަޑުމަޑުން ސައި ބޮމުން މަންމަގެ ބައެއް ސުވާލުތަކަށް ޖަވާބު ދެވޭތޯ ބަލަމުން ދިޔައެވެ.\n” ކޮއްކޮ ދޭބަލަ އާމިނާ ދައްތަޔަށް ސައިބޯން ގޮވަން!”\nޙަމްދާން ބައްޕަގެ ރަޙުމަތެރި މުފީދުގެ ދަރިފުޅަށް ގޮވަން ޙަމްދާންގެ މަންމަ ހަވާލުކުރީ ހޫދުއާއެވެ. ހޫދުގެ މާމަ ބުނި އެއްޗެއް އަޑުއިވުމާއެކު ހޫދު ދުއްވައިގަތީ އެ ކޮޓަރިއާ ދިމާއަށެވެ.\n“ކީކޭ އާމިނާ ދައްތަ ބުނީ!”\nހަމްދާންގެ މަންމަ ސުވާލު ކުރީ ހޫދުގެ ބޮލުގެ އިސްތަށިގަނޑާ ކުޅެމުންނެވެ.\n“އާމިނާ ދައްތަ އެބަ އާދޭ!”\nހޫދުގެ ތުއްތުއަޑުން އެ ލަފުޒުތައް ކިޔައިލި ގޮތުން ޙަމްދާންގެ ހިތް ލޯބިން ފުރިގެންއައެވެ.\n“އެ މުފީދުބެގެ ދަރިފުޅު އައި ފަހުން މި ސޮރު އެ މަންޖެއާ ވަރަށް ދޯޅު ވެއްޖެ!”\nޙަމްދާންގެ މަންމަ އެހެން ބުނުމުގެ ފަހަތުގައިވަނީ ޙަގީގަތުގައި އެހެން މަޤުސަދެކެވެ. އެހެންނަމަވެސް އިތުރު ކަމަކަށް ވިސްނޭ ވަރަށްވުރެ ޙަމްދާންގެ ސިކުނޑީގެ ހައިޖާން ބޮޑުކަމުން ޙަމްދާން ހިނގައިގަތީ ކޮޓަރިއާ ދިމާއަށެވެ.\n“ދަރިފުޅު ނިމުނީތަ! ….. ހާދަ ކުޑަކޮށް!”\nޝަކުވާ އެކުލެވިގެންވާ އަޑަކުން މަންމަ ބުނުމުން ޙަމްދާން އެނބުރި ބަލައިލިއެވެ.\n“މަންމާ! އަޅުގަނޑު ބޭނުން ނިދާލަން! އެހެން ނޫނަސް ރަނގަޅަށް ސައިބޮވިއްޖެ!”\nމަންމަގެ ބޭނުމަކީ ޙަމްދާން މަޑުކުރުވުންކަން ނޭނގި ހުރެ ޙަމްދާން ކޮޓަރިއަށް ވަދެ ދޮރު ލައްޕައިލީ ހޫދުއަށް ވެސް ގޮވަމުންނެވެ.\nދެބަފައިން އެކުގައި އޮށޯތަސް ހޫދު ނިދާކަށް ބޭނުމެއް ނުވިއެވެ. އެހެންކަމުން ދަރިފުޅު ގައިގާ ބައްދާލައިގެން އޮވެ ޙަމްދާން ކިޔައިދެމުން ދިޔައީ ޢަންމުކޮށް ނިދާ ގަޑިތަކުގައި ޙަމްދާން ހޫދުއަށް ކިޔައިދޭ ބައެއް ވާހަކަތަކެވެ. ވާހަކައިގެ އަޑު އަހަން ހިމޭނުން އޮތް ހޫދު މަޑުމަޑުން ނިދެމުން ގޮސް ނިދުނީ ތިން ހަތަރު ވާހަކަ ޙަމްދާން ކިޔައިދިން ފަހުންނެވެ. ދަރިފުޅަށްޓަކައި ވަރުބަލިކަން ހަނދާން ނައްތާލާފައި ވަގުތު ދިން ޙަމްދާން ވެސް އެހިސާބުން ނިދީއެވެ.\nރޭގަނޑުގެ ކާގަޑީގެ ކުރިން މީޓިންގއެއް އޮތުމުން ފެންވަރާ ތާޒާވެލައިގެން ޙަމްދާން ނިކުތީ ބޭރަށެވެ. މަގުމައްޗަށް ނިކުމެ ސައިކަލަށް އަރައިގެން ދުއްވައިލިއިރު މަގުގެ އަނެއް ފަރާތުން އައިސް ޙަމްދާން ފަސްދީ ދިޔަ އަންހެންކުއްޖާއަކަށް ޙަމްދާން ރަނގަޅަކަށް ނުބަލައެވެ. އެ ތަސްވީރު، ކިރިޔާ ލޮލަށް ސިފަވެގެން އައީއެވެ. އެހެންނަމަވެސް އެސޫރަ ހިތުގެ ކޮންމެވެސް ހިސާބަކުން ތިލަވެ ޙަމްދާންގެ ސިކުނޑިއަށް ރަނގަޅަށް ފުރޭނިގެން ދިޔައިރު ތޫބާގެ ނަން ޙަމްދާންގެ އަނގައިން ބޭރުކޮށްލެވުނެވެ.\n“ތޫބާ! …….. ތޫބާ މާލޭގައި އުޅެނީބާ!”\nއެ ޚިޔާލު ހިތުގައި ހިނގާލުމުން ޙަމްދާން ސައިކަލް ވަށައިލީ ތޫބާއާ ދިމާވެތޯއެވެ. ކަންދިމާކުރިގޮތުން ޙަމްދާންއަށް ތޫބާ ފެނުނު ހިސާބަށް އައި އިރު ތޫބާގެ އެއްވެސް ހިލަމެއް ނެތެވެ. މާޔޫސް ކަމާއެކު ޙަމްދާން ސައިކަލު އަނބުރައިލީ އަނެއްކާ ވެސް އޮފީހާ ދިމާއަށެވެ.\nއޮފީހުގައި އިންއިރު ފާއިތުވެ ދިޔަ އެތައް އަހަރެއްގެ ތެރޭ ހިތަށް ނުވާ ބުނަން ނޭނގޭ އުދަނގޫ ތަކެއް ވަމުން ދިޔައެވެ. މިއި ކީއްވެގެންވާ އުދަނގޫތަކެއް ކަމެއް ޙަމްދާންއަކަށް ނޭނގުނެވެ.\nއެރޭ ގެއަށް އައިސް ނިދާން އޮށޯވެ އޮވެ އޮވެ ޙަމްދާންއަކަށް ނުނިދުނެވެ. ފޯނުގައި ތޫބާގެ ނަމްބަރ އޮތްތޯ ޗެކުކޮށްލިއެވެ. ނަމްބަރ އެބައޮތެވެ. މެސެޖް ކޮށްލުމަކީ ގޯހެއްހެއްޔެވެ!


vnews - 'China ah dharaniverivefai onnaakah beynumeh noon'\n"ޗައިނާއަށް ދަރަނިވެރިވެފައި އޮންނާކަށް ބޭނުމެއްނޫން"\nމިދިޔަ ހަފްތާގެ ހޯމަދުވަހު ޓޯކިޔޯގައި ބޭއްވި ބައިނަލްއަގްވާމީ ކޮންފަރެސް "ދަ ފިއުޗަރ އޮފް އޭޝިޔާ' ގައި ޑރ. މަހާތީރު މުހަންމަދު ތަގްރީރު ކުރައްވަނީ - ފޮޓޯ: އޭ.އެފް.ޕީ\nޗައިނާއިން ދުނިޔޭގެ އެކި ކަންކޮޅުތަކުގައި ހިންގަމުންގެންދާ އުމްރާނީ ތަރައްގީގެ ބިޔަ މަޝްރޫއުތަކުގައި މެލޭޝިޔާއަކީ އިހަކަށްދުވަހާ ޖެހޭންދެން ޗައިނާގެ ވަފާތެރި ބައިވެރިއެކެވެ. އެހެންނަމަވެސް، އެގުޅުން މިހާރުވަނީ ނިމުމަކަށް އައިސްފައެވެ.\nމެލޭޝިޔާގެ އާ ސަރުކާރުން މިހާރުވަނީ، ޗައިނާގެ އެހީތެރިކަން ލިބިގެން މެލޭޝިޔާގައި ހިންގަމުން އަންނަ އަދި ހިންގުމަށް ރޭވިފައިވާ ހުރިހާ މަޝްރޫއުތައް އަލުން މުތާލިއާކުރާނޭ ކަމަށް ވައުދުވެފައެވެ. އާ ސަރުކާރުން މިފަދައިން އަމަލުކުރާނަމަ ޗައިނާއާއި މެލޭޝިޔާގެ ގުޅުމުގައި ކުނިޖެހޭނޭކަމީ ގައިމު ކަމެކެވެ.\nކޮރަޕްޝަނާއި، ޚިޔާނާތާއި، ފަސާދައިން ތަތްތެޅިފައިވާ ކަމަށް ތުހުމަތު ކުރެވި، މެލޭޝިޔާގެ ރައްޔިތުން އިހަށްދުވަހު ވެރިކަމުން "ނަގައި އެއްލާލި" ބޮޑުވަޒީރު ނަޖީބު ރައްޒާގުގެ ވެރިކަމުގައި ޗައިނާއާއެކު ވަރަށް ގާތް ގުޅުންތަކެއް ބާއްވާފައި ވެއެވެ. އެ ގާތް ގުޅުންތަކުގެ ތެރެއިން، ޗައިނާއިން ފަންޑުކޮށްގެން މެލޭޝިޔާގައި އެތައް މަޝްރޫއެއް ހިންގުމަށް ނަޖީބު ރައްޒާގު ޗައިނާއާއެކު ސޮއިކުރައްވާފައި ވެއެވެ. އެ މަޝްރޫއުތަކުގެ ތެރޭގައި، މެލޭޝިޔާގައި ވަރުގަދަ ރޭލު ވިއުގައެއް ބިނާކުރުމާއި، މާކަނޑުގެ ބިޔަ ބަނދަރެއް ހެދުމުގެ މަޝްރޫއުވެސް ހިމެނެއެވެ.\nތަރައްގީގެ ނަމުގައި ބިޔަ އެތައް މަޝްރޫއެއް ހިންގުމަށް ނަޖީބުގެ ސަރުކާރުން މަސައްކަތް ކުރަމުންގެންދިޔަ ނަމަވެސް، ކޮރަޕްޝަންގެ އެތައް ތުހުމަތެއް ކުރެވުމާއި، ދިރިއުޅުމުގެ ޚަރަދުތައް ބޮޑުވަމުން ދިއުމުގެ ސަބަބުން ރުޅިއައިސްފައިވާ ރައްޔިތުންވަނީ، މިދިޔަ މެއިމަހުގެ9ވަނަ ދުވަހު ބޭއްވި އާންމު އިންތިޚާބުގައި ފާއިތުވީ 61 އަހަރު މެލޭޝިޔާގައި ވެރިކަންކުރި ބަރިސާން ނޭޝަނަލް ބަލިކޮށް، ނަޖީބުގެ ކިބައިން ސަލާމަތްކަން ހޯދާފައެވެ.\nނަޖީބުގެ ސަރުކާރުން ޗައިނާއާއެކު ސޮއިކޮށްފައިވާ ގިނަ އެއްބަސްވުންތަކަކީ، އެތެރެފެންނަ ގޮތެއްގައި ސޮއިކޮށްފައިވާ އެއްބަސްވުންތަކެއް ނޫންކަމަށް، އެކަމާ ދެކޮޅު ފަރާތްތަކުން ބުނެއެވެ. ޝައްކުކުރެވޭ އެތައްކަމެއް އެފަދަ އެއްބަސްވުންތަކުގައި ހިމެނޭކަމަށްވެސް ބުނެއެވެ. އެއްބަސްވުންތައް ހެދިފައިވަނީ ނަޖީބުގެ ސަރުކާރުގެތެރޭގައި ހިންގި މާލީ ޖަރީމާތަކުގެ ސަބަބުން ކުރިމަތިލާންޖެހުނު ބޮޑެތި ދަރަނިތަކުން އަރައިތުމަށް މާލީ އެހީތެރިކަން ހޯދުމުގެ ބަދަލެއްގެގޮތުން ކަމުގެ ޝައްކުތައްވެސް އުފެދިފައި ވެއެވެ.\nއިންތިޚާބުގެ ނަތީޖާއާއެކު ޑރ. މަހާތީރު މުހަންމަދުއާއި، އޭނާގެ "ޕެކްޓް އޮފް ހޯޕް" ކޯލިޝަންގެ އިސް ބައިވެރިން އުފާފާޅު ކުރައްވަނީ:\nނަޖީބު ބަލިކުރެއްވުމަށްފަހު މެލޭޝިޔާގެ ބޮޑުވަޒީރުކަމުގެ މަގާމަށް ވަޑައިގެންނެވި އުމުރުފުޅުން 92 އަހަރުގެ ޑރ. މަހާތީރު މުހަންމަދު މަގާމާ ހަވާލުވެވަޑައިގެން ވިދާޅުވެފައިވަނީ، ކުރީގެ ސަރުކާރުން ޗައިނާއާއެކު ހަދާފައިވާ، އެ އެއްބަސްވުންތަކާމެދު ޝައްކުކުރެވޭ ހުރިހާ އެއްބަސްވުންތަކެއް އަލުން މުތާލިއާ ކުރައްވާނޭ ކަމަށެވެ.\nމަހާތީރު މުހަންމަދުގެ މިވާހަކަފުޅާއި، އާސަރުކާރުގެ ވެރިންގެ ވާހަކަފުޅުތައް ހުރިގޮތުން އުމްރާނީ ތަރައްގީގެ ބޮޑެތި ބިޔަ މަޝްރޫއުތަކުގައި ޗައިނާއަށް އެންމެބޮޑު އެއްބާރުލުމެއް ދެމުންއަންނަ މެލޭޝިޔާއާއި، ޗައިނާގެ ގުޅުމަށް ވެގެން ހިނގައިދާނެގޮތުގެ ސުވާލުތައް މިހާރުވަނީ އުފެދިފައެވެ.\nޗައިނާގެ ރައީސް ޝީ ޖިންޕިން 2013 ވަނަ އަހަރު ފަށްޓަވާފައިވާ "ވަން ބެލްޓް، ވަން ރޯޑް" ނުވަތަ މުޅި ދުނިޔެ ވިއުގައަކުން ގުޅާލައިގެން ހިންގާ ޗައިނާގެ ގަދީމީ ވިޔަފާރީގެ ސިލްކް ރޯޑްގެ އިސްނެގުމަކީ ޗައިނާއަށް ވަރަށް މުހިންމު އިގްތިސާދީ އުންމީދެކެވެ.\nދެކުނު އިރުމަތީ އޭޝިޔާ ސަރަހައްދުން ޗައިނާގެ މި އިސްނެގުމުގެ އެންމެ މުހިންމުކަމަށް ފާހަގަ ކުރެވިފައިވާ ނުވަތަ އެންމެ އުންމީދީ ދެ މަންޒިލްގެގޮތުގައި ފާހަގަ ކުރެވިފައިވަނީ މެލޭޝިޔާއާއި، ކެމްބޯޑިއާއެވެ. އެނޫން ގައުމުތަކުގައި މަޝްރޫއުތައް ހިންގުމުގައި ބިންލިބުން ދަތިވުމާއި، ސަރުކާރުތަކާއެކު ކުރާންޖެހޭ މަޝްވަރާތައް ދިގުލައިގެންދިއުންފަދަ އެތައް މައްސަލަތަކެއް ޗައިނާއަށް ކުރިމަތިވެފައި ވެއެވެ.\n"ނަޖީބުގެ ވެރިކަމުގައި ފެނިގެންދިޔައީ މެލޭޝިޔާއިން މަޝްރޫއުތައް އެޕްރޫވްކުރުމާއި، ތަންފީޒުކުރުން އަވަސްއަރުވާލައިގެން ކުރަމުން ގެންދިޔަތަން" ސެންޓަރ ފޮރ ސްޓްރެޓީޖިކް އެންޑް އިންޓަރނޭޝަނަލް ސްޓަޑީޒްގެ އިސް ބޭފުޅެއް ކަމަށްވާ މުރޭ ހެއިބަރޓް ވިދާޅުވެފައި ވެއެވެ. ސަރުކާރުން އެގޮތަށް އަވަސްއަރުވާލައިގެން ޗައިނާއާއެކު ޑީލްތައް ހަދަމުންގެންދިޔައީ، ދަރަނިތައް އަދާކުރުމަށް މެލޭޝިޔާ ދައުލަތުގެ ތަރައްގީގެ ފަންޑުން އެހީ ލިބޭނޭކަމުގެ އުންމީދުގައި ކަމަށް ބެލެވޭ ކަމަށް މުރޭ ވިދާޅުވެފައިވެއެވެ.\nޗައިނާއިން ސީދާގޮތެއްގައި މެލޭޝިޔާގައި އިންވެސްޓްކުރުމުގެ ނިސްބަތް 2008 ވަނަ އަހަރުހުރީ 0.8 އިންސައްތައިގައި ނަމަވެސް. އެ ނިސްބަތް 2016 ވަނަ އަހަރު އައިއިރު ހުރީ 14.4 އިންސައްތައިގައި ކަމަށް ސިންގަޕޫރުގެ އައިސިއާސް-ޔޫސުފް އިޝާކް އިންސްޓިޓިއުންޓުން ހެދި ދިރާސާއަކަށްފަހު ބުނެފައި ވެއެވެ.\nރައްޔިތުން ވޯޓްލައިގެން މެލޭޝިޔާގެ ބޮޑުވަޒީރުކަމުން ދުރުކުރި ނަޖީބު ރައްޒާގު، އިންތިޚާބުގެ ބަލި ގަބޫލުކުރައްވައި މީޑިއާއަށް ބަޔާނެއް ދެއްވަނީ - ފޮޓޯ: އޭ.އެފް.ޕީ\n"1މެލޭޝިޔާ ޑިވެލޮޕްމަންޓް ބަރްހާދު" އަކީ ނަޖީބު ރައްޒާގު ބޮޑުވަޒީރުކަމަށް ވަޑައިގެން އޭނާ އުފެއްދެވި ފަންޑެކެވެ. އެއީ، މިނިވަން އަދި މުސްތަގިއްލުގޮތެއްގައި ހިންގާގޮތަށް އެކަށައެޅުނު ގައުމީ ތަރައްގީގެ ފަންޑެވެ. ނަމަވެސް، އެފަންޑުން އެތައް ބިލިއަން އެމެރިކާ ޑޮލަރެއް ލޫޓުވާލާފައިވާއިރު، އޭގެ ތެރެއިން އެތައް މިލިއަން ޑޮލަރެއް ޚުދު ނަޖީބު ރައްޒާގުގެ އަމިއްލަފުޅު ބޭންކް އެކައުންޓްތަކަށް ޖަމާކޮށްފައިވާކަން ފަޅާއަރާފައި ވާއިރު، ނަޖީބުގެ ވާގިވެރިންވެސް އެ ފަންޑުން "ވައްކަން" ކޮށްފައިވާކަމުގެ އެތައް ތުހުމަތުތަކެއް ކުރެވިފައި ވެއެވެ.\nނަޖީބު ރައްޒާގުގެ ވެރިކަމުގައި، ތަރައްގީގެ ފަންޑުން ލޫޓުވާލާފައިވާ އެތައް ބިލިއަން ޑޮލަރެއްގެ މައްސަލަތައް ބެލުން ވަކި ހިސާބަކުން ހުއްޓުވައި އެކަން އޮއްބާލެއްވި ނަމަވެސް، މަހާތީރު ވެރިކަމަށް ވަޑައިގެން އަލުން ހުރިހާ މައްސަލަތަކެއް ތަހްގީގު ކުރައްވަން ފަށްޓަވާފައި ވެއެވެ. މިކަމުގެ ނަތީޖާއެއްގެގޮތުން ކުރީގެ ބޮޑުވަޒީރު ނަޖީބު ޖަލުހުކުމާ ކުރިމަތިލައްވަން ޖެހިވަޑައިގަންނަވާނެ ކަމަށް ވަރަށް ބޮޑަށް ބެލެވޭއިރު، ޗައިނާވެސް މިހާރުއޮތީ ދެންވާނެގޮތެއް ނޭނގޭ ހާލުގައެވެ.\nމަހާތީރު މުހަންމަދު ވެރިކަމަށް ވަޑައިގެން އެންމެ ފުރަތަމަ ކެންސަލް ކުރެއްވީ، މެލޭޝިޔާގެ ވެރިރަށް ކުއާލަ ލަމްޕޫރާއި، ސިންގަޕޫރު ހައިސްޕީޑް ރޭލު ވިއުގަޔަކުން ގުޅުވުމަށް ނަޖީބު އެކަށައަޅުއްވާފައިވާ މަޝްރޫއެވެ. މަހާތީރު ވިދާޅުވީ، އެއީ މެލޭޝިޔާއަށް އެއްވެސް މަންފާއެއް ކުރާނެ މަޝްރޫއެއްނޫން ކަމަށާއި، އެ މަޝްރޫއަށް މެލޭޝިޔާއިން ބޮޑު ޚަރަދެއް ކުރަންޖެހޭ ކަމަށާއި، އެ މަޝްރޫއު ހިންގައިގެން މެލޭޝިޔާއަށް ވާނެ އެއްވެސް ފައިދާއެއްވެސް ނެތްކަމަށެވެ. އެ މަޝްރޫއު ހުއްޓާލުމުން މެލޭޝިޔާގެ ބޭރުގެ ދަރަނި އެތައްތަނުން ކުޑަވެގެންދާނޭ ކަމަށްވެސް މަހާތީރު ވިދާޅުވެފައި ވެއެވެ.\nދުނިޔޭގައި އެންމެ ބާރަށް ދުވާ ބްލެޓް-ޓްރެއިން ވިއުގައެއް ކުއާލަ ލަމްޕޫރާއި ސިންގަޕޫރާ ދެމެދު ގާއިމްކުރުމަށް 2016 ވަނަ އަހަރު މެލޭޝިޔާއާއި ސިންގަޕޫރުން ސޮއިކުރި ނަމަވެސް، އެ މަޝްރޫއުގެ އެއްވެސް މަސައްކަތެއް މިހާތަނަށް ނުހިނގައެވެ. "ވަން ބެލްޓް، ވަން ރޯޑް" ގެ ދަށުން އެ މަޝްރޫއަށް ޗައިނާއިން ފަންޑުވެސް ދީފައެއް ނުވެއެވެ. އެކަމަކު، ރޭލުވިއުގައިގެ ބައެއް ގާއިމްކުރުމުގެ މަސައްކަތް ދިނުމަށް ބުރަވެފައިއޮތީ ޗައިނާގެ ކުންފުނިތަކަށް ކަމަށް ވެއެވެ.\nޗައިނާއިން ފަންޑުދީގެން ގާއިމްކުރާ އެހެން ރޭލު ވިއުގައެއްގެ މަސައްކަތް މެލޭޝިޔާގައި މިހާރުވެސް ފެށިގެން ކުރިއަށް އެބަދެއެވެ. އެ މަޝްރޫއަށް ޗައިނާއިން 14 ބިލިއަން އެމެރިކާ ޑޮލަރު ދީފައި ވެއެވެ. "އީސްޓް ކޯސްޓް ރެއިލް ލިންކް" ގެ ނަމުން ނަންދެވިފައިވާ މި ރޭލުމަގު މެލޭޝިޔާ-ތައިލެންޑް ސަރަހައްދީ އިމާ ގާތުންފެށިގެން ކުއާލަ ލަމްޕޫރުގެ ބަނދަރާ ގާތަށް ދެމިގެންދެއެވެ. ބޮޑުވަޒީރު މަހާތީރު މުހަންމަދު ވިދާޅުވެފައިވަނީ، މިމަޝަރޫއުގެ އެއްބަސްވުމާމެދު ޗައިނާއާއެކު އަލުން މަޝްވަރާ ކުރައްވަމުން ގެންދަވާ ކަމަށެވެ.\nކުރީގެ ސަރުކާރާއެކު އެއްބަސްވެގެން ޗައިނާއިން ފަންޑުދީގެން ގާއިމްކުރުމަށް ނިންމާފައިވާ މާކަނޑުގެ ބަނދަރަކީ މަލަކާގައި ގާއިމްކުރަން ނިންމާފައިވާ ބަނދަރެކެވެ. މިއީ، އާގުބޯޓުފަހަރު ދަތުރުކުރާ މުހިންމު މަގަކާ ގާތުގެ ސަރަހައްދެކެވެ.\nމެލޭޝިޔާގެ ބޮޑުވަޒީރުކަމުގެ މަގާމާ ހަވާލުވެވަޑައިގެން ގައުމުން ބޭރަށް ކުރެއްވި ފުރަތަމަ ދަތުރުފުޅުގައި ޖަޕާނަށް ވަޑައިގެން ޑރ. މަހާތީރު މުހަންމަދު (ވ) މިދިޔަ ހަފްތާގެ އަންގާރަދުވަހު ޖަޕާނުގެ ބޮޑުވަޒީރު ޝިންޒޯ އަބޭއާ ބައްދަލު ކުރެއްވުމަށްފަހު ދެއްވި ގުޅިފައިވާ ޕްރެސް ކޮންފަރެންސް ފެށުމުގެކުރިން ދެބޭފުޅުން ނޫސްވެރިންގެ ކުރިމަތީގައި ސަލާމްކުރައްވަނީ - ފޮޓޯ: އޭ.އެފް.ޕީ\nނަޖީބު ރައްޒާގުގެ ސަރުކާރުން ޗައިނާއާއެކު ސޮއިކޮށްފައިވާ އެއްބަސްވުންތަކުގެ ތެރެއިން އަލުން މަޝްވަރާކޮށްގެން ބަދަލުތައް ގެންނާނީ ކޮން މަޝްރޫއުތަކެއްކަމެއް ނުވަތަ ބާތިލްކުރާނީ ކޮން މަޝްރޫއުތަކެއްކަމެއް އަދި ސާފެއް ނުވެއެވެ. އިގްތިސާދީ މާހިރުން ވިދާޅުވަނީ، ބައެއް މަޝްރޫއުތައް ކެންސަލްކުރުމަކީ ރަނގަޅު ފިޔަވަޅަކަށް ވާނޭ ކަމަށެވެ. ސަބަބަކީ އިގްތިސާދީގޮތުން މާބޮޑު އަގެއްނެތް މަޝްރޫއުތައްވެސް އޭގެތެރޭގައި ހިމެނޭތީ ކަމަށެވެ.\nމެލޭޝިޔާގެ ބޮޑުވަޒީރުކަމަށް ވަޑައިގެން ޑރ. މަހާތީރު މުހަންމަދު، ޚާއްސަކޮށް ޗައިނާއާ ގުޅުންހުރި މައްސަލަތަކުގައި އަޅުއްވަން ފަށްޓަވާފައިވާ ފިޔަވަޅުތަކާ ގުޅިގެން ޗައިނާ ސަރުކާރުން ރަސްމީގޮތުން އަދި އެއްވެސް އެއްޗެއް ނުބުނި ނަމަވެސް، ޗައިނާ ސަރުކާރުގެ ނޫހެއްކަމަށްވާ ގްލޯބަލް ޓައިމްސްއިންވަނީ މަހާތީރަށް އިންޒާރުކޮށް ލިއުންތައް ޝާއިއުކޮށްފައެވެ. އެނޫހުން ބުނެފައިވަނީ، ޗައިނާގެ ކުންފުނިތަކުގެ މަސްލަހަތުތަކަށް މަހާތީރު ގެއްލުން ދެއްވާނަމަ އޭގެ ބަދަލު ހޯދުމަށް މަސައްކަތްކުރުމުގެ ހައްގު ޗައިނާގެ ކުންފުނިތަކަށް ލިބިގެންވާކަމަށެވެ.\n"ޗައިނާ ކުންފުނިތަކުގެ މަސްލަހަތުތަކާއި، ހައްގުތައް ހިމާޔަތްކުރުމަށް ރައްކާތެރިކުރުމަށް ޗައިނާ ސަރުކާރުންވެސް ފިޔަވަޅުތައް އަޅާނެ" ގްލޯބަލް ޓައިމްސްއިން ބުނެފައި ވެއެވެ.\nޗައިނާގެ ބަދަލުގައި މަހާތީރު ފެންނަނީ ޗައިނާއާ ވާދަވެރި ޖަޕާނާ ގާތްގުޅުންތައް ބާއްވަވާތަނެވެ. ބޮޑުވަޒީރުކަމަށް ވަޑައިގެން ގައުމުން ބޭރަށް ކުރެއްވި ފުރަތަމަ ދަތުރުފުޅުގައި މަހާތީރު މިދިޔަ ހަފްތާގައި ވަޑައިގެންނެވީވެސް ޖަޕާނަށެވެ. ޖަޕާނަށް ކުރެއްވި ދަތުރުފުޅުގެ ތެރޭގައި މަހާތީރު ވަނީ ޗައިނާއާއެކު އޮންނަ ގުޅުން ހީނަރުވާން ބޭނުންފުޅުވެވަޑައި ނުގަންނަވާ ކަމުގެ އިޝަރާތެއްވެސް ކުރައްވާފައެވެ.\n"އަޅުގަނޑުމެން ޗައިނާއާއެކު ރަހްމަތްތެރިކަން ބާއްވާނަން. އެހެންނަމަވެސް ޗައިނާއަށް ދަރަނިވެރިވެފައި އޮންނާކަށް ބޭނުމެއްނޫން" މެލޭޝިޔާގެ ބޮޑުވަޒީރު ޑރ. މަހާތީރު މުހަންމަދު ވިދާޅުވިއެވެ.


Bodu jamaa'athugai Eid Namaadheh noannaane: Ministry | Mihaaru\nއީދު ނަމާދުކުރާނީ މިސްކިތްތަކުގައި، ބޮޑު ޖަމާއަތެއް ނޯންނާނެ: މިނިސްޓްރީ\nނިއު ނޯމަލްގައި މިސްކިތްތައް ހުޅުވާލުމުން، ޖަމާއަތުގައި ނަމާދުކުރަނީ.-- ފޮޓޯ: އަހުމަދު އަވްޝަން/ މިހާރު\n27 ޖުލައި 2020 - 17:50\nމާލެ ސަރަހައްދުގައި މިފަހަރު އަޟްހާ އީދު ނަމާދު، ބޮޑު ޖަމާއަތުގައި ނުބާއްވާގޮތަށް އިސްލާމިކް މިނިސްޓްރީން ނިންމައިފި އެވެ.\nއެ މިނިސްޓްރީގެ މީޑިއާ އޮފިޝަލް މިއަދު ވިދާޅުވީ މާލެ އާއި ވިލިމާލެ އަދި ހުޅުމާލޭގައި ބޮޑު ޖަމާއަތުގައި އީދު ނަމާދު ނޯންނާނެ ކަމަށާއި އެކަމަކު އިސްލާމީ މަރުކަޒާއި ހުކުރު ނަމާދުކުރާ މިސްކިތްތަކުގައި އީދު ނަމާދު ކުރާނެ ކަމަށް ވިދާޅުވި އެވެ.\n"ރަށްރަށުގައި [އީދު ނަމާދުކުރުމާ ގުޅޭގޮތުން] އެ ރަށެއްގެ ކައުންސިލްތަކުން ގޮތެއް ނިންމާނީ،" އޮފިޝަލް ވިދާޅުވި އެވެ.\nއަޟްހާ އީދު ދުވަހަކީ އަންނަ ހުކުރު ދުވަހެވެ.\nމި އަހަރުގެ ފިތުރު އީދު ދިމާވީ ކޮވިޑް-19 ފެތުރުން ހުއްޓުވުމަށް އެޅި ފިޔަވަޅުތަކުގައި މިސްކިތްތަކުގައި ޖަމާއަތުގައި ނަމާދުކުރުން މެދުކަނޑާލާފައި އޮތް ދުވަސްވަރަށެވެ. އެހެންވެ ފިތުރު އީދު ނަމާދު ކުރަންޖެހެނީ ގޭގަ އެވެ.\nމި މަހުގެ އެއް ވަނަ ދުވަހުން ފެށިގެން މާލެ ސަރަހައްދުގެ މިސްކިތްތަކުގައި ޖަމާއަތުގައި ވަނީ ނަމާދުކުރަން ފަށައިފަ އެވެ. އޭގެ ކުރިން، ރަށްރަށުގެ މިސްކިތްތަކުގައި ޖަމާތުގައި ނަމާދުކުރުމުގެ ހުއްދަ ދީފައި ވެ އެވެ.\nކޮވިޑް-19 އިން ރައްކާތެރިވުމަށް އެޅި ފިޔަވަޅުތަކަށް ބޮޑެތި ލުއިތަކެއް ދިނުމުން، އެ ބަލި ޖެހޭ މީހުންގެ އަދަދު ވަނީ އިތުރުވެފަ އެވެ. މިހާތަނަށް 3،302 މީހުންނަށް އެ ބަލި ޖެހިފައިވާއިރު 2،534 މީހުން ވަނީ ބަލިން ރަނގަޅުވެފަ އެވެ. އެ ބައްޔަށް މިހާރު ފަރުވާ ހޯދަމުން އަންނަނީ 738 މީހުންނެވެ.\nމިސްކިތްތައް އިސްލާމިކް މިނިސްޓްރީ ފިތުރު އީދު\nބޮޑުޖަމާއަތުގަ އީދުނަމާދުނުކުރާންވީ އެއްވެސް ސަބަބެއްނެތް އިންތިޒާމްކޮށްފިނަމަ މިސްކިތްތަކަށްވުރެ މާފަސޭހަކޮން އަދި ގައިދުރުކޮންވެސް ކުރެވޭނެ މިހާރުވެސް މާނުރަށްކަތެރި ކެފޭތަކާ މަގުތަށް މާސްކުނާޅާ ސިގިރޭޓްބޮއި އުޅޭހާގޮތަކަށްއުޅެނީ އެކަންކަމާމެދު އެއްވެސް ފިޔަވަޅެއްނާޅަ އަބަދުވެސް ހުއްޓުވަނީ ނަމާދު ޔާﷲ އަޅަމެންގެތެރެއިން މިރޯގާނެތިކުރަށްވާ އަމާންކަންދެއްވާފާދޭވެ.އާމީން\nވަރަށް ދެރަވެއްޖެ. މާލޭގައި ހުންނަހިތެއް މިހާރަކުނެތް. އީދުނަމާދު ކުރެވޭދިމާލަކަށް ދާންވީ\nމިސްކިތްތައް ރައްކާތެރި އެކަމު ހާމަ ތަނެއްގައި މާސްކް އަޅައިން މާބޮޑަށް ވެސް ރައްކާތެރި\nމާދަމާ އިސްލާމިކް މިނިސްޓަރު ވިދާޅުވާނެ މިސްކިތް ތަކުގައި ވެސް އީދު ނަމާދުކުރުން ނޯންނާނެއޭ މީ މިސަރުކާރުން އިސްލާމީ ކަންކަމާއި މެދު އެމެން ދޭ އަހަންމިއްޔަތު ކަމަކީ ހުރި ހިތާމަ އެއްގެ ބޮޑު ކަމާއޭ މީއޭ މިރާއްޖޭން ކޮވިޑް ވަބާ އިން ސަލާމަތް ނުވެގެން އުޅޭ ސަބަބަކީ ވެސް....\nއިސްލާމްދީން ބާރުއަޅަނީ ނަފްސަށް ގެއްލުންލިބިދީފާނެ ކަންކަމާއި ދުރުހެލިވުމަށް. މި އުސޫލުން ބޮޑު ބަލިމަޑުކަމެއްގައި ވަނިކޮށް ގިނަބަޔަކު އެކަމަށް ހުށަހެޅިދާނެ ކަމަށްޓަކައި އަޅާމިފަދަ ފިޔަވަޅުތަކަކީ އިސްލާމްދީނަށް ކުޑައިމީސްކުރުމެއްނޫން.އަދި ކިއެއްތަ އެއީ ދީން ބާރު އަޅާ ގޮތް. ބަޔަކު ކޮފީތަކާއި އެހެނިހެން ކަންކަމުގައި ޖަމާޢަތް ހަދައިގެން ތިބުމަކީ އެހެނިހެން ކަންކަމުގައި ގިނަމީހުން ތިބެން ދެއްކޭނެ ޢުޒުރެއްނޫން. ފަރުޟު5ނަމާދު ފުރަތަމަފުރިހަމަކުރަންވީ!\nދެރަވޭ، އެކަަމަކު ވިސްނޭ އެންމެ މުހިންމު އެއްޗަކީ ފުރާނަކަން. އިސްލާމް ދީނުގައިވެސް ފުރާނައަށް ގެއްލުންވާ ގޮތަށް ކަންކަން ކުރަން ހުއްްދައެއް ނެތް. އަދި މިކަމުގައި ހިލާފަތެއްވެސް ނެތް. މި ހަމަ މި ވަގުތަށް އެންމެ ރަނގަޅު ގޮތް. ޔާ ﷲ، އަޅަމެން އެންމެން މި ބަލިން ރައްކާތެރި ކުރައްވާށި.


Super League Gai Mihaaru Dhemi Thibee Real, Barca Adhi Juventus Ekani - Vaguthu\nމަހުޖަނުން އެކުވެގެން ބާއްވަން މަސައްކަތްކުރި ޔޫރަޕިއަން ސުޕަ ލީގުގައި މިހާރު ދެމި ތިބި ހަމައެކަނި ކުލަބުތަކަކީ ސްޕެއިންގެ ބާސެލޯނާ އާއި ރެއާލް މެޑްރިޑްގެ އިތުރުން އިޓަލީގެ ޔުވެންޓަސް އެވެ.\nމި ލީގު ފުރަތަމަ އިއުލާނުކުރި އިރު ޖުމްލަ 12 ކުލަބެއް ހިމެނެއެވެ. އެއީ އިނގިރޭސި ހަ ކުލަބާއި އިޓަލީގެ ތިން ކުލަބު އަދި ސްޕެއިންގެ ތިން ކުލަބެވެ. މި ކުލަބުތަކުގެ ތެރެއިން އިނގިރޭސި ހަ ކުލަބު ވަނީ މުބާރާތުން ވަކިވެފައެވެ.\nއެއާއި ވިދިގެން މިއަދު އެންމެފަހުން ވަކިވި ކުލަބުތަކަކީ ސްޕެއިންގެ އެތްލެޓިކޯ މެޑްރިޑާއި އިޓަލީގެ އޭސީ މިލާނާއި އިންޓަމިލާނެވެ.\nގިނަ ކުލަބުތަކެއް ވަކިވިއިރު މީޑިއާތަކާއި ވާހަކަދައްކަމުން ޔުވެންޓަސްގެ ޗެއާމަން އަދި ސުޕަ ލީގުގެ ކަންކަމުގައި އެންމެ އިސް ރޯލެއް އަދާކުރާ އަަންދްރޭ އަގްނެލީ ވިދާޅުވީ ޕްރިމިއަރ ލީގުގެ ކުލަބުތައް ވަކިވުމުން މި ލީގު ބޭއްވުމުގެ ބޭނުމެއް މިހާރު ނެތް ކަމަށެވެ. ގިނަ ކުލަބުތަކެއް ވަކިވި ނަމަވެސް އަގްނެލީ ހުރީ ގޮތްދޫކުރާ ގޮތަކަށް ނޫނެވެ. އޭނާ އަދިވެސް ސުޕަ ލީގުގެ ވާހަކަތައް ދިފާއުކުރެއެވެ.\nސުޕަ ލީގުން ވަކިވިކަން ހާމަކަޮށް އެތްލެޓިކޯ މެޑްރިޑުން މީގެ އިރުކޮޅެއް ކުރިން ނެރުނު ނޫސްބަޔާނުގައި ބުނެފައިވަނީ ފުޓުބޯޅަ ސަޕޯޓަރުން މާޔޫސްކުރަން ބޭނުންނުވާ ކަމަށާއި ކުޅިވަރުގެ ހަމަތަކާއި އުސޫލުތަކަށް ކުލަބު އަބަދުވެސް ތަބާވާނެ ކަމަށެވެ. އިންޓަމިލާނާއި އޭސީ މިލާނުގެ ބަޔާނުގައި ވެސް މި ވާހަކަ ވަނީ ތަކުރާރުކޮށްފައެވެ.


February7Ehggai Hingaa Dhiya KanKan Thahugeegu Kuran Jehey - Nasheed - Vaguthu\nފެބްރުއަރީ ހަތެއްގައި ހިނގާދިޔަ ކަންކަން ތަހުގީގުކުރަންޖެހޭ - ނަޝީދު\n2012 ވަނަ އަހަރުގެ ފެބްރުއަރީ މަހުގެ ހަތްވަނަ ދުވަހު ސިފައިންނާއި ފުލުހުން ހިންގި ކަންކަން ތަހުގީގު ކުރަންޖެހޭ ކަމަށް ކުރީގެ ރައީސް އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދު ވިދާޅުވެއްޖެއެވެ.\nނަޝީދު މިގޮތަށް ވިދާޅުވެގައި ވަނީ، މިއަދު ފެށި އެމްޑީޕީ ޔޫތް ކޮންގްސްގައި އެ ދުވަހުގެ ކަންކަން ތަހުގީގު ކުރަންޖެހޭކަން ގަބޫލުކުރައްވަންތޯ ކުރި ސުވާލަކަށް ޖަވާބުދެމުންނެވެ.\nނަޝީދު މިގޮތަށް ވިދާޅުވިއިރު، އެ ދުވަހު ހިނގާދިޔަ ކަންތައްތަކުގެ ވާހަކަ މިއަދު ދައްކާނަމަ މަސްލަހަތު ގެއްލިދާނެ ކަމަށް ހޯމް މިނިސްޓަރު އިމްރާން އަބްދުﷲ ރައްޔިތުންގެ މަޖިލީހުގައި އިއްޔެ ވަނީ ވިދާޅުވެފައެވެ.\nއެ ކޮންގްރެސްގައި ނަޝީދު ވިދާޅުވީ، އެކަންކަން ނުބަލައިކަމުގައިވަންޏާ އެއީ ނުކިޔަމަންތެރިކަމެއް ކަމަށެވެ. އަދި އެދުވަހުގެ ހާދިސާއަކީ ނުކިޔަމަންތެރިކަމެއް ކަމަށާއި، ގައުމެއްގެ ސަލާމަތީ ބާރުތައް ނުކިޔަމަންތެރި ހާލަތެއްގައި ބޭތިއްބުމަކީ ނުރައްކަލެއް ކަމަށެވެ.\n"އެއީ ޕޮލިސް މިއުޓީނީއެއް، ސިފައިންގެ މިއުޓިނީއެއް، އެއީ ސަލާމަތީ ބާރުތައް މިއުޓިނިއަސް ހާލަތުގައި ބޭންދީމަ އެއީ ގޯހެއް ނުރައްކަލެއް. އަޅުގަނޑެއް ނުބުނަން ބަގާވާތެކޭ އެހެން އެއްޗެކޭ. އޭޗިއްސެއް ނޫން. މިޔުޓިނީއެއް، އިންސަބޯޑިނޭޝަނެއް، އަމުރަށް ނުކިޔަމަންތެރިވުމެއް އެނގޭތޯ. ލައިން އޮފް ކޮމާންޑް ގެއްލުން. އެއީ ދައުލަތަށް އަސްލު ހަގީގަތުގައި ރަނގަޅެއްވާނެ ކަންކަމެއް ނޫން. އެހެންވީމަ އަޅުގަނޑަށް ފެންނަގޮތުގައި އެ މިޔުޓިނީ ބަލަންޖެހޭނެ" ނަޝީދު ވިދާޅުވިއެވެ.\nކުރީގެ ރައީސް ކ،ނަޝީދުގެ ވެރިކަން ވައްޓާލި ހަތެއް ފެބްރުއަރީ 2012ގެ ކަންތައްތަކީ ބަޣާވާތެއް ކަމަށް އެމްޑީޕީގެ އިސްވެރިން އަދިވެސް ތުހުމަތު ކުރެއެވެ. ރައީސް ނަޝީދު ވެސް އެމަނިކުފާނުގެ ވެރިކަން ބަދަލުކުރުމަށް ބަޣާވާތް ކުރި ކަމަށް ތުހުމަތު ކުރެއެވެ.\nރައީސް ނަޝީދުގެ ވެރިކަން ވައްޓާލަން މަސައްކަތް ކުރި ބައެއް އިސްފަރާތްތަަށް މި ވަގުތު ސަރުކާރުގެ އިސްމަގާމުތަކުގައި އެބަ ތިއްބެވެ.\nއޮގަސްޓް 30, 2019 21:35\nއެއާ ޖެހިގެންއައި ދުވަހު ދިވެހި ދަވްލަތުގެ ވަރަށްގިނަ މުދަލަށާ ޢިމާރާތްތަކުގައި ހުޅުޖަހާ އަންދާލި މަސްއަލަވެސް ބަލަން ޖެހޭނެ. ހުރިހާ ރަށްރަށުގައިވެސް އެކަން ކުރަން އުޅުނީ އެމް.ޑީ.ޕީ މެމްބަރުންނާ އެޕާޓީއަށް ސަޕޯޓްކުރާ މީހުން. ޕާޓީ ރަމްޒުކޮށްދޭ ދިދަޔާ ޕާޓީ ކުލައިގެ ފޮތި އަދި ޓީޝާޓް ގެންގުޅުނު.\nއޮގަސްޓް 31, 2019 10:52\nފެބް އަށެއްގައި އެމްޑީޕީ އިސްވެއޮވެ އެހިންގި ޖަރީމާތަކުގެ ސަބަބުން މިހާރު އެމްޑީޕީއަކީ އުވިފައި އޮންނަން ޖެހޭނެ ޕާޓީއެއް ކަމުގައި ދެކެން.\nއޮގަސްޓް 30, 2019 21:36\nމިއުޓިނީ ކުރި ސިފައިންނާ ފުލުހުންނަށް ލައްކައިން މުސާރަ ދީފަ އަލުން އަނބުރާ ވަޒީފާއަށް ނެރެފަ ތިހުންނަނީއެއްނު އަނގަ އައްޕައްޗަކަށް ހަދައިގެން ކަލޭ.. އް\nއޮގަސްޓް 30, 2019 21:37\nމިހާރުވެސް ސަލާމަތީ ބާރު ފެއިލްވެފަ. ބުރޯ ފިލައިގެން ދިޔައީ އެހެންވެތާ. ކޮން ތަހުގީގެއް ކުރާކަށް ގާޒީ ވަގަށްނަގާފަ، މީޑިޔާ ކުރިމަތީ އަމިއްލައަށް އިސްތިއުފާދިނީ.\nއޮގަސްޓް 30, 2019 21:38\nކުރަންޖޭހޭ އެއްވެސް ސަބަބެއް ނެތް. އެއީ ކަލޭ ގަންޖާ ބޮއެގެން ހުރެ އިސްތިއުފާ ދިނީ. މިގައުމުގެ އެނެމެނައް ފެންނާނެ. ހޭވެރިކަންވީ3ދުވަސް ފަހުން. އެހިސާބުން ބިރުދެއްކީޔޭ ކިޔައިގެން ތެޅި ބޭލީ.\nއޮގަސްޓް 30, 2019 21:59\nމީނަގެ ކަމަކީ ތަހުގީގު ކުރުން، ރައްޔިތުންނާއި ގުޅުން ހުރި އެއްވެސް ކަމެއް މިކޮހުން ކުރާކަށް ނޫޅޭ، ގައުމުގެ ކަރާމާތް ގެއްލުވާލައިފި، މިބައިމީހުންގެ ލާދީނިއްޔަތުކަން ބޮޑުވެގެންގޮސް ގައުމަށް އެކިގޮތްގޮތުން މުޞީބާތްތައް އަންނަނީ ކުރިމަތިވަމުން، ތިމާމެންގެ ނުލަފާކަމުންގޮސް ހައްދު ފަހަނައަޅައިފި.\nއޮގަސްޓް 31, 2019 00:20\nތަހުގީގު ކޮއްކޮއްތިއްބާ މިވެރިކަންވެސް ނިމިގެންދާނީ.. ވީމާ ތަހުގީގުކޮއްފަ ބަހައްޓާށެވެ..\nއޮގަސްޓް 30, 2019 22:14\nފްބްރުއަރީ7ގެ ކުރިން ހިގި 22 ދުވަހާރޭގެ ކަންކަމާ ފެބްރުއަރީ5،6ނިކުތް ގައިރު ގާނޫނީ އަމުރުތަކާ ފެބްރުއަރީ 8 ގަ ރޯވި ތަންތަނުގެ ހަގީގަތާއި އެތަންތަން ރޯކުރަން ފޫނުންގުލާ އެންގީ ކާކުތޯ އާއި ފެބްރުއރީ7ގަ މުލީއާގެން އިންފެނުނު ލިއުމުގާ ގާނޫނުއަސާސީގެ ބާރުތައް އަތަށް ނެގިވާހަކަ އޮތުމުން މިހާރުވެސް އެލިއުމުގެ ކޮޕީ އޮތުމާއެކު ތަހުގީގު ކޮށް ގާނޫނުއަސާސީ ހުއްޓުވި ސަބަު ވެސް ތަހުގީގު ކުރަންޖެހޭނެ. އަދި ފެބްރުއަރީ 7ގަ މުލީއާގެން ފެނުނު ރާ ކޭސް ރޯސަންގެ ހަގީގަތްވެސް ތަހުގީގު ކުރަންޖެހޭނެ.\nނަޝީދު އަރިހުގަ އެމްއެންޑީއެފް މަރުކަޒައް ވަދެތިބި އެމްޑީޕީ އިސްވެރިންވަނީ އެމްއެންޑީއެފް ޔުނީފޯމްގަތިބި ސިފައިންނައް މުގުރުން ހަމަލާދީފަ މިކަން އެންމެފުރަތަމަބަލަން ޖެހޭނީ\nއޮގަސްޓް 31, 2019 00:18\nކަލޯ އިމްރާނު.. އަނެއްކާވެސަ ޖަލުގޮޅިއައް ޒިޔާރަތްކުރަންޖެހެނީބާ..؟\nއޮގަސްޓް 31, 2019 00:25\nއެމްޑީޕީއިން ނިކުމެ މުޅިރާއްޖޭގެ އެކިތަންތާގައި ރޯކޮއް ފަނޑިޔާރުގެތައް ރޯކޮއް ފުލުސް އޮފީސްތަކާއި ވެހިކަލްތައް ރޯކުރުމުގެ ކުރީގައ ތިބި މީހުންނާއި އެކަމައް ހިތްވަރުދިން މީހުންނާއި އެކަމައްގޮވާލާ އެކަން އަމަލީގޮތުން ހިންގިއެންމެންގެ މައްސަލަ ވަރައް ތަފްސީލުކޮއް ބަލަންޖެހޭ.. ހަމަގައިމުވެސް އެކަމުގެ ކުރީސަފުގައި އަމަލީކޮއް ބައިވެރިވާންހުއްޓާ ނަޝީދު އާއި މިހާރުގެ ޑިފެންސު މިނިސްޓަރު މާރިޔާ ހުރިތަނުގެ މަންޒަރު ދުށީން.\nއޮގަސްޓް 31, 2019 01:11\nހޭބަލިނުވޭ ތަހުގީގުކޮށް ނިމިފައޮތީ؟ ފެބްރުއަރީ 8ގެ ހުޅު ތަހުގީގުކޮސްބަލަ\nއޮގަސްޓް 31, 2019 01:16\nފެބްރުއަރީ 8ގަ އެންމެބޮޑުގެއްލުމެއް ލިބުނީ އައްޑު އަތޮޅައް ޕޮލިސްޓްރޭނިންގ ސެންޓަރ ރޯކޮއް އަންދާލި އެތަނަކީ މުޅިރާއްޖޭގަހުރި އެންމެއަގުބޮޑު މުއައްސަސާ މިކަންކުރިބަޔަކުވެސްހޯދަންޖެހޭ އަވަހައްތަހުގީގުރަންގޮވާލަން\nއޮގަސްޓް 31, 2019 02:33\nމިކަހަލަ ކަންކަން ބެލުމަކީ ކުރިމަގައް އޮތް ސަލާމަތް ތެރިކަމެއްކަމައް އަޅުގަނޑު ދެގެން ނޫނީ މިކަހަލަ ކަންކަން ތަކުރާރުވުން އެކަށިގެން ވެ\nއޮގަސްޓް 31, 2019 07:20\nފެބްރުއަރީ 8 ގަ އެމްޑީޕީއިން ހިންގި ކަންތައްވެސް ތަހުގީގު ކުރަން ޖެހޭނެ ދެއްތޯ ރައީސް؟\nއެއީތިބޭފުޅާ އަމިއްލަފުޅައް އުޅުއްވި ގޮތެއް ޝަމްސުއްދީނު ރަދުން ގެދަރިފު އުޅޭހެން އުޅުއްވީ ތިބޭފުޅާ ދެއްތޯ . ތިބޭފުޅާ އިސްލާހް ވެއްޖެނަމަ އަޅުގަނޑު ވަރަށް އުފާވާނެ. މަޖިލިސް ކާފަރު ކުރަނީވެސް ތިބޭފުޅާ އިސްލާމްދީނުގެ އިލްމެއް އަހްލާގެއް ނެތް ކުދިންކޮޅެއް ބޮޑު އަގުގައި ގަނެގެން ދެންވެސްއުޅުއްވާ ގޮތެއް އާތް ބިރު ތިބޭފުޅާގެ އަޚް ޝެެޭޚް ޒަކަރިއްޔާ އަރިހަށް އިލްމު އުގެނެން ވަޑައިގަންނަވާ އިމްރޯނު ކަހަލަ މީހުން ކަޑައޭ އެއްފުޅަށް މަިތން ފުމުނު ބަކަރި އަނެއް ފުޅަށްމަތިންވެސް ފުމޭނެ\nއޮގަސްޓް 31, 2019 09:28\nކިހިނެއް ތަހުގީގު ކުރާނީ އެކަމުގަ އިސްކޮއްއުޅުނު މީހުން އެތިބީ މިނިސްޓަރު ކަމުގަ\nއޮގަސްޓް 31, 2019 10:47\nފެބް ހަތަކާ ގުޅިގެން އެންމެ ފުރަތަމަ ބަލަން ޖެހޭނީ "ތަޅާނެ ކުދިންކޮޅެއް ހޯދަން" އޭރުގެ ރައީސް މީހާ މިހާރުގެ ޑިފެންސްމިނިސްޓަރާ ކުރެއްވި މަޝްވަރާގެ މައްސަލަ.\nއޮގަސްޓް 31, 2019 13:51\nލައިން އޮފް ކޮމާންޑްއެއް ނުގެއްލޭނެ ކޮމާންޑަރ ލައިން އޮފް ލޯ ގެ ތެރޭގައި ހުރިނަމަ.\nއޮގަސްޓް 31, 2019 13:54\nފެބް7އައީ ޤާނޫނާއި ޤަވާއިދާއި ޚިލާފުވުމުން. ފުރަތަމަ އެކަން ބަލައި ތަޙްޤީޤް ކުރަންޖެހޭ.\nއޭގެ ފަހުގައި ފެބް 7.\nއެއައްފަހު ފެބް 8 ގަ ގައުމުގަ ހުޅުޖަހާ އަންދައިލި މައްސަލަ.\nސެޕްޓެމްބަރު 5, 2019 12:07\nކަލޭ ގެ މައްސަލަ ކޮންދުވަހަކުން ބަލަނީ ކަލެއަކީ މިގައުމަށް އެންމެ ގައްދާރު ވި މީހާ


ބޭސް ވިއްކޭނެ އެންމެމަތީ އަގާމެދު ވިޔަފާރިވެރިންގެ ޚިޔާލުހޯދަނީ ބޭސް ވިއްކޭނެ އެންމެމަތީ އަގާމެދު ވިޔަފާރިވެރިންގެ ޚިޔާލުހޯދަނީ\nބޭސް ވިއްކޭނެ އެންމެމަތީ އަގާމެދު ވިޔަފާރިވެރިންގެ ޚިޔާލުހޯދަނީ\nއެސްޓީއޯ ފާމަސީއެއް. ފޮޓޯ:އިންޓަރނެޓް\nރާއްޖޭގައި ވިއްކޭނެ އެންމެމަތީ އަގު ކަނޑައަޅާފައިވާ އަސާސީ ބޭހުގެ ލިސްޓް، ބޭސް އެތެރެކުރާ ފަރާތްތަކާއި ފާމަސީ ތަކުގެ ވެރިންނާ ޙިއްސާކޮށް އެފާރާތްތަކުގެ ޚިޔާލު ހުށަހެޅުމަށް ހުޅުވާލައިފިއެވެ.\nސަރުކާރުން ވަނީ އަންނަ އަހަރުން ފެށިގެން ރާއްޖޭގައި އަސާސީ ބޭސް ވިއްކޭނެ އެންމެ މަތީ އަގު ކަނޑައެޅުމަށް ނިންމާފައެވެ.\nމޯލްޑިވްސް ފުޑް އެންޑް ޑްރަގް އަތޯރިޓީން ވިދާޅުވީ ޑޮކްޓަރީ ބޭހުގެ އެމް.އާރް.ޕީ ކަނޑައެޅުމުގެ މަސައްކަތުގެ ތެރެއިން މިހާރު އެންމެ މަތީ އަގު ކަނޑައަޅާފައިވާ އަސާސީ ބޭހުގެ ލިސްޓް، ބޭސް އެތެރެކުރާ ފަރާތްތަކާއި އަދި ފާމަސީ ތަކުގެ ވެރިންނާ ޙިއްސާކޮށްފައިވާކަމަށެވެ. އަދި އަސާސީ ބޭސްތަކުގެ އެމް.އާރް.ޕީ ކަނޑައެޅުމުގެ ކުރިން، މިހާރު ކަނޑައަޅަފައިވާ އަގުތަކާ މެދު ފާމަސީތަކާއި ބޭސް އެތެރެކުރާ ފަރަތްތަކުގެ ޝަކުވާ އެއް ވާނަމަ އެކަން ލިއުމުން އެ އޮތޯރިޓީއަށް ހިއްސާކުރުމުގެ ފުރުސަތު ވަނީ ހުޅުވާލާފައި ކަމަށެވެ. މިގޮތަށް ހުށަހެޅޭ ޝަކުވާތައް އިވެލުއޭޓް ކުރުމަށްފަހު ކަނޑައަޅަފައިވާ އަގަށް ބަދަލެއް ގެންނަޖެހޭނަމަ އެބަދަލެއް ގެންނާނެކަމަށް އެ އޮތޯރިޓީން ވިދާޅުވެއެވެ.\nއެމްއެފްޑީއޭއިން ވިދާޅުވީ މިހާރު ކަނޑައަޅާފައިވާ އެމް.އާރް.ޕީ ކަލްކިއުލޭޓް ކޮށްފައިވަނީ ރާއްޖެއަށް ބޭސް އެތެރެކުރާ އިންވޮއިސްގެ އެފް.އޯ.ބީ އަގަށް %100 މާކަޕެއް ހިމަނައިގެންކަމަށެވެ. އަދި އިންވޮއިސްގެ އެފް.އޯ.ބީ ނެގުމުމަށްޓަކައި މައުލޫމާތު ނަގާފައިވަނީ ފައިތުވި5އަހަރު ރާއްޖެއަށް އެތެރެކޮށްފައިވާ ބޭހުގެ ޑޭޓަރ އިންނެވެ.\nފާއިތުވި5އަހަރުގެ އިމްޕޯޓް މައުލޫމާތު ނެގި ނަމަވެސް، ކޯވިޑްގެ ޙާލަތަށް ރިޢާޔަތް ކޮށް 2020އަދި 2021 ގައި އިމްޕޯޓް ކޮށްފައިވާ ބޭހުގެ އެފް.އޯ.ބީ އަގު ނަގާފައި ވަނީ މި ދެއަހަރުގެ މައުލޫމާތަށް ބިނާކޮށެވެ. އަންނަ އަހަރުގެ ޖެނުއަރީ މަހުގެ 1ވަނަ ދުވަހު ތަންފީޒް ކުރުމަށް ކަނޑައެޅިފައިވާ މި ޕޮލިސީ ތަންފީޒުކުރުމުގެ ފުރަތަމަ މަރުހަލާގެ ދަށުން މިހާރު އެމް.އާރް.ޕީ ކަނޑައަޅަފައި ވަނީ މިވަގުތު އެމް.އެފް.ޑީއޭއިން އެޕްރޫވް ކޮށްފައިވާ ދިވެހިރާއްޖޭގެ އަސާސި ބޭސް ލިސްޓަގައި ހިމެނޭ ހުރިހާ ބޭހެއްގެ ހުރިހާ ބްރޭންޑަކަށެވެ.\nމިސިޔާސަތުގެ ސަބަބުން ދިވެހިރާއްޖޭގައި ޑޮކްޓަރީ ބޭސް ވިއްކުމުގައި ހުރި ގިނަ މައްސަލަތަކަށް ހައްލު ލިބިގެން ދާނެކަމަށް ސަރުކާރުން ވިދާޅުވެއެވެ. އޭގެ ތެރޭގައި އާސަންދަ ނުލިބޭ ބޭސްތަކަށް އާންމު ފަރުދުންގެ ޖީބުންކުރާ ހޭދަ ކުޑަވުމާއި، ތަފާތު އަގުތަކުގައި އެއް ބޭހެއް (އެއް ބްރޭންޑް) ވިއްކުން ކޮންޓްރޯލް ކުރުމުގެ އިތުރުން ފާމަސީގެ ވެރިފަރާތުން ކަނޑައަޅާފައިވާ އަގާއި އަދި މިންގަނޑެއް ނެތި ބްލެކް މާކެޓްގައި ބޮޑު އަގުގައި ބޭސް ވިއްކުން ހުއްޓިގެން ދާނެއެވެ.\nމިސިޔާސަތުގެ މަސައްކަތް ކުރިއަށް ގެންދިޔައިރު ފާހަގަ ކުރެވިފައިވާ ބޮޑެތި މައްސަލަތަކުގެ ތެރޭގައި، ބޭސްސިޓީއާ ނުލައި ވިއްކޭ ބައެއް އާދައިގެ ބޭސްތައް ތަފާތު އަގުތަކުގައި އެކި ފާމަސީތަކުން ވިއްކާފައިވާކަން އެ އޮތޯރިޓީން ފާހަގަކުރައްވައެވެ.\nއެސްޓީއޯއިން ޢާންމުންނަށް ބޭސް ޑެލިވަރ ކޮށްދިނުމުގެ މަސައްކަތުގައި - ފައިލް ފޮޓޯ: އެސްޓީއޯ\nރާއްޖޭގައި އެންމެ ގިނައިން މީހުން ބޭނުންކުރާ އެއްބޭސް ކަމުގައިވާ "އިސެމެޕްރަޒޯލް" ޖެނެރިކް ގެ ބްރޭންޑެއް ކަމުގައިވާ "އިސޯޒް"ގެ އަގަށް ބަލާއިރު 3.25 ރުފިޔާ އިން ފެށިގެން6ރުފިޔާ އާއި ހަމައަށް މާކެޓްގައި ބޭހުގެ އަގު ތަފާތު ހުރިކަން ފާހަގަ ކުރެވެއެވެ. ބޭސް ސިޓީއާ ނުލައި ވިއްކޭ މިފަދަ ބޭހުގެ އަގުގެ ތަފާތު ބޮޑުވުމަކީ ބޭސްގަތުމަށް ރައްޔިތުމީހާގެ ޖީބުން ކުރަންޖެހޭ ހަރަދު އިރުތުވެގެންދާނެ ކަމެކެވެ.\nއެމް.އާރް.ޕީ ސިޔާސަތު ތަންފީޒްކޮށް ނިމޭއިރު ރާއްޖޭގެ އެޕްރޫވް ޑްރަގް ލިސްޓްގައި ހިމެނޭ ހުރިހާ ބޭހެއް ވިއްކޭނެ އެންމެ މަތި އަގު ކަނޑައެޅިގެން ދާނެކަމަށް އެމްއެފްޑީއޭއިން ވިދާޅުވެއެވެ. ނަމަވެސް ބޭހުގެ އަގަށް އަންނާ ބަދާލާއިއެކު ބޭހުގެ ރައްޔާތެރިކަމާއި ފެންވަރަށް އެއްވެސް ބަދަލެއް ނާންނާނެކަމުގެ ޔަޤީންކަން އެ އޮތޯރިޓީން ދެއްވައެވެ. އަދި ރައްޖޭއަށް ބޭސް އެތެރެކުރެވޭނީ ބޭހުގެ ރައްކާތެރިކަމާއި ފެންވަރު ޔަގީން ކުރުމުގެ ހުރިހާ މަރުހަލާތަކެއް ފުރިހަމަ ކުރާނެކަމަށް އެ އޮތޯރިޓީން ވިދާޅުވެއެވެ.\nބޭސް ޓެސްޓް ކުރުން ހަރުދަނާ ކުރުމުގެ ގޮތުން ނެޝަނަލް ހެލްތު ލެބޯޓްރީ އަޕްގްރޭޑް ކުރުމުގެ ގިނަމަސައްކަތް އަންނަނީ ކުރަމުންނެވެ. އަދި މިހާރުވެސް 60އަށްވުރެ ގިނަ ޖެނެރިކް ޓެސްޓް ކުރާއިރު މިވަގުތު ރާއްޖެއިން ނުކުރެވޭ ޓެސްޓްތައް ކުރުމަށް ޓަކައި ސިންގަޕޫރުގެ ލެބޯޓްރީ އަކަށް ސާމްޕަލް ފޮނުވައިގެ ޓޭސްޓުކޮށް ބޭހުގެ ކޮލިޓީ އަންނަނީ މޮނިޓަރ ކުރަމުންނެވެ.


ތިޔަ ލޯތްބަށް އެދެމޭ –3– Esfiya\nއުފެއްދުންތެރި ލިޔުން މަޖާ ލޯބި2days ago\nތިޔަ ލޯތްބަށް އެދެމޭ – 3\n” ޔާން.. ” އިލްޔާ ދެލޯ ބޮޑުކޮށްލާފައި އަހާލިއެވެ. މަޔާން ޓީޝާޓު ބާލައި އިލްޔާ އެނދުމައްޗަށް ފުންމައިލީއެވެ.” ކިހިނެއްވީ.. ” މަޔާން އެއް ލޯ މަރާލި އެވެ. އިލްޔާ އުނަގަނޑުގައި އަތް އަޅުވާލިއެވެ.” ކީއްކުރަން އިލޫ އެނދަށް އެރީ.. އިލޫ ހީކުރީ ޔާން ނިދާނީ ސޯފާގަ ކަމަށޭ؟! ” އިލްޔާ ތުން ދަމާލިއެވެ. މަޔާން ހިނިގަނޑެއް ޖަހާލާފައި އެނދުގައި ހަމަ ޖެހިލިއެވެ.” އިލޫ އަށް ސާބަސް.. ދެން މަ ނިދަންވީ ސޯފާގައިތަ؟؟ އޯކޭޔޭ.. މަ ނިދާ ފާނަމޭ ސޯފާގަ.. ” މަޔާން ދެރަވާކަމަށް ހެދުނެވެ.\n” ތިތާ ނިދާބަލަ… އިލޫ ނިދާފާނަން ސޯފާގަ ވެސް.. ހުއް!!” އިލްޔާ މަޔާން ބުނި ރާގުގައި ބުންޏެވެ.” ނޫނޭ.. ކަމަނާ އާދޭ އެނދުގަ ނިދަން.. މަގޭ ކާއިރީގަ..!! ” މަޔާން ހިނިގަނޑު މަތަ ކުރަމުން ބުންޏެވެ. އިލްޔާ އަނގަ ހުޅުވާލާފައި މަޔާން އާއި ދިމަ ބަލާލިއެވެ. އެވަގުތު މަޔާން ދޮގެއް ނޫންކަން ސާބިތު ކޮށްދޭން ވެގެން ދެތިން ބާލީހެއް ބާލީހެއް އެ ދޭތެރެއަށް ލިއެވެ.” ސަހާދެއް!! މި ޔާން ވެސް.. ތި ދެން ކޮން ކަމެއް؟.. ” އިލްޔާ ބޯ ހޫރުވާލިއެވެ.\n” ނުނިދަންޏާ ހުރޭ… ހަމަ މަ ބުނީމަ ދޯ ނާންނަން ތިހުރީ.. ” މަޔާން ރުޅި އަންނަކަމަށް ހެދުނެވެ. އެންމެ ފަހުން ގޮތް ދޫކޮށްފައި އިލްޔާ އެތާ އޮށޯތެވެ.” ކީއްކުރާކަށް މިކަހަލަ ކޫސަނި ކަންތައް ކުރަނީއެއް.. ” އިލްޔާ ބާލީހެއްގައި ބައްދާލަމުން ބުންޏެވެ.” ދެން ނިދޭތޯ ބަލާބަލަ.. ” މަޔާން ސަމާސާ ރާގަކަށް ބުންޏެވެ.” ޔާން ހިއެއް ނުވޭ ކުރިން ރުއި މީހެއްހެންނެއް.. އެކަމް އޭނަ އުފަލުގައި ހުރިތަން ފެނުނީމަ އޯކޭ.. އެ ހަނދާންތައް ޔާން ހިތުން ފުހެލަންވީ… އޭރުން އަބަދު ހިތާމަ ކުރާތަނެއް ނުފެންނަނެ.. މާދަމާ މަންމަ އާ ޑިސްކަސް ކޮށްލާންވީ.. “އިލްޔާ ހިތަށް އަރަމުން ދިޔައެވެ.\nމަޔާން ލީޝާ މަތިން ކިތަންމެ ހަނދާން ވި ނަމަވެސް އެ ވަގުތު ކޮޅު ހަމަޖެހޭކަން ދައްކަން ވެގެން އިލްޔާ އަށް ޖެއްސުން ކޮށްލީއެވެ. މަޔާން ބޭނުންވަނީ ލީޝާގެ ހަނދާންތައް ހިތުން ފޮހެލަންށެވެ. ނަސީބަކުން މާ ގިނަ އިރު ނުވަނީސް މަޔާން އަށް ނިދުނެެވެ.\nއިރުކޮޅެއް ފަހުން ދޮންނަން ވެފައި ހުރި އަންނައުނުތައް ބަލައި އައި ސަނާ އަށް ހުއްޓެވުނީ އެނދުގައި ދެމީހުން ނިދާފައި އޮތްތަން ފެނުމުންނެވެ. ސަނާ ހެމުން ބޯ ހޫރުވާލީ އެއީ މަޔާންގެ ކަމެއްކަން އިނގޭތީއެވެ. ވަގުތު ބޭކާރު ނުކޮށް ސަނާ ހެދުންތައް ހިފައިގެން ދިޔައީއެވެ. އިލްޔާ ހޭލުމުން ހެނދުނު ދިމާކޮށްލާނަމޭ ހިތައެވެ.\nހެނދުނު އިލްޔާ ތެދުވީ ހަތްގަޑި ބައިގައެވެ. ތެދުވެގެން ބުރުގާ ބޭލީ ފެންވަރަން ހިތުލައިގެންނެވެ. ނަމަވެސް މަޔާން ފެނުމާއެކު އަވަހަށް ބޮލަށް ބުރުގާ ވެއްދިއެވެ.” އޭއި!! ތެދުވޭ!! ” މަޔާން މޫނުގައި ތަަޅަމުން އިލްޔާ ގޮވަމުން ދިޔައެވެ.” ހްމްމްމްމް… ކިހިނެއްތަ ވީ!؟! ” މަޔާން ދެލޯ ހުޅުވާލަމުން ބުންޏެވެ.” އިލޫ ފެންވަރަންދެން ބޭރަށް ނިކުމޭ! ” އިލްޔާ ލޯ އަޅާލިއެވެ.” މަ އޮތަސް ފެންވަރާބަލަ.. މަ ނޫޅެމޭ ބަލާކަށް.. މަ ނިދަން.. ” މަޔާން ވެއްޓި ބަންޑުން ވެއްޓި ގަންނަމުން ވާހަކަ ދެއްކިއެވެ. އިލްޔާ އޯކޭ އޭ ބުނެ މަޔާން އަށް އިތުބާރު ކޮށްފައި ހެދުން ހިފައިގެން ފާހަނަށް ވަނެވެ.\nއިލްޔާ ފެންވަރައިގެން ހެދުން ލައިގެން މަޔާން ކޮބައިތޯ ބަލާލިއެވެ. އޭރު ވެސް މަޔާން އެ އޮތް ގޮތަށް އޮތެވެ. އިލްޔާ އަލަމާރިން ބުރުގާއެއް ނަގައި އަވަހަށް އެޅިއެވެ. އަދި ފުންނޭވާއެއް ލުމަށް ފަހު އެނދު މައްޗަށް ކޮޅަށް އެރުމަށްފަހު މަޔާންއަށް އުނދަގޫވާ ވަރަށް ފުމެން ފެށިއެވެ.” އިލޫ ސާބަހޭ ” މަޔާން ކައްނެތް ކަމާއެކު ވާހަކަ ދެއްކިއެވެ. ” ” ” ތެދުވޭ ޕްލިޒް ޔާން.. ” އިލްޔާ މަޔާން ފައިގައި ހިފާފައި ދަމަމުން ބުންޏެވެ.\n” މި ތެދުވީ.. ކަމެއް ކޮއްދީބަ.. މަގޭ ގެއަށް ގޮސް ގެނެބަ ޓީޝާޓަކާއި ޖިންސެއް..އެންޑް ތުވާލި ވެސް.. ” މަޔާން ތެދުވަމުން ބުންޏެވެ.” އޭނ؟! ޔާން!! އިލޫ އަކަށް ނުކެރޭނެ ދާކަށް.. ” އިލްޔާ ތުން އޫ ކޮށްލި އެވެ. އެންމެ ފަހުން މަޔާން ކުރުނުކޮށް ކިޔަން ފެށުމުން އިލްޔާ އަށް ޖެހުނީ އެގެއަށް ދާންށެވެ. މަޔާން ގައިގައި ބޮނޑިއެއް އަޅާފައި އިލްޔާ ކޮޓަރިން ނިކުތެވެ. އޭރު ސަނާ ބަދިގޭގައި އުޅޭ އަޑު އިވެއެވެ.\n” އައްސަލާމް ޢަލައިކުމް.. ” އިލްޔާ ދެއަތް މޮޑެމުން ސަލާމް ގޮވާލި އެވެ. އެތެރެއިން ޒުވާން ފިރިހެނެއް ސަލާމް ބަލައިގަތެވެ.” އިލޫ ދޯ.. އާދޭ.. ރޭގަ ޔާން ގެއަށް ވެސް ނާދޭ.. ތިގޭގަތަ އުޅުނީ.. ” އެ މީހާ އިށީންނަން ތަން ދައްކަމުން ވާހަކަ ދެއްކިއެވެ.” އާނ.. ރޭގަ ޔާން މިގޭގަ އުޅުނީ.. ރާއިލްބޭ.. މީ ޒީނާއްތަ އެބަ އުޅޭތަ.. ؟؟ ” އިލްޔާ ތިރީ ތުންފަތުގައި ދަތް އަޅަމުން އަހާލިއެވެ.” ނޫން.. ހަމަ ދެންމެއަކު އެ ދިޔައީ ” ރާއިލް ހީލިއެވެ.\n” ބުނެބަލަ ދޯ މަ ކައިރީ ވެސް ތި ބުނަން އުޅޭ ވާހަކަ އެއް.. ” ރާއިލް ޖެއްސުން ރާގަކަށް ބުންޏެވެ.” ޔާން ބުނީ ޔާންގެ ޓީޝާޓަކާ ޖިންސަކާ ތުވާއްޔާ ހިފައިން އަންނާށޯ.. ” އިލްޔާ އިސްޖަހާލަމުން ބުންޏެވެ. ރާއިލް ހޭން ފެށިއެވެ.” މާ ކުރީ އަނބިމީހާއަށް ވެއްޖެ ދޯ.. ” ރާއިލް ދިމާ ކޮށްލިއެވެ. ” ނޯ ވޭ.. އެކަހަލަ ގުޅުމެއް ނެތް.. ” އިލްޔާ ބޯ ހޫރުވާލިއެވެ.” އެންމެ ރަނގަޅު.. ދަގަ ރޫމަށް ގޮއްސަ ބޭނުންވާ އެއްޗެއް ނަގަން.. ” ރާއިލް ފޯނަށް މެސެޖެއް އައުމުން ފޯނަށް ނަޒަރެއް ދެމުން ބުންޏެވެ.\n” ޔާން ވެސް ނުވާނެ ދޯ މަ ފިރިހެން ކުދިންގެ ކޮޓަރިއަކަށް ވައްދާކަށް.. ނުކެރޭނެ ހަމަ އެކެއްޗެއްގަ އަތްލާކަށް.. ޔާން!! އަދި އޮންނާނެ ކުޅި ދައްކާލުން.. ” އިލްޔާ ނުތަނަވަސްވި ނަމަވެސް ފަހު ޖުމްލަ ބުނެލީ ދެދަތް ފިއްތާ ބާރުކޮށްލަމުންނެވެ. އަދި ކުރިއަށް ފިޔަވަޅެއް އަޅާފައި ކައިރީގައި އެންމެ ކައިރީގައި ހުރި އަލަމާރި ދޮރުފަތް ހުޅުވާލިއެވެ.\n” ހާދަ ގިނައިރެއް ވެއްޖެއޭ އިލޫ ދިޔަތާ.. ސަހަލު ކަމެއް ނުކުރާނެ.. ” ރާއިލް ނުލަފާ ރާގަކަށް ވާހަކަ ދެއްކިއެވެ.” އިލޫ؟؟ ސުއްބޫހުން!! ” ރާއިލް އަނގަ މަތީގައި އަތް އެޅިއެވެ.” އޭ ތި ޔާން އަލަމާރިއެއް ނޫނޭ.. ތީ މަގޭ އަލަމާރި.. ” ރާއިލް ހޭން ފެށިއެވެ.” ވަޓް؟؟ ” އިލްޔާ ނިޔަފަތީގައި ދަތް އަޅަމުން ދެލޯ ބޮޑު ކޮށްލިއެވެ.” މިދިޔަ ވީކްގަ އިލޫ އައި އިރު މިތާ ހުރީ ޔާންގެ އަލަމާރި..އައި އޭމް ކޮންފިޔުސްޑް ” އިލްޔާ ނިޔަފަތި ހަފާލިއެވެ.\n” އިއްޔެ މަ މި ކޮޓަރި ޗޭންޖް ކޮށްލީ… ޔާން ނެތް ގެއަކު މަށަށް އެހީވާކަށް..އެހެންވެ މަ އެކަނި މިކަން ކޮށްލީ.. ” ރާއިލް ބޯ ހޫރާލިއެވެ. އިލްޔާ ދުލުގެ ކުރީގައި ދަތް އަޅާލިއެވެ.” ދެން ހެވޭ.. ރާއިލްބެ ނަގާފަ ދީބަލަ… ” އިލްޔާ އެނދުމަތީގައި އިށީންނަމުން އެދުނެވެ. ރާއިލް އެންމެ ރަނގަޅޭ ބުނެ މަޔާން އެއްޗެހި ނަގަން ފެށިއެވެ.\n” ދަރިފުޅާ.. މަޔާން؟؟ ކޮބާ އިލޫ؟؟ ” ކޮޓަރިއަށް ވަދެފައި އިލްޔާ ފެންނަން ނެތުމުން ސަނާ އަހާލިއެވެ.” އަހަރެން ގެއަށް ގޮސް ވެއްޖެ އެއްޗެއް ބަލައި.. އޭނަ އަންނަންދެން މީނީ.. ” މަޔާން ހިނިތުން ވެލިއެވެ.” އެހެން ދޯ.. ސައިބޯން ނާންނާތީ އަހާލީ ހަމަ.. ” ސަނާ ނިކުންނަމުން ބުންޏެވެ. އެވަގުތު ރުޅި އައިސްފައި ހުރި އިލްޔާ ގެއަށް ވަދެގެން އައެވެ.” ދަރިފުޅާ ހާދަ ރުޅި އައިސްފަ؟.. ” ސަނާ އަހާލިއެވެ.\n” އަންނާނެއްނު.. މި ޔާން މަށަށް ލަނޑު ދިނިމަ … ދިޔަ ގޮތަށް އިލޫ ޔާން ބޭބެގެ އަލަމާރި ވިއްޔަ ހުޅުވުނީ… ލަދުން ބޯ ގޮވާފި… ” އިލްޔާ ކުދި ކިޔައިގަތެވެ.” އިލޫ އަށް ހަމަ ނެނގެނީތަ މަގޭ އަލަމާރި ހުންނަތަން… ” މަޔާން ހެމުން ވާހަކަ ދެއްކިއެވެ.” ރާއިލްބެ ބުނީ އެތަން ޗޭންޖް ކޮށްފީމޯ.. އެހެންވެ އިލޫ އަށް ވެސް އޮޅުނީ… ” އިލްޔާ ކޮތަޅު އަތަށް ބާރު ކޮށްލަމުން މަޔާން އާއި ދިމާއަށް އެނބުރުނެވެ. ސަނާ ވެސް ހެމުން ކޮޓަރިން ނިކުތެވެ. މަޔާން ކައިރީގައި އޮތް ބާލިސް ނަގާ މޫނު ފޮރުވާލީ އިލްޔާ ކޮށްފާނެ ކަމަކާ މެދު ވިސްނަމުންނެވެ. އޭރު ވެސް މަޑު މަޑުން ހެވެމުން ދިޔައެވެ.\nStry vrh entertaining waiting for next part 🌹🌹🌹


BREAKING: Local Council Inthihaabu March6Gai Nubbeveyne - Ec - Vaguthu\nލޯކަލް ކައުންސިލް އިންތިހާބު މާރިޗް6ގައި ނުބޭއްވޭނެ - އިލެކްޝަން\nސިއްހީ ކުއްލި ނުރައްކަލުގެ ހާލަތު ދިގުދަންމާލުމާއި ގުޅިގެން ލޯކަލް ކައުންސިލް އިންތިހާބު މާރިޗް ހައެއްގައި ނުބޭއްވޭނެ ކަމަށް އިލެކްޝަން ކޮމިޝަނުން ވިދާޅުވެއްޖެ އެވެ.\nއީސީން މިގޮތަށް ވިދާޅުވީ، ސިއްހީ ކުއްލި ނުރައްކަލުގެ މުއްދަތު ފެބްރުއަރީ ތިން ވަނަ ދުވަހުގެ ނިޔަލަށް އިތުރު ކުރުމާއި ގުޅިގެންނެވެ.\n"އެޗްޕީއޭގެ ފަރާތުން އެ އޮތީ ސިއްހީ ކުއްލި ނުރައްކަލުގެ ހާލަތު ފެބްރުއަރީ ތިނަކާއި ހަމައަަށް އިތުރު ކޮށްފައޭ، އެހެންވީމަ ފެބްރުއަރީ ތިނަކާއ ގޮސްފިކަމުގައި ވަންޏާމުން، އަޅުގަނޑުމެން އިއުލާނުކޮށްފައި އޮތް ހައެއް މާރޗްގައި އިންތިހާބެއް ނުބޭއްވޭނެ، އެއީ 30 ދުވަސް ތެރޭގައި އިންތިހާބަށް ތައްްޔާރުވެެގެން، އިންތިހާބުގައި ކުރަން ޖެހޭ، އަދި އޮންނަ ތަރީހަށް ބަލާފައި، ރީރަޖިސްޓްރޭޝަންއާއި ކަންކަން ބެލުމަށްފަހުގައި އެއްމަސް ތެރޭގައި ނުބޭއްވޭނެ އިންތިހާބު". ޝަރީފް ވިދާޅުވިއެވެ.\nޝަރީފް ވިދާޅުވީ، އެއާއި ގުޅޭގޮތުން ނިންމުންތައް ނިންމާނީ، ބުދަ ދުވަހު ބާއްވާ ބައްދަލުވުމުގައި ކަމަށެވެ.\nއިންތިހާބު ބޭއްވުމަށް އޮތް އެންމެ ބޮޑު ހުރަހަކީ ސިިއްހީ ކުއްލި ނުރައްކަލުގެ ހާލަތު ކަމަށާއި، ސިއްހީ ކުއްލި ނުރައްކަލުގެ ހާލަތު އުވާނުލައިފިނަމަ އިންތިހާބު ނުބޭއްވޭނެ އިލެކްޝަން ކޮމިޝަނުގެ ރައީސް އަހުމަދު ޝަރީފް މީގެ ކުރިން ވިދާޅުވެފައިވެއެވެ. އަދި އިންތިހާބު ބޭއްވުމަށް ބަޖެޓު ނެތްކަމަށްވެސް ވިދާޅުވެފައިވެއެވެ.\nޖެނުއަރީ 4, 2021 15:40\nރައްޔިތުން ވޯޓުއަޅައިފި..އިންތިޙާބުގެ ނަތީޖާއިން ޕޕމ ބޮޑުތަނުން ކާމިޔާބުކޮއްފި..މޭޔަރުކަމަށް މުއިއްޒު ހޮވިއްޖެ...\nޖެނުއަރީ 4, 2021 16:38\nހުވަފެން ބަލަން ތިއްބަވާ.. ހުވަފެނުގަ ތިކަން ވާނީ.. އަންޑަ އެސްޓިމޭޓުކޮށްގެން ހިޔާލީ ފޮލާ ކައްކަ ކައްކާ ތިއްބާ ބޮޑުތަނުން ބަލި ވަނީ ކޮންމެ ފަހަރަކު.. އަދިވެސް ދަސްނުވޭދޯ؟\nޖެނުއަރީ 4, 2021 16:40\nކަތިބު ސިސްޓަމު މާރަނގަޅު. ކައުންސިލް އިންތިހާބަށް ބޭކާރު ލާރި ހަރަދުކުރާނެކަމެއް ނެތް\nޖެނުއަރީ 4, 2021 18:41\nތިމޭރުމުން ޕޕއމ އަންހެންވެރިން ނިމިދިޔަ ރިޔާސީ އަދި މަޖުލިސް އިންތިހާބު ތަކުގަ ވާހަކަތައް ހުރީ. ހެހެހެ.\nޖެނުއަރީ 4, 2021 15:44\nސަރުކާރު ވެއްޓުމުގެ ކޮޅުމަތި\nމިފަހަރު ކިހާވަރަކުން ދަާނެބަާ\nޖެނުއަރީ 4, 2021 17:34\nލައްބަ! ....... ހަމަ ބުއްޅަބޭ އަންގާ ގޮތަކަށް!\nޖެނުއަރީ 4, 2021 18:24\nﷲ އަށްޓަކާ ތި ކުޅޭ ޑްރާތަށް ހުއްޓާލަފަ މި ޤައުމައިގެން އުޅެބަލަ، ހެޔޮނުވާނެދޯ މިނޫން ދުވަހެއް ވެސް އޮތް ކަން ކުޑަކޮށްވެސް ހަނދާނަށް ގެނެބަލަ.\nމި5 އަހަރަކު މި ކޮވިޑް ނުނިމޭނެ މި5 އަހަރަކު މި ކޮވިޑް ނުނިމޭނެ މި މަހުގެ 10 ގައި ކިޔެވުން ފެށޭނީ އެލް.ކޭ.ޖީއިން ފެށިގެން ގްރޭޑް 12ގެ ހުރިހާ ދަރިވަރުންނަށް ކަމަށްވެސް އެޑިއުކޭޝަން އިން ވަނީ ވިދާޅުވެފަ. އިންތިހާބު ތައް ނުބޭއްވެނީ މީ އަރަތެއް!! ބިރުގަތަ ސްބޮޑުވަރު\nޖެނުއަރީ 4, 2021 18:34\nމިސަރުކާރަކައް ނުކެރޭނެ ކައުންސިލްއިންތިޚާބުބާއްވާކައް އެއީ ބޮޑުތަނުންބަލިވާނެކަން އެނގޭތީ ދެން ގާނޫނުގެވާހަކަކަލޭމެންދައްކާނެކަމެއްނެތް\nޖެނުއަރީ 4, 2021 19:23\nފައިސާ ބޭނުން ވެގެން އުޅޭ ބައެކެވެ.\nޖެނުއަރީ 4, 2021 20:46\nޖެނުއަރީ 4, 2021 21:59\nޔަޤީނޭ ހަމަ ޔަޤީނޭ! ޕީޕީއެމް/ޕީއެންސީއިން އިންތިޚާބުގެ %90 ކާމިޔާބު ކުރާނެތީ ބިރުން. މިފަހަރުގެ ވޯޓު އަނބުރާ ނުލެވޭނެކަން ޔަޤީންވާތީ. އަބުރާލެވޭނެ އެއްވެސް އަލިމަގެއް ނެތިގެން. ދެން ކީއްވެ ނުބާއްވަންވީ މީހުންއެއްކޮށްގެން އެހެން ހުރިހާ ސަކަރާތެއް އެބަޖަހާ.\nޖެނުއަރީ 5, 2021 01:30\nމި5އަހަރަކު ނުކެރޭނެ އެއްވެ ސް އިންތިހާބެއް ބާއވާކަށް ތިގޮތަށް ހިފަހައްޓާލެވޭނީ ތިޝަރީފުއަށް ކިހާދުވަހެއްވާންދެންބާ ކަލޯ އިންތި ހާބުބޭވިއަ ސް ލާހިކެއްނުބޭއްވިއަޔަ ސް ތިވަގުންތައް ސަލާމަތް ވާނެކަމަށް ހީނުކުރާތި ނޫން: ިިިިިިިިިިިިިިިިިިިިިިިިިިިިިިިިިިިިިިިިިި\nޖެނުއަރީ 5, 2021 10:28\nނުވާވަރުން މީހުން ލައިގެން ދޭލާރި ކައިގެން ފަހުވަގުތު ފެންނާނީ އިސްތިއުފާދޭ މަންޒަރު. މިފަހަރު އިންތިހާބަށް އަދި ޝަރީފަށް ލާރިކޮޅެއް ދޭނެ މީހަކު ނުވެގެން އުޅޭހެން ހާދަ ހީވެއޭ. ކޮންމެ ހުކުރުދުވަހެއްގައި އިލެކުޝަނުން ކަޕްކޭކު ވިއްކައިގެން ފަންޑު ހޯދައިގެންވިޔަސް މިސޮރަށް އެހީގެ އަތެއް ދިއްކޮށްލަބަލަ.


Hageegee Target akee enburi Madrid ah dhiun: Bale\nހަގީގީ ޓާގެޓަކީ އެނބުރި މެޑްރިޑަށް ދިއުން: ބޭލް\nގެރެތު ބޭލް ސްޕާސްގެ ޖޯޒީގައި\nލޯން އެއްބަސްވުމުގެ ދަށުން މި ސީޒަންގައި، ޓޮޓެންހަމް ހޮޓްސްޕާސް އަށް ކުޅުމުގެ ބޭނުމަކީ، ޔޫރޯ ފުޓްބޯޅަ މުބާރަތަށް ދާއިރު މެޗުތަކެއް ކުޅެ ފިޓްނަސް ހިފެހެއްޓުން ކަމަށް ވޭލްސްގެ ކެޕްޓަން ގެރެތު ބޭލް ބުނެފި އެވެ.\nރެއާލް މެޑްރިޑްގެ ލޯން އެއްބަސްވުމެއްގެ ދަށުން، ބޭލް ސްޕާސް އަށް ބަދަލުވީ މި ސީޒަން ނިޔަލަށެވެ. އޭނާ ބުނީ، ޓޮޓެންހަމް އަށް ބަދަލުވުމުގެ ބޭނުމަކީ ދާއިމީ ގޮތެއްގައި މެޗުތަކެއް ކުޅެ ޔޫރޯ ފުޓްބޯޅަ މުބާރާތަށް ތައްޔާރުވުން ކަމަށެވެ.\n"އަހަރެން ސްޕާސް އަށް އައުމުގެ މައިގަނޑު ސަބަބަކީ ފުޓްބޯޅަ ކުޅުން. މެޗުތަކެއް ކުޅުން. ޔޫރޯއަށް ދާއިރު އަހަރެން ބޭނުންވޭ ވާދަވެރި މެޗުތަކެއް ކުޅެ މެޗު ފިޓްނަސް ހިފަހައްޓަން،" ވޯލްޑް ކަޕް ކޮލިފިކޭޝަންގައި ބެލްޖިއަމް އާ ދެކޮޅަށް ކުޅޭ މެޗަށް ތައްޔާރުވާން ގައުމީ ޓީމާއެކު ހުރި ބޭލް ބުންޏެވެ.\n"ހަގީގީ ޕްލޭނަކީ އެއް ސީޒަންގައި ސްޕާސްއަށް ކުޅެ ޔޫރޯގެ ފަހުން އެނބުރި ރެއާލް މެޑްރިޑަށް ދިއުން. އަހަރެންގެ ކޮންޓްރެކްޓް އަދިވެސް ބާކީ އެއް އަހަރު އެބައޮތް. ތެދުތެދަށް ބުނަންޏާ އަހަރެންގެ ޕްލޭން އަކީ އެއީ."\nރެއާލް މެޑްރިޑްގެ ކޯޗަކަށް ޒައިނުއްދީން ޒިދާން ހަވާލު ވި ފަހުން، ބޭލްއަށް ރެއާލްގައި ފުރުސަތު ލިބިފައި ވަނީ މަދުންނެވެ. މިދިޔަ ސީޒަންގައި ފުރަތަމަ 11 ގައި ހިމެނިގެން އޭނާ ކުޅެފައި ވަނީ 14 މެޗެވެ. ބޭލްގެ ލޯން އެއްބަސްވުމާ ގުޅިގެން ޓޮޓެންހަމް އާ ރެއާލް ދެމެދު ވެވުނު އެއްބަަސްވުމުގައި، ޓޮޓެންހަމްއިން ބޭލް ގަތުމުގެ މާއްދާއެއް ހިމަނާފައެއް ނުވެ އެވެ. ޕްރިމިއާ ލީގްގެ އެންމެ މުސާރަ ބޮޑު ކުޅުންތެރިޔާގެ ގޮތުގައި ބޭލް ހުރިއިރު އޭނަގެ މުސާރައިން ބައެއް ރެއާލްއިންވެސް ދެ އެވެ.\nބޭލް، 31 އެނބުރި ސްޕާސްއަށް ދިޔައިރު އޭނާގެ ފިޓްނަސް އަށް ވަނީ އަސަރު ކޮށްފަ އެވެ. އެހެންނަމަވެސް ސީޒަންގެ ދެ ވަނަ ހާފުން ފެށިގެން އޭނާ ދަނީ ރަނގަޅު ކުޅުމެއް ދައްކަމުންނެވެ. ހޯޒޭ މޮރީނިއޯގެ ކޯޗް ކަމުގެ ދަށުން 25 މެޗުގައި 10 ގޯލް އޭނާ ވަނީ ޖަހާފަ އެވެ.\nރެއާލް އާއެކު ބޭލް ހަދާފައިވާ އެއްބަސްވުން ހަމަ ވާނީ އަންނަ އަހަރުގެ ޖޫން މަހު އެވެ. ސްޕާސްގައި ހުއްޓައި 2013 ވަނަ އަހަރު ރެއާލްއިން ބޭލް ގަތީ އޭރު ދުނިޔޭގެ ރެކޯޑް ޓްރާންސްފާ ފީއެއް ކަމަށްވާ 85 މިލިއަން ޕައުންޑަށެވެ.\nރެއާލް މެޑްރިޑް ޓޮޓެންހަމް ހޮޓްސްޕާ


އަންހެނުންގެ ކޮމެޓީން މަގުމަތީ ބާޒާރެއް ބާއްވަނީ\nއޭދަފުށީގައި ބޭއްވި ޖަމްބަލް ސޭލެއްގެ ތެރެއިން. އޭދަފުށީ އަންހެނުން ކޮމެޓީން ދަނީ މަގުމަތީ ބާޒާރެއް ބޭއްވުމަށް ތައްޔާރުވަމުން\nބ. އޭދަފުށީ އަންހެނުންގެ ތަރައްގީއަށް މަސައްކަތްކުރާ ކޮމިޓީން އިންތިޒާމުކޮށްގެން، އޭދަފުށީގައި މަގުމަތީ ބާޒާރެއް ބާއްވާ ގޮތަށް ހަމަޖައްސައިފި އެވެ.\nއެ ކޮމިޓީގެ ރައީސާ އައިޝަތު ހުސައިން ވިދާޅުވީ މިމަހު 15 ވަނަ ދުވަހުގެ ހަވީރު 4:00 އިން ރޭގަނޑު 11:00ގެ ނިޔަލަށް އޭދަފުށީ ސްޓޭޖް ސަރަހައްދުގައި ބޭއްވުމަށް ހަމަޖައްސައިފައިވާ މަގުމަތީ ބާޒާރުގައި ބައިވެރިވުމުގެ ފުރުސަތު ރަށުގެ ހުރިހާ ވިޔަފާރި ވެރިންނަށާއި މިކަމަށް ޝައުގުވެރިވާ ހުރިހާ ފަރާތްތަކަށް މިހާރު ހުޅުވާލައިފައިވާ ކަމަށެވެ.\nމި ބާޒާރުގައި ބަހައްޓާ ކޮންމެ މޭޒަކަށް 50ރ. ގެ ފީއެއް ނަގާގޮތަށް ވަނީ ހަމަޖެހިފައެވެ.\n“އަޅުގަނޑުމެން ނިންމާފައި އޮތީ ބަހައްޓާ ކޮންމެ މޭޒަކަށް 50ރ ގެ ފީއެއް ނަގާގޮތަށް. އެގޮތުން އެ މޭޒަކުން އެއްޗެތި ވިއްކައިގެން ލިބޭ ހުރިހާ ފައިސާއެއްވެސް ލިބޭނީ ހަމަ އެފަރާތަކަށް،” އޭނާ ވިދާޅުވި އެވެ. “މިކަން ކުރުމުގެ އެންމެ ބޮޑު ބޭނުމަކީ ވިޔަފާރިވެރިންނަށް ނުވިކި ހުރި އެއްޗެތި ހެޔޮ އަގެއްގައި ވިއްކާލުމުގެ ފުރުސަތު ހޯދައިދިނުން” އޭނާ ވިދާޅުވި އެވެ.\nމި ބާޒާރުގައި ބައިވެރިވާން ބޭނުންވާ ބޭނުންވާ ފަރާތްތަކުން އޭދަފުށީ ކައުންސިލް އިދާރާގެ 6608308 ނަންބަރު ފޯނާ ގުޅުއްވައި މިމަހުގެ 10 ވަނަ ދުވަހުގެ ކުރިން ނަންނޯޓް ކުރުމަށް އޭދަފުށީ އަންހެނުންގެ ކޮމެޓީން އެދެއެވެ.


Humam jalugai huttaa resort akah gengos badhalu kuri, Ekan eba thahugeegu kurey: Raees | Mihaaru\nމިއަދުގެ އަޑުއެހުމަށް ހުމާމް ކޯޓަށް ވައްދަނީ: ދެން އޮންނާނީ މައްސަލައިގެ ދެ ފަރާތުން ވެސް ފަހު ބަސް ބުނުން --ފޮޓޯ/މިހާރު\nހުމާމު ޖަލުގައި ހުއްޓާ ރިސޯޓަކަށް ގެންގޮސް ބައްދަލުކުރި، އެކަން އެބަ ތަހުގީގުކުރޭ: ރައީސް\n06 އޯގަސްޓް 2017 - 16:23 156 comments\nރައްޔިތުންގެ މަޖިލީހުގެ އުނގޫފާރު ދާއިރާގެ މެމްބަރު ޑރ. އަފްރާޝީމް އަލީގެ ގާތިލް ހުސެއިން ހުމާމް، މާފުށީ ޖަލުގައި ހުކުމް ތަންފީޒުކުރަމުން ދަނިކޮށް، އެތަނުން ނެރެގެން ރިސޯޓަކަށް ގެންގޮސް ދައުލަތުގެ އޭރުގެ އިސްވެރިއަކު ބައްދަލުކުރި މައްސަލަ ތަހުގީގު ކުރަމުން އަންނަ ކަމަށް ރައީސް އަބްދުﷲ ޔާމީން މިއަދު ވިދާޅުވެއްޖެ އެވެ.\nސްޓެލްކޯގައި ބޭއްވި ޕީޕީއެމްގެ ރަސްމިއްޔާތެއްގައި ވާހަކަފުޅު ދައްކަވަމުން ރައީސް ޔާމީން ވިދާޅުވީ އަފްރާޝީމްގެ މަރާ ގުޅޭ ގޮތުން އާ މައުލޫމާތެއް ލިބިވަޑައިގެންފައިވާ ކަމަށެވެ. އެއީ، ދައުލަތުގެ އިސްވެރިއަކު ހުމާމް ޖަލުން ނެރެ އޭނާއާ ބައްދަލުކުރެއްވި މައްސަލަ ކަމަށް ވެސް ވިދާޅުވި އެވެ.\nއެއީ ކޮން ބޭފުޅެއް ކަމެއް އަދި ބައްދަލުކުރެއްވި ތާރީޚެއް ވެސް ރައީސް ވިދާޅެއް ނުވެ އެވެ. ނަމަވެސް ބެލެވޭ ގޮތުގައި ރައީސް އެ އިޝާރާތް ކުރައްވަނީ ކުރީގެ ނައިބު ރައީސް އަހުމަދު އަދީބަށެވެ.\nޕީޕީއެމަށް އަލަށް ގުޅުނު މެމްބަރުންގެ ފޯމުތައް ހަވާލުކުރަން ބޭއްވި ރަސްމިއްޔާތުގައި ރައީސް ޔާމީން ވާހަކަފުޅު ދައްކަވަނީ. --ފޮޓޯ: ހުސެއިން ވަހީދު/ މިހާރު\nރައީސް ޔާމީން ވިދާޅުވީ ދައުލަތުގެ އޭރުގެ އިސްވެރިއަކު ހުމާމް ރިސޯޓަކަށް ގެންގޮސް ބައްދަލުކުރި ކަމަށް ބުނެ، މާފުށީ ޖަލުގެ ދެ ގާޑުންގެ ތެރެއިން އެކަކު ފުލުހުންނަށް ހެކި ބަސް ދީފައިވާ ކަމަށެވެ.\n"އަޅުގަނޑު ބޭނުންވެގެން އެ ސްޓޭޓްމަންޓު ނެގީ ވެސް. އެކަން ހިނގިކަން އަޅުގަނޑަށް އެނގިގެން،" ރައީސް ވިދާޅުވި އެވެ.\nދިވެހި ދައުލަތުގެ އެވަރުގެ އިސް ބޭފުޅަކު ގައިދީއަކު ބަންދުގައި ހުއްޓައި ގަވާއިދާ ހިލާފަށް އޭނަ ނެރެގެން ބައްދަލުކުރި ސަބަބާ މެދު ސުވާލު އުފެދޭ ކަމަށާއި އެކަން ބަލަން ޖެހޭ ކަމަށް ވިދާޅުވި އެވެ. އަފްރާޝީމް މަރާލަން، އެންމެ ޝައުގުވެރިކަން ހުރެގެން މިއުޅެނީ ކޮންބައެއްތޯ އެނގޭނީ އޭރުން ކަމަށް ވެސް ވިދާޅުވި އެވެ.\nއެ ތަހުގީގަށް، އަނެއް ގާޑުގެ ބަޔާން ވެސް ފުލުހުން ނަގާނެ ކަމަށް ރައީސް ވިދާޅުވި އެވެ. އެއަށް ފަހު، ހުމާމާ ބައްދަލުކުރިި ބޭފުޅާ އެކަން ކުރެއްވި ސަބަބު ހޯދަން ވެސް ތަހުގީގު ކުރިއަށް ގެންދެވޭނެ ކަމަށް ވިދާޅުވި އެވެ.\nއިތުރު ލިޔުންތައް ސަރުކާރު ޑރ. އަފްރާޝީމް ޕީޕީއެމް ރައީސް އަބްދުﷲ ޔާމީން ހުސެން ހުމާމް އަހުމަދު އަދީބު ކުރީގެ ނައިބު ރައީސް އަދީބު\nކެހި ދެނީ އެންމެ ކައިރީގައި އުޅުުނު މީހުން: ރައީސް\nފާރިސް ދެކެ ރައީސް ޖެހިލުންވެ ވަޑައިގަންނަވާ: އަދީބު


Galolhu Dhandugai Huri Sports Cooperation Office Huskuran Angaifi - Vaguthu\nއަދަދުތައް މަދުވެއްޖެ، މައްސަލަތައް މަދެއް ނޫން! - 22 ގަޑިއިރު ކުރިން\nގަލޮޅު ދަނޑުގައި ހުރި ސްޕޯޓްސް ކޯޕަރޭޝަން އޮފީސް ހުސްކުރަން އަންގައިފި\nގަލޮޅު ދަނޑުގެ ތެރޭގައި ހިންގަމުން އަންނަ މޯލްޑިވްސް ސްޕޯޓްސް ކޯޕަރޭޝަނުގެ އޮފީސް އަންނަ ޖޫން މަސް ނިމުމުގެ ކުރިން ހުސްކުރަން އަންގައިފިއެވެ.\nސްޕޯޓްސް ކޯޕަރޭޝަަންގެ އޮފީސް ހުސްކުރަން އެންގުމާއެކު އެ ކޯޕަރޭޝަނުން ވަނީ ފިނޭންސް މިނިސްޓްރީގައި އެ ކޯޕަރޭޝަންގެ މަސައްކަތް ކުރާނެ އެހެން ތަނެއް ހޯދައިދޭން އެދިފައެވެ.\n"ވަގުތު" އަށް މައުލޫމާތު ލިބިފައިވާ ގޮތުގައި ގަލޮޅު ދަނޑުގެ އެކޮމޮޑޭޝަން ބްލޮކުގައި ހިންގަމުން އަންނަ މި ކޯޕަރޭޝަން ގެ އޮފީސް ހުސްކުރަނީ އެހެން ކުޅިވަރު އެސޯސިއޭޝަންތަކުގެ އޮފީސް ހިންގުމަށެވެ.\nމި ކޯޕަރޭޝަން އުވާލަންޖެހޭ ކަމަށް ކުޅިވަރާބެހޭ ވަޒީރު އަހުމަދު މަހްލޫފް ވަނީ މީގެކުރިން ވިދާޅުވެފައެވެ. އަދި އެ ކޯޕަރޭޝަނާއި އެއްވެސް މައްސަލައެއް ނެތް ކަމަށާއި އެ ކޯޕަރޭޝަނަކީ އަމިއްލައަށް ކަމެއް ކުރުމުގެ ކެޕޭސިޓީއެއް ނެތި، ގެއްލުމުގައި ކުރިއަށްގެންދާ ކުންފުންޏެއް ކަމަށް ވަޒީރު ވިދާޅުވިއެވެ. އަދި ކުޅިވަރު ގާނޫނަށް ހުށައެޅި އިސްލާހުތަކުގެ ތެރޭގައި ވެސް ސްޕޯޓްސް ކޯޕަރޭޝަން އުވާލަން ކުޅިވަރާބެހޭ ވުޒާރާއިން ވެސް ހިމަނާފައިވެއެވެ.\nސްޕޯޓްސް ކޯޕަރޭޝަނުގެ މަސައްކަތްތައް ހިންގާ އިމާރާތަކީ ސަރުކާރުން ހިލޭ ދީފައިވާ ތަނެކެވެ. ދެ ފަހަރެއްގެ މަތިން މިހާތަނަށް އެ އިމާރާތުގެ މުއްދަތު އިތުރުކޮށްފައިވެއެވެ. މި ސަރުކާރުގައި ސްޕޯޓްސް ކޯޕަރޭޝަނުން މިހާތަނަށް ކޮށްފައިވާ ބޮޑު މަސައްކަތަކީ ރަށްރަށުގައި އެޅުމަށް ނިންމާފައިވާ 61 އައުޓްޑޯ ޖިމްތައް ގެނައުމުގެ މަސައްކަތެވެ. މިހާތަނަށް އައި އިރު ސްޕޯޓްސް ކޯޕަރޭޝަންގެ މާ ބޮޑު މަސައްކަތްތަކެއް ނެތެވެ.\nސްޕޯޓްސް ކޯޕަރޭޝަނުގެ މަގުސަދުތަކުގެ ތެރޭގައި ރާއްޖޭގައި ކުޅިވަރުގެ އިންފްރާސްޓްރަކްޗާ ކުރިއެރުވުމާއި، ސްޕޯޓްސް ޗެނަލް ތަރައްގީކުރުމާއި، ކުޅިވަރު ކުޅޭ ފަރާތްތަކުގެ ގާބިލުކަން ކުރިއެރުވޭނެ ޕްރޮގްރާމުތައް ރާވައި ހިންގުމާއި، ކުޅިވަރު ދާއިރާގައި ހަރަކާތްތެރިވާ ފަރާތްތައް އިތުރަށް ކުރިއަރުވާ ތަމްރީނު ހޯދާނެ މަގު ފަހިކޮށްދިނުން ހިމެނެއެވެ.\nމޯލްޑިވްސް ސްޕޯޓްސް ކޯޕަރޭޝަނުގެ މެނޭޖިން ޑިރެކްޓަރަކީ މަޝްހޫރު ގޯލްކީޕަރު އަދި ކޯޗު މައުރޫފް އަޙްމަދު (މާއްޓޭ) އެވެ. އަދި އެ ކޯޕަރޭޝަނުގެ ޗެއާމަނަކީ ވޮލީބޯލް އެސޯސިއޭޝަނުގެ ކުރީގެ ޖެނެރަލް ސެކްރެޓަރީ ހުސެއިން މުޙައްމަދެވެ\nމެއި 17, 2021 05:53\nޢަސްލުވެސް އުވާލަނެވެފައިވާ ބޭކާރު ތަނެެއްތި\nމެއި 17, 2021 05:55\nބޭކާރެ ތަނެއް އުވާލާ.. ބޭކާރު ހަރަދެއް!!\nމެއި 17, 2021 06:29\nލިސްޓްގަ ނަން އޮވެގެން ރުޅިގަދަވެގެން އެއުޅެނީ. ގިނަމީހުން ތުހުމަތު ކުރާގޮތުގަ މިސަރުކާރުގަ ހުރި އެއްމެ ކޮރަޕްޓް އެއް މިނިސްޓަރ.\nމެއި 17, 2021 09:28\nއުވާލަންވީ ބޭކާރުޚަރަދުނުކޮށް އަދި އުވާލަންވީމަސައްކަތެއްނެތި އޮފީސްތަކަށްލާފަތިބިކޯޑިނޭޓަރުންގެ މަގާމުތައްވެސް ކަމެއްނެތިތިބޭސްޓޭޓްމިނިސްޓަރުންގެމަގާމުތައް އަދި ކުޑަކުރަންވީ(ހުރިހާކޮޅަކުންވެސްދަމާކަނޑާ)ބޮޑެތި މުސާރަތަކާއިނާޔަތްތައްލިބޭމީހުންގެ މުސާރަތައްވެސް......................ދަރަނިދައްކަން ދަރަނިނަގައިގެންހަދާކިހިނެއްބާ؟\nމެއި 17, 2021 10:59\nކޯޕަރޭޝަންއަށް ބާރުދީފިނަމަ ސްޕޯރޓްސްމިނިސްޓްރީއަށް ކޮރަޕްޝަން ހިންގައިގެން ފައިސާ ހޯދަން އުނދަގޫވާނެ. ކޯޕަރޭޝަނެއް ހެދިޔަސް ކުރިއަށް ދާނީ ބާރާ މަސައްކަތް ކުރާނެ ފުރުޞަތު ދީގެން.\nއުވާލިމަ ޕްރޮޖެކްޓްތަކުން ކަޓުނަގަން ފަސޭހަވާނެތާ\nމެއި 17, 2021 20:34\nބޯޑުގައިވެސް ތައުލީމެއްނެތް މިީހުން..ނިޒާރުމެންތި އެކްޓިވިސްޓުން!!\nކޮވިޑް ފެސިލިޓީއެއް ހަދަންވީ ކަންނޭގެ އެއްނު އެތާނގައި.


އެމްއައި ކޮލެޖް ދޮރަށް ގެއްލުންދީ އެތަނުން ވައްކަން ކޮށްފައިވާ މައްސަލައަކާ ގުޅިގެން މީހަކު ހޯދަނީ\nއަންގާރަ ،18 މެއި 2021 / 10:15\nމަތީގައިވާ ވީޑިއޯއިން ފެންނަ މީހަކީ 2021 މާރިޗް 16 ވަނަ ދުވަހުގެ ވަގުތެއްގައި އެމްއައި ކޮލެޖްގެ ދޮރަށް ގެއްލުންދީ ވައްކަން ކޮށްފައިވާ މައްސަލައަކާ ގުޅިގެން ފުލުހުންގެ ޖެނެރަލް އިންވެސްޓިގޭޝަން ޑިޕާޓްމަންޓުން ކުރަމުންދާ ތަހުގީގަށް ހޯދަމުންދާ މީހެކެވެ. ވީމާ މީނާއާބެހޭ އެއްވެސް މަޢުލޫމާތެއް ލިބިފައިވާނަމަ ޖެނެރަލް އިންވެސްޓިގޭޝަން ޑިޕާޓްމަންޓްގެ ނަމްބަރު 9631696 އަށް ގުޅުއްވައި މިމައްސަލައިގެ އިންސިޑެންޓް ނަންބަރު ވިދާޅުވެ، … ތަފްސީލް\nބ. އަތޮޅުގެ ރިސޯޓަކުން މަސްތުވާތަކެއްޗާއެކު މީހަކު ހައްޔަރުކޮށްފި\nއާދިއްތަ ،16 މެއި 2021 / 14:41\nމަސްތުވާތަކެއްޗާ ދެކޮޅަށް ފުލުހުން ކުރަމުންދާ މަސައްކަތުގެ ތެރެއިން ބ. އޭދަފުށި ޕޮލިސް ސްޓޭޝަނާއި ފުލުހުންގެ އިންޓެލިޖެންސް ގުޅިގެން ހިންގި އޮޕަރޭޝަނުގައި ބ. އަތޮޅުގެ ރިސޯޓަކުން މަސްތުވާތަކެއްޗާއެކު މީހަކު ހައްޔަރު ކޮށްފިއެވެ. މި މައްސަލައާ ގުޅިގެން ހައްޔަރުކޮށްފައިވަނީ 30 އަހަރުގެ ދިވެހި ފިރިހެނެކެވެ. އޭނާ ހައްޔަރު ކޮށްފައިވަނީ ބ. އަތޮޅުގެ ރިސޯޓެއްގައި މަސްތުވާތަކެތި ބޭނުންކުރާ ކަމަށް ލިބުނު … ތަފްސީލް\nއާދިއްތަ ،16 މެއި 2021 / 14:30\nމާލެއިން މީހަކު ގެއްލިގެން ހޯދަނީ (ފެނިއްޖެ)\nބުދަ ،12 މެއި 2021 / 12:50\nއަޕްޑޭޓް (13 މެއި 2021): އާމިނަތު ހުމައިނާ ޒަކަރިއްޔާ މިއަދު މެންދުރު ފަހުގެ ވަގުތެއްގައި އަމިއްލައަށް ގެއަށް އައިސްފައިވާ ކަމުގެ މައުލޫމާތު އޭނާގެ އާއިލާއިން ފުލުހުންނާ ވަނީ ހިއްސާ ކޮށްފައެވެ. މާލެއިން މީހަކު ގެއްލިގެން ފުލުހުންނަށް ރިޕޯޓު ކުރުމާ ގުޅިގެން އެ މީހާ ހޯދުމުގެ މަސައްކަތް ފުލުހުން ދަނީ ކުރަމުންނެވެ. ގެއްލިގެން ހޯދަމުންދަނީ މ. ގޯބިލިގަސްދޮށުގެ، އާމިނަތު ހުމައިނާ … ތަފްސީލް\nމަސްތުވާތަކެއްޗާ ދެކޮޅަށް ފުލުހުން ކުރަމުން އަންނަ މަސައްކަތުގެ ތެރެއިން، ހިންގި ތިން އޮޕަރޭޝަނެއްގައި ތިން މީހަކު ހައްޔަރުކޮށް އެ މައްސަލަތައް ފުލުހުން ތަހުގީގު ކުރަން ފަށައިފިއެވެ. އެ އޮޕަރޭޝަން ތަކުގައި ހައްޔަރު ކޮށްފައިވަނީ 23 އަހަރުގެ ފިރިހެނަކާއި 31 އަހަރުގެ ފިރިނެއްގެ އިތުރުން 39 އަހަރުގެ ފިރިހެނެކެވެ. މި ތިން މީހުންނަކީވެސް ދިވެހިންނެވެ. އެ ތިން މީހުންގެ … ތަފްސީލް\nމަސްތުވާތަކެއްޗާ ދެކޮޅަށް ފުލުހުން ކުރަމުން އަންނަ މަސައްކަތުގެ ތެރެއިން ، ކ. ހިންމަފުށި ޕޮލިސް ސްޓޭޝަނާއި، ލ. ފޮނަދޫ ޕޮލިސް ސްޓޭޝަނާއި، ތ. ތިމަރަފުށި ޕޮލިސް ސްޓޭޝަނާއި ހދ. ނޭކުރެންދޫ ޕޮލިސް ސްޓޭޝަނުގެ އިތުރުން ނ. ލަންދޫ ޕޮލިސް ސްޓޭޝަނާއި މަނަދޫ ޕޮލިސް ސްޓޭޝަނާއި، ށ. މިލަންދޫ ޕޮލިސް ސްޓޭޝަނާއި، ގއ. ކަނޑުހުޅުދޫ ޕޮލިސް ސްޓޭޝަނުން ހިންގި … ތަފްސީލް\nފެބުރުވަރީ 13 ގައި ދީފައިވާ، ޑެލިވަރީ ފާސްތައް ފިޔަވައި އެހެން ހުރިހާ ފާސްތަކެއް މިހާރުވަނީ ބާތިލުކޮށްފައި: ޗީފް ސްޕްރިންޓެންޑެންޓް އޮފް ޕޮލިސް ޢަބްދުﷲ ޝަރީފް\nއާދިއްތަ ،9 މެއި 2021 / 11:21\nފެބުރުވަރީ 13 ގައި ދީފައިވާ ހުރިހާ ފާސްތަކެއް މިހާރުވާނީ ކެންސަލް ކޮށްފައި ކަމަށާއި މިހާރު ބޭނުން ކުރެވޭނީ އޭރު ދީފައިހުރި ޑެލިވަރީ ފާސްތައް އެކަނި ކަމުގައި ޗީފް ސްޕްރިންޓެންޑެންޓް އޮފް ޕޮލިސް ޢަބްދުﷲ ޝަރީފް ވިދާޅުވެއްޖެއެވެ. ޗީފް ސްޕްރިންޓެންޑެންޓް އޮފް ޕޮލިސް ޢަބްދުﷲ ޝަރީފް އެހެން ވިދާޅުވީ ހެލްތު އިމަރޖެންސީ އޮަޕަރޭޝަން ސެންޓަރުން ދަރުބާރުގޭގައި ރޭ ބޭއްވި … ތަފްސީލް\nތިން ކިލޯއަށްވުރެ ގިނަ މަސްތުވާތަކެތި ރާއްޖެ އެތެރެކުރި ދެ މީހަކު ހައްޔަރު ކޮށްފި\nބުރާސްފަތި ،6 މެއި 2021 / 12:00\nމަސްތުވާތަކެެއްޗާ ދެކޮޅަށް ފުލުހުން ކުރަމުން އަންނަ މަސައްކަތުގެ ތެރެއިން، ޑްރަގް އެންފޯސްމަންޓް ޑިޕާޓްމަންޓާއި ފުލުހުންގެ އިންޓެލިޖެންސް އަދި މޯލްޑިވްސް ކަސްޓަމްސް ސަރވިސް ގުޅިގެން ހިންގި އޮޕަރޭޝަނެއްގައި 3.4 ކިލޯގެ މަސްތުވާތަކެތި ރާއްޖެ އެތެރެކުރި ދެ މީހަކު ހައްޔަރުކޮށްފިއެވެ. މި މައްސަލައާ ގުޅިގެން ހައްޔަރު ކޮށްފައިވަނީ 30 އަހަރުގެ ޔޫކޭ ފިރިހެނަކާއި، 43 އަހަރުގެ ތައިލެންޑްގެ މީހެކެވެ. މި ދެ … ތަފްސީލް\nއެކި މައްސަލަތަކުގައި ފުލުހުންގެ ބެލުމުގެ ދަށަށް ގެނެސްފައިވާ ބައެއް ތަކެތީގެ ވެރިފަރާތް ހޯދުމުގެ މަސައްކަތް ފުލުހުންދަނީ ކުރަމުންނެވެ. މި ތަކެއްޗަކީ ހޮވައިގެން ގެނެސް ފުލުހުންނާ ހަވާލުކޮށްފައިވާ ތަކެއްޗާއި، މާލޭގެ އެކި ސަރަހައްދުތަކުން ތުހުމަތު ކުރެވިގެން ހުއްޓުވައި ސުވާލުކުރި ބައެއް މީހުންގެ އަތުން ފެނިފައިވާ ތަކެއްޗެވެ. އަދި އެ ތަކެތީގެ ވެރިފަރާތް އެ މީހުންނަށް ބުނެދެވިފައި ނުވާތީ އެ ތަކެތި ވަނީ … ތަފްސީލް\nބުދަ ،5 މެއި 2021 / 12:38\nމަސްތުވާތަކެއްޗާ ދެކޮަޅަށް ފުލުހުން ކުރަމުން އަންނަ މަސައްކަތުގެ ތެރެެއިން، ތ. ތިމަރަފުށި ޕޮލިސް ސްޓޭޝަނާއި، ނ. މަނަދޫ ޕޮލިސް ސްޓޭޝަނުން ހިންގި ދެ އޮޕަރޭޝަނުގައި މަސްތުވާތަކެތި ހޯދައި މީހަކު ހައްޔަރު ކޮށްފިއެވެ. ވަކި ވަކީން ހިންގި މި ދެ އޮޕަރޭޝަނުގައި ހައްޔަރުކޮށްފައިވަނީ 28 އަހަރުގެ ދިވެހި ފިރިހެނެކެވެ. އޭނާ ހައްޔަރު ކޮށްފައިވަނީ މަނަދޫ ރަށުތެރެ ޕެޓްރޯލްކޮށް ބަލަމުން ދިޔައިރު އޭނާގެ އަމަލުތައް … ތަފްސީލް